cyanic-selkie/wikianc huggingface dataset:
ಸಂತೋಷ ಕುಮಾರ್ ಗುಲ್ವಾಡಿ
ತರಂಗ ಪತ್ರಿಕೆಯ ಅಚ್ಚುಕಟ್ಟುತನ/ ಪ್ರಸ್ತುತ ಪಡಿಸುತ್ತಿದ್ದ ವಿಧಾನಗಳು
ಸಾಮಾನ್ಯವಾಗಿ ಆಗ ಪ್ರಚಲಿತದಲ್ಲಿದ್ದ ಪತ್ರಿಕೆಗಳನ್ನು ಪ್ರಮುಖವಾಗಿಟ್ಟುಕೊಂಡು, ಗುಲ್ವಾಡಿಯವರು ತರಂಗದ ಮೊದಲ ಸಂಚಿಕೆಯಲ್ಲಿ ತನ್ನ ಸಹವಾರ ಪತ್ರಿಕೆಗಳ ಸಂಪಾದಕರ ಸಂದರ್ಶನ ಪ್ರಕಟಿಸಿದರು. ಆ ಪತ್ರಿಕೆಗಳ ಬಗ್ಗೆ ಅವರು ಕೊಟ್ಟ ಸದಭಿಪ್ರಾಯಗಳು ಹಾಗೂ ಪತ್ರಿಕೋದ್ಯಮ ಬಗ್ಗೆ ಅವರ ಪ್ರಾಮಾಣಿಕವಾದ ನಿಲವುಗಳು ಸಹಜವಾಗಿ ಓದುಗರನ್ನು ಸೂಜಿಕಲ್ಲಿನಂತೆ ಆಕರ್ಷಿಸಿದವು. ಪತ್ರಿಕೋದ್ಯಮದಲ್ಲಿ ತಮ್ಮ ಕೆರಿಯರ್ ನ್ನು ಶುರು ಮಾಡುವ ವಿದ್ಯಾರ್ಥಿಗಳು ಗಮನಿಸಬೇಕಾದ ಕೆಲವು ಮಹತ್ವದ ವಿಷಯಗಳೆಂದರೆ, ಗುಲ್ವಾಡಿಯವರು ತಮ್ಮ ಹೊಸ ಪತ್ರಿಕೆಯನ್ನು ಮಾರುಕಟ್ಟೆಯಲ್ಲಿ ಪಾದಾರ್ಪಣೆ ಮಾಡಿಸುವ ಸಮಯದಲ್ಲಿ ತೆಗೆದುಕೊಂಡ ಕ್ರಮಗಳು, ದಾಖಲಿಸಲು ಯೋಗ್ಯವಾಗಿವೆ.
ರಾಜೀವ್ ಗಾಂಧಿಯವರ ಜೊತೆಯಲ್ಲಿ ಪ್ರವಾಸ
ಸನ್, ೧೯೮೬ ರಲ್ಲಿ ರಾಜೀವ್ ಗಾಂಧಿಯವರ ಜೊತೆ ಪ್ರವಾಸಮಾಡಿದ್ದ ಪತ್ರಿಕಾ ಕರ್ತರ ಮಧ್ಯೆ, ಮಾರಿಷಸ್, ಸಿಂಗಾಪುರ, ಹಾಂಗ್ ಕಾಂಗ್, ಧಾಯ್ ಲ್ಯಾಂಡ್, ಮಲೇಶಿಯ, ಅಮೆರಿಕ ಸಂಯುಕ್ತ ಸಂಸ್ಥಾನ, ಯುನೈಟೆಡ್ ಕಿಂಗ್ ಡಂ, ಕೆನಡ, ಇತ್ಯಾದಿ ಪಾಲ್ಗೊಂಡಿದ್ದರು. ಪತ್ರಿಕಾರಂಗದಲ್ಲಿ ಒಂದು ಹೊಸ ಛಾಪನ್ನು ಮೂಡಿಸಿದ, ತಾವೂ ಬೆಳೆಯುತ್ತಾ, ತಮ್ಮ ಜೊತೆಯವರನ್ನೂ ಬೆಳೆಯಲು ಅನುವುಮಾಡಿಕೊಡುತ್ತಾ, ಕನ್ನಡ ನಾಡಿನ ಸಾಹಿತ್ಯ ವಲಯದಲ್ಲಿ ಹೊಸಮಿರುಗನ್ನು ಕೊಡುವ ಬರಹಗಾರರನ್ನು ಗುರುತಿಸಿ, ಪ್ರಕಟಿಸುವ ಸಾಹಸ ಮಾಡಿ ಯಶಸ್ವಿಯಾದರು.
'ಶ್ರೀ ಗುಲ್ವಾಡಿ ವೆಂಕಟರಾವ್ ಪ್ರಶಸ್ತಿ'ಯನ್ನು ಸ್ಥಾಪಿಸಿದರು
"ಗುಲ್ವಾಡಿ ವೆಂಕಟರಾಯರು", ಗುಲ್ವಾಡಿಯವರ ಅಜ್ಜನ ಸೋದರ ಮಾವ. ಅವರು, ವಿಧವಾ ವಿವಾಹವನ್ನ ಬೆಂಬಲಿಸಿದ ಕನ್ನಡದ ಮೊದಲ ಕಾದಂಬರಿಗಳಲ್ಲಿ ಒಂದಾದ "ಇಂದಿರಾ ಬಾಯಿ" ಯೆಂಬ ಕೃತಿಯನ್ನು ಬರೆದವರು. ಕರ್ನಟಕ ಸರ್ಕಾರ ಈ ಕಾದಂಬರಿಯನ್ನ ಪ್ರಕಟಿಸಿ ಗೌರವಧನವನ್ನು ಗುಲ್ವಾಡಿಯವರಿಗೆ ನೀಡಿದಾಗ, ಆ ಗೌರವ ಧನದ ಜೊತೆಗೆ  ತರಂಗದ ಓದುಗರು ಪ್ರೀತಿಯಿಂದ ಸಂಗ್ರಹಿಸಿ ಕೊಟ್ಟ ದೇಣಿಗೆಯ ಹಣ ವನ್ನೂ ಸೇರಿಸಿ, "ಗುಲ್ವಾಡಿ ವೆಂಕಟರಾವ್ ಪ್ರಶಸ್ತಿ" ಯನ್ನು ಸ್ಥಾಪಿಸಿ, ಕನ್ನಡದ ಕೆಲವು ಸಮರ್ಥ ಲೇಖಕರಿಗೆ ಈ ಪ್ರಶಸ್ತಿ ನೀಡುವ ಕೆಲಸವನ್ನು ಗುಲ್ವಾಡಿಯವರು, ಕೈಗೊಂಡರು.
'ತರಂಗ ಮಾಸಪತ್ರಿಕೆ'ಯ ಸಮರ್ಥ ವೇದಿಕೆಯಿಂದ ನಿರ್ಗಮನ
'ತರಂಗದ ಸಂಪಾದಕತ್ವ'ವನ್ನು ಒಂದು ನೆಲೆಗೆ ತಂದು ಬಿಟ್ಟ ನಂತರ, ಅವರು 'ಬೆಂಗಳೂರಿಗೆ' ಬಂದು ನೆಲಸಿದರು. ಮತ್ತೊಂದು ಪತ್ರಿಕೆ '(ವಿ. ಆರ್. ಎಲ್. ಗುಂಪಿನ)' "ನೂತನ" ಯೆಂಬ ಪತ್ರಿಕೆಗೆ ಸಂಪಾದಕರಾದರು. ಆದರೆ ಕಾರಣಾಂತರಗಳಿಂದ ಈ ಪತ್ರಿಕೆ ಹೆಚ್ಚು ಸಮಯ ನಡೆಯಲಿಲ್ಲ. ನಂತರ ಗುಲ್ವಾಡಿ ತಮ್ಮನ್ನ ತೊಡಗಿಸಿಕೊಂಡಿದ್ದು ಲೇಖನಗಳನ್ನ ಬರೆಯುವ ಕಾಯಕಕ್ಕೆ. ಮೊದಲು ಕೂಡ ಅವರು ಕಥಾಸಂಕಲನ, ಕಾದಂಬರಿ, ಜೀವನ ಚರಿತ್ರೆ, ಹಲವು ಸಂಶೋಧನಾತ್ಮಕ ಲೇಖನಗಳನ್ನ ಬರೆದಿದ್ದರು. ಕೊಂಕಣಿ ಮಕ್ಕಳ ಹಾಡುಗಳ ಒಂದು ಸಂಕಲನ ಹೊರ ತಂದಿದ್ದರು. "ಕೇಂದ್ರ ಸಂಗೀತ ನಾಟಕ ಅಕಾಡೆಮಿ"ಗಾಗಿ "ಬಸರೂರು ದೇವದಾಸಿಯರು" ಯೆನ್ನುವ ಸಾಕ್ಷ್ಯಚಿತ್ರವನ್ನು ತೆಗೆದು ಪ್ರಸ್ತುತ ಪಡಿಸಿದ್ದರು. ಅವರ ತರಂಗದ ಸಂಪಾದಕೀಯ, "ಅಂತರಂಗ ಬಹಿರಂಗ ಪುಸ್ತಕ" ರೂಪದಲ್ಲಿ ಬಂದು ಜನಪ್ರಿಯತೆ ಯನ್ನು ಗಳಿಸಿತ್ತು.
ರಥೋತ್ಸವಕ್ಕೆ ತಪ್ಪದೆ ಹಾಜರಾಗುತ್ತಿದ್ದರು
"ಉತ್ತರ ಕನ್ನಡ ಜಿಲ್ಲೆಯ ಶಿರಾಲಿಯ ಚಿತ್ರಾಪುರ ಮಠಕ್ಕೆ ನಡೆದುಕೊಳ್ಳುತ್ತಿದ್ದ ಗುಲ್ವಾಡಿಯವರು, ರಥೋತ್ಸವಕ್ಕೆ ತಪ್ಪದೆ ಪ್ರತಿ ವರ್ಷ ಬರುತ್ತಿದ್ದರು. ಹೀಗೆ ಬರುತ್ತಿದ್ದವರು ಬೆಂಗಳೂರು ಬಸ್ಸು ಜೋಗ ಹತ್ತಿರದ ಕಾರ್ಗಲ್ಲಿಗೆ ಬಂದಾಗ, ಆ ಪ್ರದೇಶದ ಗೆಳೆಯರನ್ನೆಲ್ಲಾ ಭೆಟ್ಟಿ ಮಾಡುತ್ತಿದ್ದರು.  ಅವರ ಸ್ನೇಹದ ವ್ಯಾಪ್ತಿ ಅಪಾರವಾಗಿತ್ತು. ಒಂದು ಕಲಾ ಪ್ರಪಂಚವನ್ನೇ  ಸುತ್ತಿ ಬಂದಷ್ಟು ಅನುಭವಸಾರ ಅದರಲ್ಲಿರುತ್ತಿತ್ತು.
'ಅಭಿನಂದನಾ ಗ್ರಂಥದ ಪ್ರಸ್ತಾಪ'
೫೦ ವರ್ಷ ತುಂಬಿದ ನೆನಪಿಗಾಗಿ ೧೯೯೩ ರಲ್ಲಿ ಗುಲ್ವಾಡಿಯವರಿಗೆ ಮೈಸೂರಿನ ಅವರ ಕೆಲ ಸ್ನೇಹಿತರು ಅವರಿಗೊಂದು ಅಭಿನಂದನಾ ಗ್ರಂಥವನ್ನು ನೀಡುವ ಪ್ರಯತ್ನ ಮಾಡಿದರು. ಈ ಗ್ರಂಥಕ್ಕೆ ಲೇಖನ ಕೋರಿ ಗುಲ್ವಾಡಿಯವರ ಸುಮಾರು ೯೫ ಅಭಿಮಾನಿಗಳಿಗೆ  ಕಾಗದ ಬರೆಯ ಲಾಯಿತು. ಆದರೆ ಬಂದ ಪ್ರತಿಕ್ರಿಯೆ ನಿರಾಶಾದಾಯಕವಾಗಿತ್ತು. ೯೫ ಜನರಲ್ಲಿ ಕೇವಲ ೨೦ ಜನರ ಲೇಖನಗಳನ್ನು ಮಾತ್ರ ಪಡೆಯುವಲ್ಲಿ ಸಮಾಧಾನ ಹೊಂದಬೇಕಾಯಿತು. ಗುಲ್ವಾಡಿಯವರ ‘ತರಂಗ’ದ ಪುಟಗಳ ಮೂಲಕ ಖ್ಯಾತಿಯನ್ನೂ ಜನಪ್ರಿಯತೆಯನ್ನೂ  ಗಳಿಸಿದ ಬಹಳ ಜನ ಗುಲ್ವಾಡಿ ಕುರಿತಂತೆ ಲೇಖನ ಬರೆಯಲು ಹಿಂಜರಿದರು. ಇಲ್ಲವೆ ಅವರಿಗೆ ಗುಲ್ಬಾಡಿಯವರ ಸಾಧನೆ ಹೆಚ್ಚೆಂದು ಅನ್ನಿಸಿರಲಿಕ್ಕಿಲ್ಲ.
'ಹೃದಯ ಚಿಕಿತ್ಸೆಗೊಳಗಾದರು'
ಗುಲ್ವಾಡಿಯವರಿಗೆ ೧೯೬೫ ರಲ್ಲಿ ಎದೆಯಲ್ಲಿ ನೋವು ಕಾಣಿಸಿಕೊಂಡಿದ್ದರಿಂದ,  ಪ್ರ ಪ್ರಥಮವಾಗಿ 'ಹೃದಯದ ಶಸ್ತ್ರಚಿಕಿತ್ಸೆ'ಯನ್ನು ಮಾಡಲಾಯಿತು. ಈ ಚಿಕಿತ್ಸೆಯಲ್ಲಿ ಗುಣಮುಖರಾಗುತ್ತಿದ್ದಂತೆಯೇ, ಅವರ ತಲೆಯಲ್ಲಿ ಅದರ ಅನುಭವಗಳನ್ನೇಕೆ ದಾಖಲಿಸಿ ಒಂದು ಲೇಖನ ಬರೆಯಬಾರದು ಎಂಬ ಯೋಚನೆ ಬಂತು. ಗುಲ್ವಾಡಿಯವರು ಆ ಸಂದರ್ಭದಲ್ಲಿ ತಮಗಾದ ವಿಶೇಷ ಅನುಭವಗಳನ್ನೆಲ್ಲಾ ಜ್ಞಾಪಿಸಿಕೊಂಡು, ಬರೆದು ಪ್ರಕಟಿಸಿದ ಲೇಖನ, "ನಾನು ಹೃದಯ ಚಿಕಿತ್ಸೆ ಮಾಡಿಸಿಕೊಂಡೆ"  ಓದುಗರ ಮನಸ್ಸನ್ನು ತಟ್ಟಿ ಅಪಾರ ಜನಮನ್ನಣೆ ದೊರೆಕಿಸಿಕೊಟ್ಟಿತು.
ನಿಧನ
'ಮೊದಲ ಶಸ್ತ್ರಚಿಕಿತ್ಸೆ'ಯ ಬಳಿಕ, ಹೃದಯವೇನೋ ನಿಯಮಿತ ರೀತಿಯಲ್ಲಿ ಹೆಚ್ಚಿಗೆ ತೊಂದರೆ ಕೊಡದೆ, ಕೆಲಸ ಮಾಡುತ್ತಿತ್ತು. ಆದರೆ ಅದರ ಬಡಿತ ಇದ್ದಕ್ಕಿಂದ್ದಂತೆಯೇ ಸನ್, ೨೦೧೦ ರ, ಡಿಸೆಂಬರ್, ೭ ರಂದು ಸ್ಥಬ್ದವಾಯಿತು. ಉತ್ತರ ಬೆಂಗಳೂರಿನ ಉಪನಗರ, ಮಲ್ಲೇಶ್ವರಂ ನ, 'ಎವರೆಸ್ಟ್ ಆಪಾರ್ಟ್ಮೆಂಟ್ಸ್ ನಲ್ಲಿ ವಾಸಿಸುತ್ತಿದ್ದ ಸಂತೋಷ ಕುಮಾರ ಗುಲ್ವಾಡಿಯವರು ಡಿಸೆಂಬರ್ ೭ರ ಮಂಗಳವಾರದಂದು ಸಾಯಂಕಾಲ ೦೭-೩೦ ಕ್ಕೆ, ಬೆಂಗಳೂರಿನ, 'ಎಂ.ಎಸ್.ರಾಮಯ್ಯ ಆಸ್ಪತ್ರೆ'ಯಲ್ಲಿ 'ಹೃದಯಾಘಾತ'ದಿಂದ ನಿಧನರಾದರು. ಗುಲ್ವಾಡಿಯವರಿಗೆ ಆಗ ೭೨ ವರ್ಷದ ಪ್ರಾಯ. ಕಣ್ಮರೆಯಾದ, ಬುದ್ಧಿಜೀವಿ, ಗುಲ್ವಾಡಿಯವರ ಸಾಹಿತ್ಯದ ಕೊಡುಗೆಗಳು ಇಂದಿಗೂ ಓದುಗರ ನೆನಪಿನಾಳದಲ್ಲಿ ಹಸಿರಾಗಿವೆ. ಮೃತರು ಪತ್ನಿ, 'ಸುದೇಷ್ಣೆ', ಮಗ, 'ಸಮರ್ಥ', ಹಾಗೂ ಮಗಳು, 'ಸಂಸ್ಕೃತಿ,' ತಮ್ಮ 'ಶಿವರಂಜನ ಗುಲ್ವಾಡಿ', ಯನ್ನು ಅಗಲಿ ಹೋಗಿದ್ದಾರೆ. ಮಗಳು 'ಪಶ್ಚಿಮ ಏಷಿಯಾ'ದಲ್ಲಿ ಕೆಲಸ ಮಾಡುತ್ತಿದ್ದಾರೆ.
ವರ್ಗ:ಮುಂಬಯಿ ಕನ್ನಡಿಗರು ವರ್ಗ:ಪತ್ರಕರ್ತರು
ಬಯೋಪಾಲಿಮರ್
ಬಯೋಪಾಲಿಮರ್‌ ಗಳು ಜೀವಿಗಳಿಂದ ಉತ್ಪಾದಿಸುವ ಪಾಲಿಮರ್‌ಗಳಾಗಿವೆ. ಸೆಲ್ಯುಲೋಸ್, ಪಿಷ್ಟ, ಚಿಟಿನ್, ಪ್ರೋಟೀನುಗಳು, ಪೆಪ್ಟೈಡ್‌ಗಳು, ಡಿಎನ್‌ಎ ಮತ್ತು ಆರ್‌ಎನ್‌ಎ‍ಗಳು ಬಯೋಪಾಲಿಮರ್‌ಗಳಿಗೆ ಉದಾಹರಣೆಗಳು, ಇದರಲ್ಲಿ ಕ್ರಮವಾಗಿ ಮಾನೊಮರ್‌ನ ಘಟಕಗಳು, ಶರ್ಕರ, ಅಮೈನೊ ಆಸಿಡ್‌ಗಳು, ಮತ್ತು ನ್ಯೂಕ್ಲಿಯೋಟೈಡ್‌‌ಗಳಾಗಿವೆ.
ಸೆಲ್ಯೂಲೋಸ್‌ಗಳು ಸಾಧಾರಣವಾದ ಬಯೋಪಾಲಿಮರ್‌ಗಳಾಗಿವೆ ಹಾಗೆಯೇ ಜಗತ್ತಿನಲ್ಲಿಯೇ ಅತ್ಯಂತ ಜಟಿಲವಾದ ಜೈವಿಕ ಸಂಯುಕ್ತವಾಗಿವೆ. ಪ್ರತಿಶತ 33ರಷ್ಟು ಸಸ್ಯಗಳ ಭಾಗವು ಸೆಲ್ಯೂಲೋಸ್ ಆಗಿದೆ. ಉದಾಹರಣೆಗೆ, ಹತ್ತಿಯಲ್ಲಿರುವ ಸೆಲ್ಯೂಲೋಸ್‌ ಪ್ರಮಾಣ ಶೇ.~90 ರಷ್ಟಿದ್ದರೆ ಮರದಲ್ಲಿರುವ ಸೆಲ್ಯೂಲೋಸ್‌ ಪ್ರಮಾಣವು ಶೇ. ~ 50 ರಷ್ಟಿರುತ್ತದೆ.
ಕೆಲವು ಬಯೋಪಾಲಿಮರ್‌ಗಳು ಮಣ್ಣಿನಲ್ಲಿ ಲೀನವಾಗುವ ಜೈವಿಕ ವಿಘಟನೀಯವಾಗಿದೆ.ಆದ್ದರಿಂದಲೇ ಅವುಗಳು ಸೂಕ್ಷ್ಮಜೀವಿಗಳಿಂದ (ಮೈಕ್ರೋ ಆರ್ಗಾನಿಸಮ್) ವಿಘಟನೆಗೊಳಪಟ್ಟು CO2  ಮತ್ತು ನೀರಾಗಿ ವಿಭಜನೆಗೊಳ್ಳುತ್ತವೆ. ಅದಲ್ಲದೆ ಕೆಲವು ಜೈವಿಕ ವಿಘಟನೀಯ ಬಯೋಪಾಲಿಮರ್‌ಗಳು ಗೊಬ್ಬರಗಳಾಗಬಲ್ಲವಾಗಿದೆ.ಅವುಗಳನ್ನು ಕೈಗಾರಿಕಾ ಗೊಬ್ಬರ ತಯಾರಿಕಾ ವಿಧಾನಗಳಿಗೊಳಪಡಿಸಬಹುದಾಗಿದೆ ಮತ್ತು 6 ತಿಂಗಳಲ್ಲಿ ಶೇ. 90 ರಷ್ಟು ವಿಘಟನೆಗೊಳ್ಳಬಲ್ಲದು. ಈ ರೀತಿಯ ಬಯೋಪಾಲಿಮರ್‌ಗಳನ್ನು ಯುರೋಪಿಯನ್ ಮಾನದಂಡ EN 13432 (2000)ದ ಅಡಿಯಲ್ಲಿ ’ವಿಘಟನೀಯ’ ಎನ್ನುವ ಚಿಹ್ನೆಯಡಿಯಲ್ಲಿ ಗುರುತಿಸಲಾಗುತ್ತದೆ.ಈ ಚಿಹ್ನೆಯಲ್ಲಿ ಗುರುತಿಸಲಾದ ಪ್ಯಾಕೇಜ್‌ಗಳನ್ನು ಕೈಗಾರಿಕಾ ವಿಘಟನೀಯ ವಿಧಾನಕ್ಕೊಳಪಡಿಸಬಹುದಾಗಿದೆ ಮತ್ತು 6 ತಿಂಗಳಿನೊಳಗೆ (ಅಥವಾ ಕಡಿಮೆ) ವಿಘಟನೆಗೊಳಪಡುತ್ತವೆ.ವಿಘಟನೀಯ ಪಾಲಿಮರ್‌ಗೆ ಉದಾಹರಣೆಯೆಂದರೆ  20 μm ದಪ್ಪವಾದ ಪಿಎಲ್‌ಎ ಪದರ:  ಇದಕ್ಕಿಂತ ದಪ್ಪವಾದ ಪದರವನ್ನು  ಅವು ಜೈವಿಕ ವಿಘಟನೀಯವಾದರೂ ಪಾಲಿಮರ್‌ ಎಂದು ಪರಿಗಣಿಸಲಾಗುವುದಿಲ್ಲ. ಸದ್ಯದಲ್ಲಿಯೇ ಗೃಹ ವಿಘಟನೀಯ ಲೋಗೋವನ್ನು ಸ್ಥಾಪಿಸುವ ಸಾಧ್ಯತೆ ಇದೆ. ಆಗ ಗ್ರಾಹಕರು ತಮ್ಮ ಮನೆಯ ವಿಘಟನೀಯವನ್ನು ನೇರವಾಗಿ ತಮ್ಮ ವಿಘಟನೀಯ ಗುಂಡಿಗೆ ಹಾಕಬಹುದಾಗಿದೆ.
ಪರಿಚಯ
ಪಾಲಿಮರ್ ಮತ್ತು ಬಯೋಪಾಲಿಮರ್‌ಗಳ ನಡುವಿನ ವ್ಯಾಖ್ಯಾನಗಳಲ್ಲಿ ಪ್ರಮುಖವಾದ ವ್ಯಾತ್ಯಾಸವೆಂದರೆ ಅವುಗಳ ರಚನಾ-ಕ್ರಮದಲ್ಲಿನ ವ್ಯತ್ಯಾಸಗಳು.ಬಯೊಪಾಲಿಮರ್‌ ಗಳೂ ಸೇರಿದಂತೆ ಪಾಲಿಮರ್‌ಗಳು ಮಾನೊಮರ್‌ಗಳೆಂದು ಕರೆಯಲಾಗುವ ಪುನರಾವರ್ತಿತವಾದ ಘಟಕಗಳಿಂದಾಗಿವೆ.ಬಯೊಪಾಲಿಮರ್‌ಗಳು ಕೆಲವೊಮ್ಮೆ ಚೆನ್ನಾಗಿ ವ್ಯಾಖ್ಯಾನಿಸಲಾದ ರಚನಾಕ್ರಮಗಳಾಗಿವೆ, ಆದಾಗ್ಯೂ ಇದು ಒಂದು ವ್ಯಾಖ್ಯಾನಿಸಲಾದ ಗುಣವಾಗಿಲ್ಲ (ಉದಾ: ಲಿಂಗೋ ಸೆಲ್ಯೂಲೋಸ್): ಇದರ ನಿಖರವಾದ ರಾಸಾಯನಿಕ ಸಂಯೋಜನೆಯಾಗಿದೆ ಮತ್ತು ಪ್ರೋಟೀನುಗಳಲ್ಲಿ ಪ್ರಾಥಮಿಕ ರಚನಾಕ್ರಮದಲ್ಲಿ ಜೋಡಿಸಲಾದ ಘಟಕಗಳ ಸರಣಿಯಾಗಿದೆ.ಹಲವಾರು ಬಯೋಪಾಲಿಮರ್‌ಗಳು ತಾವಾಗಿಯೇ ಕ್ಯಾರೆಕ್ಟರಿಸ್ಟಿಕ್ ಕಾಂಪ್ಯಾಕ್ಟ್ ಆಕೃತಿಗಳಾಗಿ ಪರಿವರ್ತನೆಗೊಳ್ಳುತ್ತದೆ (ಪ್ರೋಟೀನ್ ಫೋಲ್ಡಿಂಗ್‌ನ್ನು, ದ್ವಿತೀಯ ರಚನಾಕ್ರಮ ಮತ್ತು ತೃತೀಯ ರಚನಾಕ್ರಮಗಳನ್ನು ನೋಡಿ) ಇದರಲ್ಲಿ ಅದರ ಜೈವಿಕವಾದ ಕಾರ್ಯಗಳನ್ನು ಮತ್ತು ಸಂಕೀರ್ಣವಾದ ಪ್ರಾಥಮಿಕ ರಚನಾಕ್ರಮಗಳನ್ನು ಕಂಡುಹಿಡಿಯಬಹುದಾಗಿದೆ. ರಚನಾಕ್ರಮದ ಜೀವಶಾಸ್ತ್ರವು ಬಯೋಪಾಲಿಮರ್‌ಗಳ ರಚನಾಗುಣಗಳ ಅಧ್ಯಯನವಾಗಿದೆ.ಇದಕ್ಕೆ ತದ್ವಿರುದ್ಧವಾಗಿ ಸಿಂಥಟಿಕ್ ಪಾಲಿಮರ್‌ ಗಳು ಸರಳವಾದ ಮತ್ತು ಹೆಚ್ಚು ಯಾದೃಚ್ಛಿಕ ( ಅಥವಾ stochastic) ರಚನಾಕ್ರಮಗಳನ್ನು ಹೊಂದಿವೆ.ಇದು ಅಣುರಾಶಿಯ ವಿಂಗಡಣೆಗೆ ಅನುವುಮಾಡಿಕೊಡುತ್ತದೆ ಇದು ಬಯೋಪಾಲಿಮರ್‌ಗಳಲ್ಲಿ ಇರುವುದಿಲ್ಲ.ವುಗಳ ಸಂಶ್ಲೇಷಣೆಯು ಟೆಂಪ್ಲೆಟ್ ನಿರ್ದೇಶಿತ ವಿಧಾನದಿಂದ ನಿಯಂತ್ರಿತವಾಗಿರುವುದರಿಂದ ಹೆಚ್ಚಿನ ಜೀವಿಯಲ್ಲಿಯ ವ್ಯವಸ್ಥೆಯಲ್ಲಿ ಒಂದೇ ವಿಧದ ಎಲ್ಲಾ ಬಯೋಪಾಲಿಮರ್‌ಗಳು ಒಂದೇ ಸಮನಾಗಿರುತ್ತದೆ: ಅವುಗಳೆಲ್ಲವೂ ಒಂದೇ ರೀತಿಯ ಸರಣಿಗಳನ್ನು ಮತ್ತು ಕೆಲವೇ ಕೆಲವು ಮಾನೊಮರ‍್‍ಗಳನ್ನು ಒಳಗೊಂಡಿರುತ್ತವೆ ಎಲ್ಲವೂ ಒಂದೇ ದ್ರವ್ಯರಾಶಿಯನ್ನು ಹೊಂದಿರುತ್ತವೆ. ಸಿಂಥಟಿಕ್‌ಪಾಲಿಮರ್‌ಗಳಲ್ಲಿರುವ ಪಾಲಿಮೊನೊಡಿಸ್ಪರ್ಸಿಟಿಗೆ ವಿರುದ್ಧವಾದ ಇದನ್ನು ಮೊನೊಡಿಸ್ಪರ್ಸಿಟಿಯೆಂದು ಕರೆಯುವರು. ಇದರ ಪರಿಣಾಮವಾಗಿ ಬಯೋಪಾಲಿಮರ್‌ಗಳು ಪಾಲಿಡೈವರ್ಸಿಟಿ ಸೂಚ್ಯಂಕ 1ನ್ನು ಹೊಂದಿವೆ.
ಸ್ಥೂಲ ಸಮೀಕ್ಷೆ
ಬಯೋಪಾಲಿಮರ್‌ಗಳು (ನವೀಕರಿಸಬಹುದಾದ ಪಾಲಿಮರ್‌ಗಳೆಂದು ಕರೆಯಲಾಗುವ) ಸಾಮಾನ್ಯವಾಗಿ ಜೀವರಾಶಿ (ಬಯೋಮಾಸ್‌)ಗಳಿಂದ ಉತ್ಪಾದನೆಯಾಗುತ್ತದೆ,ಇದು ಬೀಟ್‌, ಆಲೂಗೆಡ್ದೆ ಅಥವಾ ಗೋಧಿ ಬೆಳೆಗಳಿಂದ ಬರುತ್ತದೆ. ಬಯೊಪಾಲಿಮರ್‌ಗಳನ್ನು ಉತ್ಪಾದಿಸಲು ಬಳಸಿದ್ದರಿಂದ ಈ ಬೆಳೆಗಳನ್ನು ಆಹಾರವಲ್ಲದ ಬೆಳೆಗಳೆಂದು ವಿಂಗಡಿಸಲಾಗಿದೆ ಮತ್ತು ಕೆಳಗಿನ ರೀತಿಯಲ್ಲಿ ಪರಿವರ್ತಿಸಲಾಗುತ್ತದೆ:ಸಿಹಿ ಬೀಟ್ > ಗ್ಲೈಕೋನಿಕ್ ಆ‍ಸಿಡ್ > ಪಾಲಿಗ್ಲೋನಿಕ್ ಆ‍ಸಿಡ್ ಸ್ಟಾರ್ಚ್ > (ಹುದುಗುವುದು) > ಲ್ಯಾಕ್ಟಿಕ್ ಆ‍ಸಿಡ್ > ಪಾಲಿಲ್ಯಾಕ್ಟಿಕ್ ಆ‍ಸಿಡ್ (PLA) ಜೀವರಾಶಿ > (ಹುದುಗುವುದು) > ಬಯೋಎಥೆನಾಲ್ > ಈಥೇನ್ > ಪಾಲೀಎಥಲಿನ್ ಬಯೋಪಾಲಿಮರ್‌ಗಳು ನವೀಕರಿಸಬಹುದಾದ, ತಾಳಬಲ್ಲ,ಮತ್ತು ಇಂಗಾಲದ ತಟಸ್ಥಗಳಾಗಿದೆ   ಬಯೊಪಾಲಿಮರ್‌ಗಳನ್ನು ನವೀಕರಿಸಬಹುದು, ಏಕೆಂದರೆ ಅವುಗಳನ್ನು  ವರ್ಷದಿಂದ ವರ್ಷಕ್ಕೆ ಅನಿರ್ದಿಷ್ಟವಾಗಿ ಬೆಳೆಯಬಲ್ಲ ಸಸ್ಯದ ವಸ್ತುಗಳಿಂದ ಮಾಡಲಾಗಿರುತ್ತದೆ. ಈ ಸಸ್ಯದ ವಸ್ತುಗಳು ಆಹಾರವಲ್ಲದ ಬೆಳೆಗಳ ಕೃಷಿಯಿಂದ ಬರುತ್ತದೆ. ಆದ್ದರಿಂದ ಬಯೋಪಾಲಿಮರ್‌ಗಳ ಉಪಯೋಗವು ನಿರಂತರವಾಗಿ ಈ ಕೈಗಾರಿಕೆಗಳು ಉಳಿಯಲು ಸಾಧ್ಯವಾಗಿಸುತ್ತವೆ. ಇದಕ್ಕೆ ವಿರುದ್ಧವಾಗಿ ಪಾಲಿಮರ್‌ಗಳ ಪೂರಕ ವಸ್ತುಗಳು ಪೆಟ್ರೊಕೆಮಿಕಲ್‌ಗಳಿಂದ ಬಂದುದಾಗಿದೆ ಮತ್ತು ಕೊನೆಯದಾಗಿ ನಾಶವಾಗುತ್ತದೆ. ಇದಲ್ಲದೆ ಬಯೋಪಾಲಿಮರ್‌ಗಳು ಇಂಗಾಲದ ಉತ್ಸರ್ಜನವನ್ನು ನಿಲ್ಲಿಸುವ ಮತ್ತು CO2ವನ್ನು ವಾತಾವರಣದಲ್ಲಿ ಕಡಿಮೆಗೊಳಿಸುವ ಸಾಮರ್ಥ್ಯವನ್ನು ಹೊಂದಿದೆ.ಅವುಗಳು ವಿಘಟಿಸುವಾಗ ಬಿಡುಗಡೆಯಾದ CO2ವನ್ನು ಬೆಳೆಗಳು ಹೀರಿಕೊಳ್ಳುತ್ತವೆ, ಹೀಗಾಗಿ ಇದು ಇಂಗಾಲದ ತಟಸ್ಥವಾಗಿವೆ. ಬಯೋಪಾಲಿಮರ್‌ಗಳು ಜೈವಿಕವಿಘಟನಕಾರಿಯಾಗಿದೆ, ಮತ್ತು ಕೆಲವು ಗೊಬ್ಬರವಾಗಬಲ್ಲವೂ ಆಗಿದೆ ಕೆಲವು ಬಯೊಪಾಲಿಮರ್‌ಗಳು ಜೈವಿಕವಿಘಟನಕಾರಿಗಳಾಗಿವೆ: ಅವುಗಳು ಸೂಕ್ಷ್ಮಜೀವಿಗಳಿಂದ CO2 ಮತ್ತು ನೀರಾಗಿ ಪರಿವರ್ತನೆಯಾಗುತ್ತದೆ. ಇದಲ್ಲದೆ ಕೆಲವು ಜೈವಿಕ ವಿಘಟನಕಾರೀ ಬಯೋಪಾಲಿಮರ್‌ಗಳು ಗೊಬ್ಬರವಾಗಬಲ್ಲವಾಗಿವೆ: ಅವುಗಳನ್ನು ಕೈಗಾರಿಕಾ ಗೊಬ್ಬರ ತಯಾರಿಕಾ ವಿಧಾನಗಳಿಗೊಳಪಡಿಸಬಹುದಾಗಿದೆ ಮತ್ತು 90%, 6 ತಿಂಗಳಲ್ಲಿ ವಿಘಟನೆಯಾಗುತ್ತದೆ. ಬಯೋಪಾಲಿಮರ್‌ಗಳು ’ವಿಘಟನೀಯ’ ಎನ್ನುವ ಗುರುತಿನಡಿಯಲ್ಲಿ ಯುರೋಪಿಯನ್ ಮಾನದಂಡ EN 13432 (2000)ಗಳಲ್ಲಿ ಬರುತ್ತದೆ
ಪಾಲೀಸ್ಯಾಕರೈಡ್‌ಗಳು
ಶರ್ಕರಾರ್ಧಾರಿತ ಬಯೋಪಾಲಿಮರ್‌‌ಗಳು ಹೆಚ್ಚಾಗಿ ಮೂಲಕ್ಕಿಂತ ಬಹಳ ಕಠಿಣವಾಗಿವೆ. ಶರ್ಕರ ಪಾಲಿಮರ್‌ಗಳು ಒಂದೇ ದಿಕ್ಕಿನಲ್ಲಿ ಅಥವಾ ಕವಲುಗಳಿಂದ ಕೂಡಿದೆ, ಇವುಗಳು ಗ್ಲೈಕೋಸೈಡಿಕ್ ಬಂಧಗಳೊಂದಿಗೆ ಸೇರುತ್ತದೆ. ಆದಾಗ್ಯೂ, ನಿಖರವಾದ ಸಂಯೋಜನೆಯ ಸ್ಥಳನಿಯೋಜನೆಯು ಬದಲಾಗಬಹುದು ಮತ್ತು ಸಂಯೋಜನಾ ಕಾರ್ಯಗಳ ಗುಂಪುಗಳ ದಿಕ್ಕು ಕೂಡಾ ಪ್ರಮುಖವಾಗುತ್ತದೆ. ಇದರ ಪರಿಣಾಮವಾಗಿ ಸಂಯೋಜಿಸಿದ ರಿಂಗ್‌ನಲ್ಲಿರುವ ಇಂಗಾಲದ ಸ್ಥಳದಲ್ಲಿ α- ಮತ್ತು β-ಗ್ಲೈಕೊಸೈಡಿಕ್ ಬಂಧಗಳು ಉಂಟಾಗುತ್ತವೆ. ಇದಲ್ಲದೆ ಅಮೈನೇಶನ್‌ಗಳಂತಹ ಹಲವು ಸ್ಯಾಚರೈಡ್ ಘಟಕಗಳಲ್ಲಿ ಅನೇಕ ರಾಸಾಯನಿಕ ಮಾರ್ಪಾಡುಗಳಾಗುತ್ತದೆ, ಮತ್ತು ಗ್ಲೈಕೋಪ್ರೊಟೀನ್‌ಗಳಂತಹ ಇತರ ಅಣುಗಳ ಸೃಷ್ಠಿಯಾಗಬಹುದು ಪಾಲಿಸ್ಯಾಕರೈಡ್‌ಗಳು ಪ್ರಸ್ತುತ ಕೈಗಾರಿಕಾ ಮೂಲವಸ್ತುವಿನ ಉಪಯೊಗಕ್ಕಾಗಿ ಹೆಚ್ಚಿನ ಪ್ರಾಮುಖ್ಯತೆಯನ್ನು ಪಡೆಯುತ್ತಿದೆ, ಅವುಗಳೆಂದರೆ ಸೆಲ್ಯುಲೋಸ್ ಮತ್ತು ಪಿಷ್ಟ ಬ್ಯಾಕ್ಟೀರಿಯಾ ಮತ್ತು ಫಂಗಸ್‌ಗಳಿಂದ ತಯಾರಾದ ಸಂಕೀರ್ಣ ಕಾರ್ಬೊಹೈಡ್ರೆಟ್ ಪಾಲಿಮರ್‌ಗಳಿಗೆ ಹೆಚ್ಚಿನ ಮಹತ್ವ ನೀಡಲಾಗುತ್ತಿದೆ.ಉದಾಹರಣೆಗೆ ಕ್ಸಾಂತನ್, ಕರ್ಡ್ಲನ್, ಪುಲ್ಲುಲನ್ ಮತ್ತು ಹಯಲುರೋನಿಕ್ ಆ‍ಯ್‌ಸಿಡ್. ಇದರ ನಂತರ ಪಾಲಿಮರ್‌ಗಳು ಸಾಮಾನ್ಯವಾಗಿ ಒಂದಕ್ಕಿಂತ ಹೆಚ್ಚಿನ ವಿಧದ ಕಾರ್ಬೋಹೈಡ್ರೇಟ್ ಮಾನೋಮರ್‌ಗಳನ್ನು ಹೊಂದಿರುತ್ತದೆ, ಮತ್ತು ಹೆಚ್ಚಿನ ಸಂದರ್ಭಗಳಲ್ಲಿ ಜೋಡಿಸಿದ ಕವಲು ರಚನಾಕ್ರಮಗಳನ್ನು ಪಾಲಿಮರ್‌ಗಳು ಹೊಂದಿರುತ್ತದೆ. ಪಿಷ್ಟ, ಉದಾಹರಣೆಗೆ ಕವಲಿನ ಮತ್ತು ಒಂದೇ ಭೌತಿಕ ಸಂಯೋಜನೆಯುಳ್ಳ ಪಾಲಿಮರ್‌ಗಳು (ಕ್ರಮವಾಗಿ ಅಮೈಲೊಪೆಕ್ಟಿನ್ ಮತ್ತು ಅಮೈಲೊಸ್), ಆದರೆ ಇದು ಒಂದೇ ರೀತಿಯ ಕಾರ್ಬೊಹೈಡ್ರೇಟ್‌ಗಳನ್ನು (ಶರ್ಕರ) ಹೊಂದಿರುತ್ತದೆ: ಗ್ಲುಕೋಸ್. ಸೆಲ್ಯೊಲೋಸ್ ಮತ್ತು ಪಿಷ್ಟಗಳೆರಡೂ ನೂರಾರು ಅಥವಾ ಸಾವಿರಾರು ಗ್ಲೂಕೋಪೈರನೊಸೈಡ್‌ಗಳ ಪುನರಾವರ್ತಿತ ಘಟಕಗಳಿಂದಾಗುತ್ತದೆ. ಈ ಘಟಕಗಳು ಅಸೆಟಾಲ್ ಬಂಧಗಳಿಂದ ಸಂಯೋಜಿಸಿರುತ್ತದೆ, ಒಂದು ಘಟಕದಲ್ಲಿ ಸೈಕ್ಲಿಕ್ ಗ್ಲೂಕೊಸ್ ಮಧ್ಯೆ ಇಂಗಾಲದ ಅಣುಗಳು ಮತ್ತು ಇನ್ನೊಂದರಲ್ಲಿ ಹೈಡ್ರಾಕ್ಸಿಲ್ ಗುಂಪನ್ನು ಹೊಂದಿರುತ್ತದೆ.
ಚಿಟಿನ್ ಮತ್ತು ಚಿಟೊಸನ್
ಚಿಟಿನ್ ಏಡಿಗಳು, ಕಡಲೇಡಿಗಳು, ಸೀಗಡಿಗಳು ಮತ್ತು ಕೀಟಗಳ ಕವಚಗಳಲ್ಲಿ ಕಂಡುಬರುವ ಮ್ಯಾಕ್ರೊಮಾಲಿಕ್ಯೂಲ್ (ದೊಡ್ಡಅಣು) ಆಗಿದೆ. ಚಿಟಿನ್ ಚಿಟಿನೇಸ್‌ನಿಂದ ವಿಘಟನೆಗೊಳಗಾಗಬಹುದು ಚಿಟಿನ್ ಫೈಬರ್‌ಗಳನ್ನು ಕೃತಕ ಚರ್ಮ ಮತ್ತು ಹೀರಿಕೊಳ್ಳಬಹುದಾದ ಹೊಲಿಗೆಗಳಿಗಾಗಿ ಉಪಯೋಗಿಸಲಾಗುತ್ತದೆ ಚಿಟಿನ್ ತನ್ನ ಮೂಲರೂಪದಲ್ಲಿ ಕರಗದ ವಸ್ತುವಾಗಿದೆ ಆದರೆ ಚಿಟೋಸನ್ ಭಾಗಶಃ ಡಿಅಸಿಟಲೈಜ್ಡ್ ರೂಪದಲ್ಲಿದ್ದು ನೀರಿನಲ್ಲಿ ಕರಗುತ್ತದೆ. ವಸ್ತುಗಳು ಜೈವಿಕವಾಗಿ ಹೊಂದಬಲ್ಲಂತಹದಾಗಿದ್ದು ಆ‍ಯ್ಯ್೦ಟಿ ಮೈಕ್ರೊಬಿಯಲ್ ಚಟುವಟಿಕೆಗಳನ್ನು ಹೊಂದಿವೆ, ಅದರೊಂದಿಗೆ ಹೆವಿ ಮೆಟಲ್ ಅಯಾನುಗಳನ್ನು ಹೀರಿಕೊಳ್ಳುತ್ತದೆ. ನೀರನ್ನು ಉಳಿಸಿಕೊಳ್ಳುವ ಮತ್ತು ತೇವಾಂಶವನ್ನು ಹೊಂದಿರುವ ಗುಣದಿಂದ ಇವುಗಳನ್ನು ಸೌಂದರ್ಯೊಧ್ಯಮದಲ್ಲಿ ಬಳಸಲಾಗುತ್ತದೆ. ಚಿಟಿನ್ ಮತ್ತು ಚಿಟೋಸನ್‌ನ್ನು ವಾಹಕವಾಗಿ ಬಳದುವುದರಿಂದ ನೀರಿನಲ್ಲಿ ಕರಗಬಲ್ಲ ಪ್ರೋಡ್ರಗ್ ಅನ್ನು ಸಂಶ್ಲೇಷಣೆ ಮಾಡಲಾಗುತ್ತದೆ. ನವೀನ ಚಿಟೋಸನ್‌ಗಳನ್ನು ಹಲವಾರು ರಸಾಯನಿಕ ಮತ್ತು ಜೈವಿಕ ಗುಣಗಳಿರುವಂತೆ ತಯಾರಿಸಲಾಗುತ್ತದೆ. ಉದಾ: ಎನ್-ಕಾರ್ಬೊಕ್ಸಿಮೆಥೈಲ್‌ಚಿಟೊಸನ್ ಮತ್ತು ಎನ್-ಕಾರ್ಬೊಕ್ಸಿಬುಟೈಲ್‌ಚಿಟೊಸನ್‌ಗಳನ್ನು ಸೌಂದರ್ಯ ಸಾಧನಗಳಲ್ಲಿ ಮತ್ತು ಗಾಯದ ಚಿಕಿತ್ಸೆಯಲ್ಲಿ ಬಳಸಲಾಗುತ್ತದೆ. ಚಿಟಿನ್ ಉತ್ಪನ್ನಗಳನ್ನು ಔಷಧಿಯನ್ನು ಹಾಕಿಡಲು ಬಳಸುತ್ತಾರೆ, ಮತ್ತು ಹೀರಿಕೊಳ್ಳುವ ಹೊಲಿಗೆಗಳಲ್ಲಿ ಚಿಟಿನ್ ಬಳಕೆಯ ವರದಿಯ ಪ್ರಕಾರ ಚಿಟಿನ್‌ಗಳನ್ನು, ಪಾಲಿ(ಗ್ಲೈಕೊಲಿಕ್ ಆ‍ಯ್‌ಸಿಡ್) (ಪಿಜಿಎ), ಪ್ಲೈನ್ ಕರುಳುಹುರಿ ಮತ್ತು ಕ್ರೋಮಿಕ್ ಕರುಳುಹುರಿಗಳನ್ನು ಹೊಂದಿರುವ ವಸ್ತುಗಳಲ್ಲಿ ಅತ್ಯಂತ ಕಡಿಮೆ ಲಂಭನೆಯನ್ನು ಹೊಂದಿರುತ್ತವೆ. ಚಿಟಿನ್‌ನ ಅಂಗಾಂಶ ಪ್ರತಿಕ್ರಿಯೆಯು ಅದರ ಪಿಜಿಎಯಷ್ಟೇ ಇರುತ್ತದೆ
ಆಲ್ಜಿನಿಕ್ ಆಮ್ಲ
ಹಲವಾರು ದ್ರಾವಣದಲ್ಲಿನ ಪಾಲಿಸ್ಯಾಚಡ್‌ಗಳು ಕೌಂಟರ್-ಅಯಾನುಗಳೊಂದಿಗೆ ಸಂಪರ್ಕವೇರ್ಪಟ್ಟಾಗ ಜೆಲ್‌ಗಳಾಗುತ್ತವೆ. ಕ್ರಾಸ್-ಲಿಂಕಿಂಗ್‌ನ ಮಟ್ಟವು ಪಿಹೆಚ್, ಕೌಂಟರ್-ಅಯಾನುಗಳ ವಿಧ, ಮತ್ತು ಪಾಲಿಮರ್‌ಗಳ ಕಾರ್ಯಕಾರಿ ವಿದ್ಯುದಾವೇಶ ಸಾಂದ್ರತೆಯನ್ನವಲಂಬಿಸಿರುತ್ತದೆ. ಅಗ್ಲಿನೇಟ್‌ಗಳನ್ನು ಅವುಗಳ ಜೆಲ್‌ಗಳನ್ನು ತಯಾರಿಸುವ ಸಾಮರ್ಥ್ಯಕ್ಕಾಗಿ ಡೈವಾಲೆಂಟ್ ಧನ ಆಯಾನುಗಳ ಉಪಸ್ಥಿತಿಯಲ್ಲಿ ಅಭ್ಯಸಿಸಲಾಯಿತು. ಆಲ್ಗಿನಿಕ್ ಆ‍ಯ್‌ಸಿಡ್ ನೀರಿನಲ್ಲಿ ಕರಗಬಹುದಾದ ಸಾಲ್ಟನ್ನು ಮೋನೊವಾಲೆಂಟ್ ಧನ ಐಯಾನುಗಳೊಂದಿಗೆ ಕಡಿಮೆ ಅಣುರಾಶಿಯಿರುವ ಅಮೈನ್‌ಗಳು ಮತ್ತು ಕ್ವಾಟರ್ನರಿ ಅಮೋನಿಯಮ್ ಸಂಯುಕ್ತಗಳನ್ನು ತಯಾರಿಸುತ್ತದೆ. ಪಾಲಿವಾಲೆಂಟ್ ಧನಾಯಾನುಗಳಾದ Ca2+, Be2+, Cu2+, Al3+ ಮತ್ತು Fe3+ಗಳೊಂದಿಗೆ ಇದು ನೀರಿನಲ್ಲಿ ಕರಗದ ವಸ್ತುವಾಗುತ್ತದೆ. ಅಲ್ಜಿನೇಟ್‌ ಜೆಲ್‌ಗಳನ್ನು ನಿಯಂತ್ರಿತ ಬಿಡುಗಡೆಯ ಡ್ರಗ್ ಹಂಚಿಕೆ ಪದ್ಧತಿಗಳಲ್ಲಿ ಬಹಳವಾಗಿ ಬಳಸಲಾಗುತ್ತದೆ. ಅಲ್ಜಿನೇಟ್‌ಗಳನ್ನು ಹಲವಾರು ಸಸ್ಯನಾಶಕಗಳು, ಸೂಕ್ಷ್ಮಾಣುಜೀವಿಗಳು ಮತ್ತು ಕೋಶಗಳನ್ನು ತುಂಬಲು ಮಾಡಲು ಬಳಸಲಾಗುತ್ತದೆ.
ಪಾಲಿಪೆಪ್ಟೈಡ್‌ಗಳು
ಪಾಲಿಪೆಪ್ಟೈಡ್‌ನ್ನು ಅದರ ಅಮೈನೊ ಆ‍ಯ್‌ಸಿಡ್‌ನ ಉಳಿದ ಪದಾರ್ಥಗಳನ್ನಾಗಿ ಪಟ್ಟಿ ಮಾಡಲಾಗಿದೆ, ಅವುಗಳು ಅಮೈನೊನಿಂದ ಕಾರ್ಬಾಕ್ಸಿಲಿಕ್‌ ಆ‍ಯ್‌ಸಿಡ್‌ನಂತಹುದರಲ್ಲೂ ಇರುತ್ತದೆ. ಅಮೈನೊ ಆ‍ಯ್‌ಸಿಡ್‌ನ ಅವಶೇಷಗಳು ಯಾವಾಗಲೂ ಪೆಪ್ಟೈಡ್ ಬಂಧಗಳಿಂದ ಬಂಧಿಸಲ್ಪಟ್ಟಿರುತ್ತದೆ. ಯಾವುದೇ ಪಾಲಿಪೆಪ್ಟೈಡನ್ನು ಆಡುಮಾತಿನಲ್ಲಿ ಪ್ರೋಟೀನೆಂದು ಗುರುತಿಸುತ್ತಾರೆ, ಇದು ದೊಡ್ಡ ಅಥವಾ ಪೂರ್ಣಕಾರ್ಯವನ್ನು ಮತ್ತು ಹಲವು ಪಾಲಿಪೆಪ್ಟೈಡ್ ಸರಣಿಗಳು ಹಾಗೂ ಒಂದು ಸರಣಿಯನ್ನೂ ಸಹ ಪ್ರತಿನಿಧಿಸುತ್ತದೆ. ಪ್ರೊಟೀನನ್ನು ನಾನ್-ಪೆಪ್ಟೈಡ್ ಘಟಕಗಳನ್ನು ಒಳಗೊಳ್ಳುವಂತೆ ಆಧುನಿಕರಿಸಲಾಗಿದೆ, ಅವೆಂದರೆ ಸ್ಯಾಚರೈಡ್ ಸರಣಿಗಳು ಮತ್ತು ಲಿಪಿಡ್‌ಗಳು.ವಿಘಟನೆಯಿಂದಲ್ಲದೆ ಸಾಮಾನ್ಯವಾಗಿ ಕರಗದ ಪ್ರೊಟೀನನ್ನು ಔದ್ಯೋಗಿಕ ಉಪಯೋಗಗಳಿಗಾಗಿ ಬಳಸುತ್ತಾರೆ. ಅವುಗಳನ್ನು ಪ್ರಾಥಮಿಕವಾಗಿ ಅವುಗಳ ಮೂಲೂಪದಲ್ಲಿಯೇ ಬಳಸುತ್ತಾರೆ. ನಾರಿನಿಂದ ಕೂಡಿದ ಪ್ರೋಟೀನುಗಳಾದ ಉಣ್ಣೆ, ರೇಷ್ಮೆ ಮತ್ತು ಕೊಲಜೆನ್‌ಗಳಿಗೆ ಅನ್ವಯಿಸುತ್ತದೆ. ಎಲ್ಲಾ ಪ್ರೊಟೀನುಗಳು ನಿರ್ಧಿಷ್ಟವಾದ ಕೊ-ಪಾಲೊಮರ್‌ಗಳಾಗಿದ್ದು ಆಲ್ಫಾ-ಅಮೈನೊ ಆ‍ಯ್‌ಸಿಡ್‌ಗಳ ವಿವಿಧ ಜೋಡಣೆಗಳಾಗಿರುತ್ತದೆ. ಆದ್ದರಿಂದ ಪ್ರೊಟೀನುಗಳ ಜೈವಿಕಸಂಯೋಜನೆಯು ಹಲವಾರು ಕಿಣ್ವಗಳನ್ನು ಹೊಂದಿದ್ದು ಸಂಕೀರ್ಣವಾದ ವಿಧಾನವಾಗಿದೆ. ಇದಕ್ಕೆ ವಿರುದ್ಧವಾಗಿ ಸಾಮಾನ್ಯವಾದ ಪ್ರೊಟಿಯಸೆಸ್‌ನೊಂದಿಗಿನ ಕಿಣ್ವದೊಂದಿಗೆ ವಿಘಟನೆಯಾಗುವ ಪ್ರೊಟೀನುಗಳು ಸುಲಭವಾಗಿ ಅಮೈಡ್ ಹೈಡ್ರಾಲಿಸಿಸ್ ಪ್ರಕ್ರಿಯೆಗೊಳಗಾಗುತ್ತವೆ.
ಜೆಲಟಿನ್
ಜೆಲಟಿನ್ ಒಂದು ಪ್ರಾಣಿಯ ಪ್ರೋಟೀನಾಗಿದ್ದು ಪೆಪ್ಟೈಡ್‌ನೊಂದಿಗೆ 19 ಅಮೈನೊ ಆ‍ಯ್‌ಸಿಡನ್ನು ಒಳಗೊಂಡಿರುತ್ತದೆ ಮತ್ತು ವಿವಿಧ ಕಿಣ್ವಗಳಿಂದ ಹೈಡ್ರಲೈಸ್‌ಗೊಳಗಾಗುತ್ತದೆ ಇದರಿಂದ ಅವುಗಳ ಅಮೈನೊ ಆ‍ಯ್‌ಸಿಡ್ ಅಥವಾ ಪೆಪ್ಟೈಡ್ ದೊರೆಯುತ್ತದೆ. ಉದ್ದೇಶಿತ ಜೈವಿಕವಿಘಟನಾ ಕ್ರಿಯೆಯ ಗುಣವು ಜೆಲಟಿನ್‌ನನ್ನು ಹೆಚ್ಚು ಸೂಕ್ತವನ್ನಾಗಿಸುತ್ತದೆ. ಜೆಲಟಿನ್ ಒಂದು ನೀರಿನಲ್ಲಿ ಕರಗಬಲ್ಲ, ಜೈವಿಕವಿಘಟನೆಯಾಗಬಲ್ಲ ಪಾಲೀಮರ್‌ ಅಗಿದೆ, ಇದು ಹೆಚ್ಚಿನ ಕೈಗಾರಿಕಾ, ಔಷಧಿಗಳಿಗೆ ಸಂಬಂಧಿಸಿದ, ಜೀವವೈದ್ಯಕೀಯ ಉಪಯೋಗಗಳಿಗಾಗಿ ಬಳಸುತ್ತಾರೆ. ಹೆಚ್ಚಾಗಿ ಕೋಸ್ಟಿಂಗ್, ಅನೇಕ ಔಷಧಿಗಳನ್ನು ಮೈಕ್ರೊಎನ್‌ಕ್ಯಾಪ್ಸುಲೇಟಿಂಗ್ ಮತ್ತು ಕೋಟಿಂಗ್‌ಗಳಲ್ಲಿ ಮತ್ತು ಜೈವಿಕವಾಗಿ ವಿಘಟನೆಯಾಗಬಲ್ಲ ಹೈಡ್ರೊಜೆಲ್‌ಗಳನ್ನು ತಯಾರಿಸಲು ಬಳಸುತ್ತಾರೆ. ಸರಳ ಮತ್ತು ಸರಿಹೊಂದಬಹುದಾದ ಜೆಲಿಟಿನ್ ಪದರವನ್ನಾಧರಿಸಿದ ಕೃತಕ ಚರ್ಮವನ್ನು ತಯಾರಿಸಲು ಒಂದು ವಿಧಾನವನ್ನು ಕಂಡುಹಿಡಿಯಲಾಯಿತು, ಅದು ತೆರೆದ ಗಾಯವನ್ನು ಮುಚ್ಚಿ ಹಾನಿಗೊಳಗಾಗದಂತೆ ಕಾಪಾದುತಿತ್ತು. ವಾಣಿಜ್ಯಿಕವಾಗಿ ಲಭ್ಯವಿರುವ ಜೆಲಟಿನ್‌ನೊಂದಿಗೆ ಪಾಲಿಗ್ಲಿಸೆರಾಲ್‌ಗಳನ್ನು ಸೇರಿಸಲು ಮತ್ತು ಟೆಫ್ಲಾನ್-ಹೊದಿಸಿದ ಫಲಕಗಳಲ್ಲಿ ಪದರಗಳನ್ನು ಹಾಕಲು ಈ ವಿಧಾನವನ್ನು ಬಳಸಲಾಗಿದೆ. ಪದರವು ಗಟ್ಟಿಯಾಗಿದ್ದು ತೆರೆದ ಗಾಯದ ಮೇಲೆ ಅಂಟಿಕೊಂಡಿರುತ್ತದೆ ಅವರು ಜೈವಿಕವಾಗಿ ಕ್ರಿಯಾಶೀಲವಾಗಿರುವ ಕಣಗಳನ್ನು ಸೇರಿಸಬಹುದು, ಅವೆಂದರೆ ಅನೇಕ ದಿನಗಳ ವರೆಗೆ ಬಿಡುಗಡೆಯಾಗುವ ಬೆಳೆಯಲು ಸಹಾಯಕ ಅಂಶಗಳು ಮತ್ತು ಜೀವನಿರೋಧಕಗಳು. ಪದರಗಳನ್ನು γ-ಕಿರಣಗಳ ಮೊಲಕ ಬರಡಾಗಿಸಬಹುದು ಅಥವಾ ಬರಡಾಗಿಸುವ ಕ್ರಮಕ್ಕೊಳಪಡಿಸಿ ತಯಾರಿಸಬಹುದು. ಕಸಿ ಮಾಡುವ ಮೂಲಕ ನೈಸರ್ಗಿಕವಾದ ಪಾಲಿಮರ್‌ಗಳ ರಾಸಾಯನಿಕ ಮರುಬಳಕೆ ಮತ್ತು ನೈಸರ್ಗಿಕವಾಗಿ ದೊರೆತ ವಸ್ತುಗಳ ಬಳಕೆಯಂತಹ ಎರಡು ಉದ್ದೇಶಗಳನ್ನು ಪೂರೈಸುತ್ತದೆ.(ಉದಾ: ಪ್ರೊಟೀನುಗಳು) ಪೆಟ್ರೋಲಿಯಮ್ ಆಧಾರದ ಪಾಲಿಮರ್‌ಗಳ ಬದಾಲಾಗಿ ಉಪಯೋಗಿಸುವ ಈ ಜೈವಿಕವಿಘಟನಾ ಕಣವು ನಿಧಾನವಾಗಿ ಹೊಂದಿಕೊಳ್ಳುತ್ತದೆ ಅಥವಾ ಬಹಳ ಬೇಗ ವಿಘಟನೆಯಾಗುತ್ತದೆ. ನೈಸರ್ಗಿಕವಾದ ಪಾಲಿಮರ್‌ಗಳ ಆಧುನೀಕರಣಕ್ಕಾಗಿ ಕಸಿಮಾಡುವಿಕೆಯನ್ನು ವಿಸ್ತರಿಸಲು ಒಂದು ತಂಡವು ಮೆಥೈಲ್ ಮೆಥಾಕ್ರೈಲೇಟ್‌‌ನ್ನು ರ್ಯಾಡಿಕಲ್‌ ಇನಿಶಿಯೇಟರ್ ಮೂಲಕ ಜೆಲೆಟಿನ್ನಾಗಿ ಕಸಿಮಾಡಲಾಯಿತು ಮತ್ತು ಇದನ್ನು ನೀರಿನ ದ್ರಾವಣದ ಮೂಲಕ 60ರಿಂದ 80 °C ತಾಪಮಾನದಲ್ಲಿಟ್ಟು ಅಭ್ಯಸಿಸಲಾಯಿತು. ಇದರಿಂದ ತಿಳಿದುಬಂದ ಅಂಶಗಳೆಂದರೆ:(1) ಕಡಿಮೆ ತಾಪಮಾನದಲ್ಲಿ ಕಸಿಮಾಡಿವಿಕೆಯ ಸಮರ್ಥ್ಯವು ಹೆಚ್ಚಾಗುತ್ತದೆ; (2)ಶೀಘ್ರವಾಗಿ ಏರಿಕೆಯಾದ ಕಸಿ ಸಾಮರ್ಥ್ಯವು ಹೆಚ್ಚಿನ ತಾಪಮಾನದಲ್ಲಿನ ಪಾಲಿಮರೀಕರಣದಿಂದಾಗುತಿತ್ತು, ಇದನ್ನು ಹೊಮೋ ಪಾಲಿಮರ್ ಮತ್ತು ಮೂಲ ಜೆಲೆಟಿನ್‌ಗಳ ಸಂಯೋಜನೆಗೆ ಸಹಕಾರಿಯಾಯಿತು; (3)ಮತ್ತು ಪಾಲಿಮರೀಕರಣದಲ್ಲಿ ಕವಲುಗಳ ಸಂಖ್ಯೆ ಕಡಿಮೆಯಾಗಿರುತ್ತದೆ ಹಾಗೆ ಮತ್ತು ಕವಲಿನ ಪಾಲಿಮರ್‌ಗಳ ಅಣುರಾಶಿಯು ಹೆಚ್ಚಾಗಿರುತ್ತದೆ.
ಬ್ಯಾಕ್ಟೀರಿಯಾದಿಂದಾದ ಪಾಲಿಸ್ಟರ್‌ಗಳು
ನೈಸರ್ಗಿಕವಾದ ಪಾಲಿಇಸ್ಟರ್‌ಗಳು ಹಲವು ವಿಧದ ಬ್ಯಾಕ್ಟೀರಿಯಾಗಳ ಕೋಶದೊಳಗಿನ ಅಂಶಗಳಿಂದ ತಯಾರಿಸಲಾಗುತ್ತದೆ, ಇವುಗಳು ಈಗ ಹೆಚ್ಚಿನ ಗಮನ ಸೆಳೆಯುವ ಜೈವಿಕ್ ವಿಘಟನಕಾರಿಗಳಾಗಿವೆ, ಕರಗಿಸಿ ವಿಧಾನಕ್ಕೊಳಡಿಸಬಲ್ಲ ಪಾಲಿಮರ್‌ಗಳನ್ನು ನವೀಕರಿಸಬಹುದಾದ ಮೂಲಗಳಿಂದ ತಯಾರಿಸಬಹುದಾಗಿದೆ. ಥರ್ಮೊಪ್ಲಾಸ್ಟಿಕ್ ಗುಂಪಿಗೆ ಸೇರಿದ ಬಯೋಪಾಲಿಮರ್‌‌ಗಳು ತಮ್ಮ ಜಡ ಪ್ಲಾಸ್ಟಿಕ್‌ನ ಗುಣಗಳನ್ನು ಪ್ರದರ್ಶಿಸಬಹುದು, ತೂಗುತ್ತಿರುವ ಆಲ್ಕೈಲ್ ಗುಂಪಿನ ಗಾತ್ರಕ್ಕನುಗುಣವಾಗಿ, R, ಮತ್ತು ಪಾಲಿಮರ್‌ನ ಜೋಡಿಸುವಿಕೆಯನ್ನಾಧರಿಸಿ ಒಳ್ಳೆಯ ಗುಣಗಳನ್ನು ಹೊಂದಲು ಗಟ್ಟಿಯಾದ ಎಲಾಸ್ಟೊಮರ್‌ಗಳನ್ನು ಬಲಪಡಿಸಬೇಕು,ಈ ಎಲ್ಲಾ ಪಾಲಿಇಸ್ಟರ‍್‌ಗಳು ಬೀಟಾ ಸ್ಥಾನದಲ್ಲಿ 100% ಪ್ರತಿಶತ ನೋಟದಲ್ಲಿ (ಆಪ್ಟಿಕಲೀ) ಶುದ್ಧವಾದ ಘಟಕಗಳನ್ನು ಹೊಂದಿದೆ, ಆದ್ದರಿಂದ ಎಲ್ಲಾ 100% ಐಸೊಟ್ಯಾಕ್ಟಿಕ್ ಆಗಿವೆ. ಪಾಲೀಮರ್‌ R=CH3, ಪಾಲೀ-β-ಹೈಡ್ರೊಆಕ್ಸಿಬ್ಯುಟೈರೇಟ್‌ಗಳು ಹೆಚ್ಚಾಗಿ ಹರಳುರೂಪದಲ್ಲಿದ್ದು 180 °C ಕರಗುವ ಬಿಂದುವನ್ನು ಹೊಂದಿದೆ, ಗಾಜಿನ ಟ್ರಾನ್ಸಿಶನ್ ತಪಮಾನ Tg ಸರಾಸರಿ 5 °C ಆಗಿದೆ. ಇದು ಅತ್ಯಂತ ಹೆಚ್ಚು ಹರಳುಗೊಳ್ಳುವಿಕೆ(crystallinity) ಮತ್ತು ಹೆಚ್ಚಿನ ಸಾಪೇಕ್ಷತೆಯ Tgಯು ಪದರಗಳನ್ನು ಹೊಂದಿರುವುದರಿಂದ ಪ್ಲಾಸ್ಟಿಕ್ಕಿನ ಪಿಹೆಚ್‌ಬಿಗಳನ್ನು ಹೆಚ್ಚು ಸುಲಭವಾಗಿ ಒಡೆಯುವಂತಿದೆ, ಆದ್ದರಿಂದ ಕೊಪಾಲೀಮರ್‌ಗಳ ಘಟಕಗಳು ವಿಶೇಷವಾಗಿ R=C2H5ಗಳಂತಹ ಇತರ ಆಲ್ಕೈಲ್ ಗುಂಪುಗಳನ್ನು ಹೊಂದಿರುತ್ತದೆ. ಈ ಎಲ್ಲಾ ವಸ್ತುಗಳು ನೈಸರ್ಗಿಕವಾಗಿ ಜೈವಿಕವಿಘಟನಾಕಾರಿಗಳಾಗಿವೆ. ವಿವಿಧ ಬ್ಯಾಕ್ಟೀರಿಯಾಗಳು ಉದ್ದನೆಯ ಅಲ್ಕೈಲ್ ಸಬ್‍‌ಸ್ಟಿಟ್ಯೂಯಂಟ್‌ಗಳನ್ನು ಉತ್ಪಾದಿಸುತ್ತವೆ, ಸಾಮಾನ್ಯವಾಗಿ ಇವು ಕೊಪಾಲೀಮರ್‌ಗಳ ರೂಪದಲ್ಲಿದ್ದು ಕಡಿಮೆ ಡಿಗ್ರಿಯ ಹರತ್ವ ಮತ್ತು ಕಡಿಮೆ Tm ಮತ್ತು Tgನ್ನು ಹೊಂದಿರುತ್ತದೆ. ಇದರಿಂದಾಗಿ ಉದ್ದನೆಯ ಅಲ್ಕೈಲ್ ಸರಪಳಿ ಪಾಲಿಇಸ್ಟರ್‌ಗಳು ಥರ್ಮೊಪ್ಲಾಸ್ಟಿಕ್ ಎಲಾಸ್ಟೊಮರ್‌ಗಳಂತೆ ಉಪಯುಕ್ತವಾಗಿವೆ, ಇದು ಉತ್ತಮವಾದ ಶಕ್ತಿ ಮತ್ತು ದೃಡತೆಯನ್ನು ಹೊಂದಿದೆ ಮತ್ತು ನೈಸರ್ಗಿಕವಾಗಿ ಜೈವಿಕವಿಘಟನಕಾರಿಗಳಾಗಿವೆ.ಪಿಹೆಚ್‍‌ಬಿಯ ಕೊಪಾಲೀಮರ್‌‌ಗಳನ್ನು ತಯಾರಿಸಲು ದೊಡ್ಡ ಪ್ರಮಾಣದ, ನಿಯಂತ್ರಿತ ಫರ್ಮೆಂಟೇಶನ್ ವಿಧಾನವನ್ನು ಅಭಿವೃದ್ಧಿ ಪಡಿಸುವುದಕ್ಕೆ ಗಮನ ಹರಿಸಲಾಗಿದೆ. ವಿವಿಧ ಇಂಗಾಲದ ಮೂಲಗಳನ್ನು ಬ್ಯಾಕ್ಟೀರಿಯಾಗಳಿಗೆ ತಿನ್ನಿಸುವುದರಿಂದ ಬೇರೆ ಬೇರೆ ಕೊಪಾಲೀಮರ್‌‌ಗಳನ್ನು  ಪಡೆಯಬಹುದು ಮತ್ತು ಇವುಗಳು ಪಿಹೆಚ್‌ಬಿಗಿಂತ ಉತ್ತಮ ಯಾಂತ್ರಿಕ ಗುಣಗಳನ್ನು ಹೊಂದಿವೆ. ಪಿಹೆಚ್‌ಬಿಯ ಜೈವಿಕವಿಘಟನೆ ಮತ್ತು ಅದರ ಕೊಪಾಲೀಮರ್‌‌ಗಳನ್ನು ಮಣ್ಣಿನಲ್ಲಿ, ಕ್ರಿಯಾಶೀಲಗೊಳಿಸಿದ ಕೆಸರಿನಲ್ಲಿ ಮತ್ತು ಸಮುದ್ರದ ನೀರಿನಲ್ಲಿ ಅಭ್ಯಸಿಸಲಾಯಿತು. ಮೂಲ ಪಾಲಿಇಸ್ಟರ‍್‌ಗಳೂ ಸಹ ನೀರಿನಲ್ಲಿ ಬಹಳ ನಿಧಾನಗತಿಯಲ್ಲಿ ಹೈಡ್ರಲೈಸ್ ಆಗುತ್ತದೆ. ಜೀವಿಯಲ್ಲಿಯ ನಲ್ಲಿ ಇದು ಪ್ರಮುಖ ವಿಘಟನಾ ಕ್ರಿಯೆಯಾಗಿದ್ದು ಪಾಲೀಮರ್‌ನ ಸರಪಳಿ ಛೇದನವನ್ನೊಳಗೊಂಡಿರುತ್ತದೆ‌. ವಿಟ್ರೊನಲ್ಲಿನ ಹೈಡ್ರಾಕ್ಸಿಬುಟೌರೇಟ್-ಹೈಡ್ರಾಕ್ಸಿವಲೆರೇಟ್ ಕೊಪಾಲೀಮರ್‌‌ಗಳ ಹೈಡ್ರಾಲಿಟಿಕ್ ವಿಘಟನೆಯು ಮಲ್ಮೈನ ಆಧುನೀಕರಣದೊಂದಿಗೆ ಆರಂಭವಾಗಿತ್ತು, ಮಾತೃಕೆಗೆ ನೀರಿನ ವಿಸರಣದಿಂದ ಉಂಟಾಗುತ್ತದೆ.ಪೊರೊಸಿಟಿಯಲ್ಲಾಗುವ ಏರಿಕೆಯಿಂದಾಗಿ ವಿಸರಣೆಯುಂಟಾಗಿ ವಿಘಟನಾ ಉತ್ಪನ್ನಗಳ ನಿವಾರಣೆಯಾಗುತ್ತದೆ.
ಗುಣಲಕ್ಷಣ
ಸರಣಿಗಳ ಮಾಹಿತಿಯನ್ನು ಕಂಡುಹಿಡಿಯಲು ಅನೇಕ ಜೀವಭೌತಿಕವಾದ ತಂತ್ರಗಳಿವೆ ಪ್ರೋಟೀನ್ ಸರಣಿಯನ್ನು ಇಡಮನ್  ವಿಘಟನೆಯಿಂದ ಕಂಡುಹಿಡಿಯಬಹುದು, ಇದರಲ್ಲಿ N-ಟರ್ಮಿನಲ್ ಅವಶೇಷಗಳು ಸರಪಳಿಯಿಂದ ಒಂದೇ ಬಾರಿಗೆ ಹೈಡ್ರಲೈಸ್ ಆಗುತ್ತವೆ, ಉತ್ಪನ್ನವನ್ನುಂಟುಮಾಡಿ ನಂತರ ಗುರುತಿಸಲಾಗುತ್ತದೆ. ರಾಶಿರೋಹಿತ ಮಾಪಕ ತಂತ್ರವನ್ನು ಸಹ ಬಳಸಬಹುದು. ನ್ಯೂಕ್ಲಿಕ್ ಆಮ್ಲದ ಸರಣಿಯನ್ನು ವಿದ್ಯುತ್ಸರಣ ಮತ್ತು ಕ್ಯಾಪಿಲರಿ ವಿದ್ಯುತ್ಸರಣದ ಮೂಲಕ ಕಂಡುಹಿಡಿಯಬಹುದು. ಕೊನೆಯದಾಗಿ ಜೈವಿಕಪಾಲೀಮರ್‌‌ಗಳ ಯಾಂತ್ರಿಕ ಗುಣಗಳನ್ನು ಆಪ್ಟಿಕಲ್ ಟ್ವೀಜರ್‌ಗಳು ಅಥವಾ ಅಟೋಮಿಕ್ ಫೋರ್ಸ್ ಸೂಕ್ಷ್ಮ ದರ್ಶನದ ಮೂಲಕ ಅಳೆಯಬಹುದು.ಡ್ಯುಯಲ್ ಪೊಲರೈಸೇಶನ್ ಇಂಟೆರ್‌ಫೆರೊಮೆಟ್ರಿಯನ್ನು ದೃಡೀಕರಿಸಿದ ಬದಲಾವಣೆಗಳನ್ನು ಅಥವಾ  ಪಿಹೆಚ್‌ನ, ತಾಪಮಾನ, ಅಯಾನುಗಳ ಸಾಮರ್ಥ್ಯ ಅಥವಾ ಇತರ ಬಂಧಕ ಪಾಲುದಾರ  ಮೂಲಕ ಉದ್ರೇಕಿಸಿದಾಗ ಉಂಟಾಗುವ ಇವುಗಳ ಸ್ವಯಮ್ ಕೂಟವನ್ನು ಅಳೆಯಲು ಬಳಸಬಹುದು.
ಪಾಲೀಮರ್ ರಚನೆ
ನೈಸರ್ಗಿಕ ಮ್ಯಾಕ್ರೊಕಣಗಳು ಉದಾ. ಪ್ರೊಟೀನು, ಸೆಲ್ಯುಲೋಸ್, ಮತ್ತು ಪಿಷ್ಟವು ಪರಿಸರದಲ್ಲಿ ಹೈಡ್ರಾಲಿಸಿಸ್‌ನ ನಂತರದ ಉತ್ಕರ್ಷಣದಲ್ಲಿ ವಿಘಟನೆಯಾಗುತ್ತದೆ.ಹೆಚ್ಚಿನ ಸಿಂಥೆಟಿಕ್ ಜೈವಿಕ ವಿಘಟನಕಾರೀ ಪಾಲೀಮರ್‌ಗಳು ಪಾಲೀಮರ್ ಸರಪಳಿಯೊಂದಿಗೆ ಹೈಡ್ರಲೈಸ್ ಆಗಬಹುದಾದ ಕೊಂಡಿಗಳನ್ನು ಹೊಂದಿರುತ್ತವೆ. ಉದಾ. ಅಮೈಡ್ ಎನಮಿನ್, ಎಸ್ಟರ್, ಯೂರಿಯ, ಮತ್ತು ಯುರೆಥೇನ್ ಕೊಂಡಿಗಳು ಸೂಕ್ಷ್ಮಾಣುಜೀವಿಗಳು ಮತ್ತು ಹೈಡ್ರಾಲಿಕ್ ಕಿಣ್ವಗಳಿಂದ  ಜೈವಿಕವಿಘಟನೆಯಾಗುತ್ತದೆ.ಪ್ರೊಟೀನಿನಲ್ಲಿನ ಪಕ್ಕದ ಸಬ್‌ಸ್ಟಿಟ್ಯೂಯಂಟ್‌ಗಳು ಅನೇಕ ಪ್ರೊಟಿಯೊಲೈಟಿಕ್ ಕಿಣ್ವಗಳು ನಿರ್ಧಿಷ್ಟವಾಗಿ ಪೆಪ್ಟೈಡ್‌ನ ಹೈಡ್ರಲಿಸಿಸ್‌ನನ್ನು  ಕೆಟಲೈಸ್ ಮಾಡುತ್ತದೆ, ಸಬ್‌ಸ್ಟಿಟ್ಯೂಟ್ ಆದ ಪಾಲೀಮರ್‌ಗಳು ಸಬ್‌ಸ್ಟಿಟ್ಯೂಯಂಟ್‌ಗಳನ್ನು ಹೊಂದಿರುತ್ತದೆ ಅವೆಂದರೆ ಬೆಂಜಿಲ್,ಹೈಡ್ರಾಕ್ಸಿ, ಕಾರ್ಬಾಕ್ಸಿ, ಮಿಥೈಲ್,ಮತ್ತು  ಫಿನೈಲ್ ಗುಂಪುಗಳನ್ನು ಜೈವಿಕ ವಿಘಟನೆಯನ್ನು ಹೆಚ್ಚಿಸುವ ನಿರೀಕ್ಷೆಯಲ್ಲಿ ತಯಾರಿಸಲಾಗಿತ್ತು. ಬೆಂಜಿಲೈಟ್ ಮಾಡಲಾದ ಪಾಲೀಮರ್‌ಗಳಲ್ಲಿ ಪಾಲಿಮೈಡ್‌ಗಳಿಗೆ ಮಿಶ್ರಪ್ರತಿಕ್ರಿಯೆ ದೊರೆತಿದೆ. ಕಿಣ್ವದ ಅಸಮಮಿತ ವರ್ತನೆಯನ್ನು ಇಲ್ಲಿ ಕಾಪಾಡಲಾಗಿದೆ. ಹೆಚ್ಚಿನ ಕಿಣ್ವಗಳ ಕೆಟಲೈಸ್ಡ್ ಪ್ರತಿಕ್ರಿಯೆಗಳು ಅಕ್ವಿಯಸ್ ಮಾಧ್ಯಮದಲ್ಲಾಗುತ್ತದೆ, ಸಿಂಥೆಟಿಕ್ ಪಾಲೀಮ‌ರ್‌ಗಳ ಹೈಡ್ರಾಲಿಕ್-ಹೈಡ್ರೊಫೊಬಿಕ್ ಗುಣಗಳು ಅವುಗಳ ಜೈವಿಕವಿಘಟನಾ ಕ್ರಿಯೆಗೆ ದಕ್ಕೆಯನ್ನುಂಟುಮಾಡುತ್ತದೆ. ಇತರ ಈಥರ್ ಹೈಡ್ರಾಲಿಕ್ ಅಥವಾ ಹೈಡ್ರೊಫೊಬಿಕ್ ರಚನೆಯ ಪಾಲೀಮರ್‌ಗಳಿಗಿಂತ ಹೈಡ್ರೊಫೊಬಿಕ್ ಮತ್ತು ಹೈಡ್ರೊಫಿಲಿಕ್‌ನ ಅಂಶಗಳಿರುವ ಪಾಲಿಮರ್‌ಗಳು ಹೆಚ್ಚು ಜೈವಿಕವಿಘಟನೀಯವಾಗಿರುತ್ತದೆ ಸಿಂಥೆಟಿಕ್ ಪಾಲೀಮರ್‌ಗಳು ಎಂಜೈಮ್ ಕೆಟಲಿಸಿಸ್‌ನಿಂದ ವಿಘಟಿಸಬೇಕಾದರೆ  ಪಾಲೀಮರ್‌ ಸರಪಳಿಯು ಕ್ರಿಯಾಶೀಲ ಕಿಣ್ವಗೆ ಹೊಂದಿಕೊಳ್ಳುವಂತಿರಬೇಕು. ಫ್ಲೆಕ್ಸಿಬಲ್ ಅಲಿಫ್ಯಾಟಿಕ್ ಪಾಲಿಇಸ್ಟರ್‌ಗಳು ಪರಿಸರ ವ್ಯವಸ್ಥೆಯಲ್ಲಿ ವಿಘಟಿಸುತ್ತವೆ, ಹೆಚ್ಚು ಜಡವಾದ ಅರೊಮ್ಯಾಟಿಕ್ ಪಾಲೀಮರ್‌ ಸಂಯುಕ್ತಗಳು ಸಾಮಾನ್ಯವಾಗಿ ಜೈವಿಕವಗಿಯೂ ನಿಷ್ಕ್ರಿಯವಾಗಿರುತ್ತದೆ.
ವಿಕಿರಣದ ಪರಿಣಾಮಗಳು
ಯುವಿ ಬೆಳಕಿನೊಂದಿಗಿನ ಪೊಟೊಲಿಸಿಸ್ ಮತ್ತು ಪಾಲೀಮರ್ γ-ಕಿರಣದ ಪ್ರದೀಪನವು ರ್ಯಾಡಿಕಲ್‌ಗಳನ್ನು ಅಯಾನುಗಳನ್ನು ತಯಾರಿಸುತ್ತದೆ, ಕೆಲವೊಮ್ಮೆ ಒಡಕು ಮತ್ತು ಕ್ರಾಸ್‌ಲಿಂಕಿಂಗ್‌ಗೆ ಎಡೆಮಾಡಿಕೊಡುತ್ತದೆ. ಉತ್ಕರ್ಷಣ ಕ್ರಿಯೆಯೂ ನಡೆಯುತ್ತದೆ, ಆಮ್ಲಜನಕದ ಅನುಪಸ್ಥಿತಿಯಲ್ಲಿ ಬೆಳಕಿಗೆ ತೆರೆದುಕೊಳ್ಳುವುದು ಅಪರೂಪವಾಗಿದೆ. ಸಾಮಾನ್ಯವಾಗಿ ಇದು ವಸ್ತುವು ಜೈವಿಕವಿಘಟನೆಗೆ ತೆರೆದುಕೊಳ್ಳುವಂತೆ ಬದಲಾವಣೆಯನ್ನುಂಟುಮಾಡುತ್ತದೆ. ಪ್ರಾರಂಭದಲ್ಲಿ, ವಿಭಜಿಸಿದ ಪಾಲೀಮರ್‌ನ ಹೆಚ್ಚಿನ ಭಾಗವು ಉಪಯೋಗಿಸಲ್ಪಡುವವರೆಗೆ ಗಮನಿಸಿದ ವಿಘಟನೆಯ ವೇಗವು ಹೆಚ್ಚಾಗುವುದನ್ನು ನಿರೀಕ್ಷಿಸಲಾಗುತ್ತದೆ ಮತ್ತು ಕ್ರಾಸ್‌ಲಿಂಕ್ ಮಾಡಿದ ಪಾಲೀಮರ್ ಭಾಗಕ್ಕಾಗಿ ನಿಧಾನ ಗತಿಯ ವಿಘಟನೆಯು ಉಂಟಾಗುತ್ತದೆ. ಹೈಡ್ರಲೈಸ್ ಆಗಬಹುದಾದ ಪಾಲೀಮರ್‌ಗಳ ಮೇಲಿನ UV ಪ್ರದೀಪನದ ಪರಿಣಾಮಗಳ ಅಧ್ಯಯನವು ಇದನ್ನು ದೃಡೀಕರಿಸಿತು. ಹಾಗೆಯೇ ಜೈವಿಕವಿಘಟನೆಯನ್ನು ಪಾಲೀಆಲ್ಕೀನ್‌ಗಳ ಫೊಟೊಉತ್ಕರ್ಷಣವು (ಹಲವು ಬಾರಿ)ಉತ್ತೇಜಿಸುತ್ತದೆ. ಕಾರ್ಬೊನಿಲ್ ಮತ್ತು ಇಸ್ಟರ‍್ಗಳುಂಟಾಗುವುದು ಈ ಬದಲಾವಣೆಗಳಿಗೆ ಕಾರಣವಾಗಿವೆ. ಈ ವಿಧಾನವನ್ನು ಕಾರ್ಬೊನಿಲ್ ಗುಂಪುಗಳನ್ನು ಹೊಂದಿದ ಆಲ್ಕೀನುಗಳ ಕೊಪಾಲೀಮರ‍್ಗಳನ್ನು ತಯಾರಿಸಲು ಆ ಮೂಲಕ ಅವುಗಳು ವಿಘಟನೆಗೆ ಹೆಚ್ಚು ಪ್ರಭಾವಿತವಾಗುವಂತೆ ಮತ್ತು ವಿಘಟನೆಯ ಮೊದಲು ಫೊಟೊಲಿಟಿಕ್ ಕ್ಲೀವೇಜ್‌ಗೆ ಒಳಗಾಗುವಂತೆ ಮಾಡಲು ಅಭಿವೃದ್ದಿ ಪಡಿಸಲಾಯಿತು. ಇದರಲ್ಲಿನ ತೊಂದರೆಯೆಂದರೆ ಸುಟ್ಟ ಮಾದರಿಯಲ್ಲಿ ಎರಡು ವರ್ಷಗಳಲ್ಲಿ ನಿರ್ಲಕ್ಷಿಸಬಹುದಾದ ವಿಘಟನೆಯನ್ನು ಗಮನಿಸಲಾಯಿತು. ಫೊಟೊಲಿಸಿಸ್‌ನ ಮೊದಲಿನ ಜೋಡಣೆಗಳನ್ನು ಮಾಡುವವರೆಗೂ ಪ್ಲಾಸ್ಟಿಕ್ ತ್ಯಾಜ್ಯಗಳ ವಿಸರ್ಜನೆಯ ಸಮಸ್ಯೆಯು ಗಂಭೀರವಾಗಿರುತ್ತದೆ, ಇದನ್ನು ಸೂರ್ಯನ ಬೆಳಕಿಗೆ ತಾಗುವಂತೆ ಇದನ್ನು ವಿಸರ್ಜಿಸಲಾಗುವುದಿಲ್ಲ. ನಿರೀಕ್ಷೆಯಂತೆ γ-ಕಿರಣದ ಪ್ರದೀಪನವು ಪಾಲಿಇಸ್ಟರ್‌ಗಳ ವಿಟ್ರೊ ವಿಘಟನೆಯ ಗತಿಯ ಮೇಲೆ ಪರಿಣಾಮ ಬೀರುತ್ತದೆ, ಈ ವಿಧಾನವು ಮುಂದುವರೆದಂತೆ ವಿಘಟನೆಯ ದ್ರಾವಣದ ಪಿಹೆಚ್ ಕಡಿಮೆಯಾಗುತ್ತದೆ. ಸಮಯ-ಬದಲಾವಣೆ ವಕ್ರರೇಖೆಗಳು ಸಿಗ್ಮಾಯ್ಡಲ್ ಆಕಾರವನ್ನು ಪ್ರದರ್ಶಿಸುತ್ತಿದ್ದು ಅವು ಮೂರು ಹಂತಗಳನ್ನೊಳಗೊಂಡಿದೆ: ಪ್ರಾರಂಭಿಕ, ತೀವ್ರಗೊಂಡ,ಮತ್ತು ನಂತರದ ಹಂತಗಳು. γ-ಕಿರಣದ ಪ್ರದೀಪನದೊಂದಿಂಗೆ ಈ ಮೂರು ಕ್ರಿಯೆಗಳು ಆವರಿಸುವ ಪದೇಶದ ಉದ್ದವು ಬದಲಾಗತ್ತದೆ. ಪ್ರಾರಂಭಿಕ ಹಂತದಲ್ಲಿ ವಿಕಿರಣದ ಪ್ರಮಾಣವು ಹಚ್ಚಾದಂತೆ ತೆಗೆದುಕೊಳ್ಳುವ ಸಮಯವು ಕಡಿಮೆಯಾಗುತ್ತದೆ. ಪಿಹೆಚ್‌ನಲ್ಲಿ ತೀವ್ರತರದ ಬದಲಾವಣೆಯಾದಂತೆ ಅದರ ಹಿಗ್ಗುವ ಸಾಮರ್ಥ್ಯವನ್ನು ಕಳೆದುಕೊಳ್ಳುತ್ತದೆ. ಇದೇ ರೀತಿಯ ಪರಿಣಾಮಗಳನ್ನು ಕಿಣ್ವದಲ್ಲಿನ ಮತ್ತು ಸೂಕ್ಷ್ಮಾಣು ಜೀವಿಗಳಲ್ಲಿನ ವಿಘಟನೆಯಲ್ಲಿಯೂ ಸಹ ಪ್ರದರ್ಶಿಸುತ್ತದೆ.
ಅಣುವಿನ ತೂಕ
ಜೈವಿಕವಿಘಟನೆ ಪ್ರಕ್ರಿಯೆಗಳ ಮೇಲೆ ಅಣುವಿನ ತೂಕದ ಪ್ರಭಾವಗಳ ಮೇಲೆ ಹಲವು ಅಧ್ಯಯನಗಳು ಆಗಿವೆ. ಕಣ್ಣಿಗೆ ಕಾಣುವ ಬಹು ವ್ಯತ್ಯಾಸಗಳನ್ನು ವಿಘಟನೆಯ ಸಮಯದಲ್ಲಿ ಪತ್ತೆಯಾಗುವ ಬದಲಾವಣೆಗಳ ಸೀಮಿತೆಗಳಿಗೆ ಅಥವಾ ಹೆಚ್ಚಿನ ಬಾರಿ ಬದಲಾಗುವ ಅಣುವಿನ ತೂಕದ ಪಾಲಿಮರ್ ನಮೂನೆಗಳ ಸ್ವರೂಪ ಹಾಗೂ ಹೈಡ್ರೋಫಿಲಿಸಿಟಿ-ಹೈಡ್ರೋಫೋಬಿಸಿಟಿಗಳಲ್ಲಿನ ವ್ಯತ್ಯಾಸಗಳಿಗೆ ಆರೋಪಿಸಬಹುದು. ಸೂಕ್ಷ್ಮಾಣುಜೀವಿಗಳು ಎಕ್ಸೊಸೈಮ್ಸ್ (ಕೊನೆಯ ಗುಂಪಿನ ಪಾಲಿಮರ್‌ಗಳ ಒಳ ವಿಂಘಟನೆ) ಹಾಗೂ ಎಂಡೊಸೈಮ್ಸ್ (ಪಾಲಿಮರ್‌ಗಳನ್ನು ಗೊತ್ತುಗುರಿಯಿಲ್ಲದೆ ಸರಣಿಯ ಉದ್ದಕ್ಕೂ ವಿಂಘಟಿಸುವುದು) ಎರಡನ್ನು ಉತ್ಪತ್ತಿಸುತ್ತವೆ. ಎಕ್ಸೊಸೈಮ್ಸ್‌ನ ಸಂದರ್ಭದಲ್ಲಿ ವಿಘಟನೆಯ ಗತಿಯ ಮೇಲೆ ಹೆಚ್ಚು ಅಣುವಿನ ಪರಿಣಾಮವನ್ನು ಹಾಗೂ ಎಂಡೊಸೈಮ್ಸ್‌ನ ಸಂದರ್ಭದಲ್ಲಿ ತುಲನಾತ್ಮಕವಾಗಿ ಸ್ವಲ್ಪ ಅಣುವಿನ ತೂಕದ ಪರಿಣಾಮವನ್ನು ಒಬ್ಬ ಅಪೇಕ್ಷಿಸಬಹುದು.ಪ್ಲಾಸ್ಟಿಕ್‌ಗಳ ಅಣುವಿನ ತೂಕ ಹೆಚ್ಚು ಇರುವವರೆಗೂ ಅವು ತುಲನಾತ್ಮಕವಾಗಿ ಸೂಕ್ಷ್ಮ ಜೀವಿಯ ಧಾಳಿಯಿಂದ ಪ್ರತಿರಕ್ಷಿತವಾಗಿ ಉಳಿಯುತ್ತವೆ. ಹಲವು ಪ್ಲಾಸ್ಟಿಕ್‌ಗಳು ಸೂಕ್ಷ್ಮ ಜೀವಿಯ ಬೆಳವಣಿಗೆಯನ್ನು ಬೆಂಬಲಿಸುವುದಿಲ್ಲ. ಹೇಗಿದ್ದರೂ, ಕಡಿಮೆ ಅಣುವಿನ ತೂಕದ ಹೈಡ್ರೊಕಾರ್ಬನ್‌ಗಳನ್ನು ಸೂಕ್ಷ್ಮ ಜೀವಿಗಳಾಗಿ ವಿಘಟಿಸಬಹುದು. ಅವುಗಳನ್ನು ಸೂಕ್ಷ್ಮ ಜೀವಿ ಕೋಶಗಳು ಕೊಂಡೊಯ್ಯುತ್ತವೆ, ಸಹಕಿಣ್ವ-A ಯ ಲಗ್ಗತ್ತಿಸುವಿಕೆಯಿಂದ ’ಸಕ್ರೀಯವಾಗುತ್ತವೆ’ ಹಾಗೂ ಸೂಕ್ಷ್ಮ ಜೀವಿ ಕೋಶಗಳ ಒಳಗೆ ಕೋಶಕ ಜೀವರಾಸೈನಿಕಗಳಾಗಿ ಪರಿವರ್ತಿತವಾಗುತ್ತವೆ. ಹೇಗಿದ್ದರೂ, ಈ ಪ್ರಕ್ರಿಯೆಗಳು ಕೋಶಗಳ (ಪ್ರಾಯಶಃ) ಹೊರಗಿನ ವಾತಾವರಣದಲ್ಲಿ ಸರಿಯಾಗಿ ಕಾರ್ಯ ನಿರ್ವಹಿಸುವುದಿಲ್ಲ, ಹಾಗೂ ಪ್ಲಾಸ್ಟಿಕ್ ಪರಮಾಣುಗಳು ದೊಡ್ಡ ಗಾತ್ರದಲ್ಲಿರುವ ಕಾರಣ ಕೋಶಗಳೊಳಗೆ ಪ್ರವೇಶಿಸಲು ಸಾಧ್ಯವಾಗದು. ಸ್ಟಾರ್ಚ್ ಹಾಗೂ ಸೆಲ್ಯುಲೋಸ್ ಅಂತಹ ನೈಜ್ಯ ಪರಮಾಣುಗಳೊಂದಿಗೆ ಈ ಸಮಸ್ಯ ಉಂಟಾಗುವುದಿಲ್ಲ, ಕಾರಣ ಕಡಿಮೆ ಅಣುವಿನ ತೂಕದ ಅಂಶಗಳಾಗಿ ಕಿಣ್ವಗಳಿಂದಾಗುವ ಪರಿವರ್ತನೆಯ ಪ್ರತಿಕ್ರಿಯೆ ಸೂಕ್ಷ್ಮ ಜೀವಿ ಕೋಶಗಳ ಹೊರಗೆ ಉಂಟಾಗುತ್ತದೆ. ಹೇಗಿದ್ದರೂ, ಬೆಳಕಿನ ವಿಘಟನೆ ಅಥವಾ ರಾಸಾಯನಿಕ ವಿಘಟನೆಗಳು ಸೂಕ್ಷ್ಮ ಜೀವಿಗಳ ಧಾಳಿ ಮುಂದುವರಿಯುವ ಮಟ್ಟದವರೆಗೆ ಅಣುವಿನ ತೂಕವನ್ನು ಇಳಿಸಿಬಹುದು.
ಜೈವಿಕವಿಘಟನೆ ಪದ್ಧತಿಗಳು
ಜೀವಶಾಸ್ತ್ರಕ್ಕೆ ಸಂಬಂಧಿಸಿದ ವಾತಾವರಣ, ಅಂದರೆ ಪಾಲಿಮರ್‌ಗಳಿರುವ ಜೈವಿಕ ಆವರಣಗಳಲ್ಲಿ ಪಾಲಿಮರ್ ಪದಾರ್ಥಗಳ ಕ್ಷೀಣಿಸುವಿಕೆಗೆ ಕಾರಣವಾದ ಜೈನಿಕ ಪ್ರತಿನಿಧಿಗಳು ಒಳಗೊಂಡಿದೆ. ಸೂಕ್ಷ್ಮಕ್ರಿಮಿಗಳು, ಅಣಬೆ ಹಾಗೂ ಅವುಗಳ ಕಿಣ್ವಗಳಂತಹ ಜೈವಿಕ ಪ್ರತಿನಿಧಿಗಳು ಆಹಾರದ ಮೂಲದಂತೆ ಒಂದು ಪದಾರ್ಥವನ್ನು ಸೇವಿಸಿ ಅದರ ಮೂಲ ಸ್ವರೂಪವನ್ನು ಮರೆಯಾಗಿಸುತ್ತದೆ. ಸರಿಯಾದ ತೇವ, ತಾಪಮಾನ, ಹಾಗೂ ಆಮ್ಲಜನಕದ ಲಭ್ಯತೆಯ ಅಡಿಯಲ್ಲಿ, ಜೈವಿಕವಿಘಟನೆಯು ತುಲನಾತ್ಮಕವಾಗಿ ಒಂದು ಕ್ಷಿಪ್ರ ಪ್ರಕ್ರಿಯೆ.
ಸೂಕ್ಷ್ಮಾಣುಜೀವಿಗಳು
ನೈಜ್ಯ ಹಾಗೂ ಸಿಂಥೆಟಿಕ್ ಪಾಲಿಮರ್‌ಗಳ ಜೈವಿಕವಿಘಟನೆಯಲ್ಲಿ ಎರಡು ತರಹದ ಸೂಕ್ಷ್ಮಾಣುಜೀವಿಗಳು ನಿರ್ದಿಷ್ಟ ಕುತುಹಲದ್ದಾಗಿದೆ: ಸೂಕ್ಷ್ಮಕ್ರಿಮಿಗಳು ಹಾಗೂ ಅಣಬೆ.
ಅಣಬೆ
ಯುಮಿಸೆಟೆಸ್, ಅಥವಾ ನಿಜವಾದ ಅಣಬೆ, ವಸ್ತುಗಳ ವಿಘಟನೆಯನ್ನು ಸಂಭವಿಸುವ ವಿಶೇಷ ಪ್ರಾಮುಖ್ಯತೆಯ ಸೂಕ್ಷ್ಮಜೀವಿಗಳು. ಅಣಬೆ ಜೀವಕಣಕೇಂದ್ರಿತ, ಬೀಜಕಣ-ನಿರ್ಮಿತ, ಸಸ್ಯಹರಿತ್ತುವುಳ್ಳ ಜೀವಿಗಳು, ಇವು ಲೈಂಗಿಕವಾಗಿ ಹಾಗೂ ಅಲೈಂಗಿಕವಾಗಿ ಎರಡು ತರಹಗಳಲ್ಲೂ ಪುನರುತ್ಪತ್ತಿಗೊಳ್ಳುತ್ತವೆ; ಹಲವುಗಳು ತಂತುಯುಕ್ತ ದೈಹಿಕ ಆಕಾರಗಳನ್ನು, ಹಾಗೂ ಚಿಟಿನ್ ಅಥವಾ ಸೆಲ್ಯುಲೋಸ್‌ನ ಕೋಶ ಪದರಗಳನ್ನು ಹೊಂದಿರುತ್ತವೆ. 80,000 ಗಿಂತ ಹೆಚ್ಚಿನ ತಳಿಗಳು ತಿಳಿದುಬಂದಿವೆ. ನಿಜವಾದ ಅಣಬೆ ಎಲ್ಲೆಡೆ ಅಸ್ತಿತ್ವದಲ್ಲಿವೆ. ಪಾಲಿಮರ್ ಸಂಯೋಜನೆಗಳಲ್ಲಿ ಇರುವ ಪುಷ್ಟಿದಾಯಕ ವಸ್ತುಗಳ ಸರಬರಾಜಿಗೆ ಬೇಕಾಗುವ ಅಜೈವಿಕ ಸಬ್‌ಸ್ಟ್ರೇಟ್‌ಗಳನ್ನು ಒಡೆದು ಹಾಕುವ ಕಿಣ್ವಗಳ ಉತ್ಪತ್ತಿಯು ಅವುಗಳ ಪ್ರಾಮುಖ್ಯತೆ ಕ್ಷೀಣಿಸುವ ಪ್ರತಿನಿಧಿಗಳಾಗಿರುವುದಕ್ಕೆ ಒಂದು ಕಾರಣ. ಅತ್ಯುತ್ತಮ ಬೆಳೆವಣಿಗೆ ಹಾಗೂ ವಿಘಟನಾತ್ಮಕ ಪ್ರಕ್ರಿಯೆಗೆ ನಿರ್ಧಾರಿತ ಪರಿಸರದ ಪರಿಸ್ಥಿತಿಗಳು ಅಗತ್ಯವಾಗಿರುತ್ತದೆ. ಇದರಲ್ಲಿ ಅತ್ಯುತ್ತಮ ತಾಪಮಾನ, ಪುಷ್ಟಿದಾಯಕ ವಸ್ತುಗಳ ಉಪಸ್ಥಿತಿ, ಹಾಗೂ ಹೆಚ್ಚು ಆರ್ದ್ರತೆ ಒಳಗೊಂಡಿವೆ. ನೈಸರ್ಗಿಕ ಪಾಲಿಮರ್‌ಗಳ ವಿಭಾಗದಲ್ಲಿ ಲೋಹಪರೀಕ್ಷಾ ಕಾರ್ಯಕ್ಕಾಗಿ ಬಳಸಲಾಗುವ ಮತ್ತು ಸಿಂಥಟಿಕ್ ಪಾಲಿಮರ್‌ಗಳಲ್ಲಿನ ಲೋಹಪರೀಕ್ಷಾ ಪ್ರಕ್ರಿಯೆಗಳಲ್ಲಿ ಉಪಯುಕ್ತವಾದ ಪರಿಕ್ಷಾ ಫಂಗಸ್ಸುಗಳ ಗುಂಪು ವರ್ಗೀಕರಣದ ಪ್ರಕಾರವಾಗಿ ಅತ್ಯಂತ ಮಿಶ್ರಸ್ವರೂಪದ ಗುಂಪಾಗಿದ್ದು ಅದು ತಮ್ಮಲ್ಲಿಯೇ ಯಾವುದೇ ಗಮನಾರ್ಹವಾದ ವರ್ಗೀಕೃತ ಸಮಾನತೆಗಳನ್ನು ಪ್ರದರ್ಶಿಸುವುದಿಲ್ಲ (ಉದಾಹರಣೆಗೆ ಅಂಗರಚನಾಶಾಸ್ತ್ರದ ಆಧಾರದ ಮೇಲೆ).ಅವುಗಳ ಬೀಜಕಣಗಳ ಪುನರುತ್ಪತ್ತಿ ಅಲೈಂಗಿಕವಾಗಿರುತ್ತದೆ ಹಾಗೂ ಲೈಂಗಿಕ ಅಂಶದ ಒಕ್ಕೂಟದಿಂದ ಉತ್ಪತ್ತಿಯಾಗುವ ಬೀಜಕಣಗಳೊಂದಿಗೆ ಸಂಬಂಧಿತ ಪರಿವರ್ತನೆ ಕಡಿಮೆಯಾಗಿರುತ್ತದೆ ಎಂದು ಪ್ರಾಥಮಿಕವಾಗಿ ಹಲವುಗಳನ್ನು ಆಯ್ಕೆ ಮಾಡಲಾಗಿತ್ತು. ಹೆಚ್ಚು ಒಪ್ಪುವಂತಹ ಜೀವಿಗಳನ್ನು ಸಂತತಿ ಅಥವಾ ಸಂಗೋಪನ ಸಂಗ್ರಹ ಸಂಖ್ಯೆಯಿಂದ ನಿರೂಪಿಸಲಾಗುತ್ತದೆ.
ಸೂಕ್ಷ್ಮಕ್ರಿಮಿಗಳು
ಸಿಜೋಮೈಸಿಟ್ಸ್, ಒಂದು ಸೂಕ್ಷ್ಮಕ್ರಿಮಿ, ಪಾಲಿಮರ್ ಕ್ಷಿಣಿಸುವಿಕೆಯಲ್ಲಿ ಅಣಬೆಯ ಸಂಬಂಧವಾಗಿ ನಿರ್ಧರಿಸಲಾಗದಂತಹ ಪಾತ್ರವನ್ನು ವಹಿಸಿದೆ. ಸೂಕ್ಷ್ಮಕ್ರಿಮಿಗಳು ಏಕ-ಕೋಶದ ಕಡ್ಡಿ, ಗೋಲ, ಅಥವಾ ಸುರುಳಿ ಆಕಾರಗಳಲ್ಲಿ ಇರಬಹುದು. ಇತರಗಳು ಸರಣಿಯಂತೆ ಅಥವಾ ತಂತಿಯಂತೆ ಇರುತ್ತವೆ. ಸೂಕ್ಷ್ಮಕ್ರಿಮಿಗಳು ಆಮ್ಲಜನಕದ ಉಪಸ್ಥಿತಿ ಅಥವಾ ಅನುಪಸ್ಥಿತಿಯಲ್ಲಿ ಇರಬಲ್ಲವು.ವ್ಯತಿರಿಕ್ತವಾಗಿ, ಅನಬೆ ಅಗತ್ಯವಾಗಿ ಆಮ್ಲಜನಕದ ಉಪಸ್ಥಿತಿಯಲ್ಲಿ ಇರುತ್ತವೆ. ಕೆಲವು ಸೂಕ್ಷ್ಮಕ್ರಿಮಿಗಳು ಚಲಿಸಬಲ್ಲದಾಗಿರುತ್ತದೆ, ಮತ್ತು ಇತರವು ಪ್ರಧಾನವಾಗಿ ಅಸಸ್ಯಹರಿತ್ತು ಆಗಿರುತ್ತವೆ. ಕಿಣ್ವ ಉತ್ಪತ್ತಿ ಹಾಗೂ ಪುಷ್ಟಿದಾಯಕ ವಸ್ತುಗಳನ್ನು ಪಡೆಯಲು ಆಗುವ ಅಜೈವಿಕ ಸಬ್‌ಸ್ಟ್ರೇಟ್‌ನ ಸಂಘಟಿತ ವಿಘಟನೆ ಕೂಡ ಅವುಗಳ ಕ್ಷಿಣಿಸುವ ಕ್ರಿಯೆಯ ಒಂದು ಮುಖ್ಯ ಪರಿಣಾಮ.ಸೂಕ್ಷ್ಮಕ್ರಿಮಿಗಳು ಮಣ್ಣಿನಲ್ಲಿ ಉಪಸ್ಥಿತವಾಗಿದ್ದು ವಸ್ತುಗಳ ವಿಘಟನೆಗೆ ಪ್ರಮುಖ ಪ್ರತಿನಿಧಿಗಳು. ಸೆಲ್ಯುಲೈಟಿಕ್ ವಿಘಟನೆಯನ್ನು ನಡೆಸಿದಾಗ ಸೆಲ್ಯುಲೋಸಿಕ್ ಸಸ್ಯ ಜೀವ, ಮರದ ಉತ್ಪನ್ನಗಳು, ಹಾಗೂ ಬಟ್ಟೆಯ ಉದ್ಯಮಗಳಿಗೆ ನಿರ್ಧಾರಿತವಾಗಿ ಪರಿಣಾಮ ಬೀರುತ್ತದೆ.
ಕಿಣ್ವಗಳು
ರಾಸಾಯನಿಕ ಕ್ರಿಯಾವರ್ಧಕಗಳಿಗೆ ಸಮಾನವಾದ ಕ್ರಿಯೆಯನ್ನು ಹೊಂದ ಕಿಣ್ವಗಳು ಅಗತ್ಯವಾಗಿ ಜೀವಶಾಸ್ತ್ರದ ಕ್ರಿಯಾವರ್ಧಕಗಳು. ಸಕ್ರಿಯ ಶಕ್ತಿಯನ್ನು ಇಳಿಸುವುದರಿಂದ ವಾತಾವರಣದಲ್ಲಿನ ಕ್ರಿಯೆಗಳ ಗತಿಯಲ್ಲಿ ಏರಿಕೆಯನ್ನು ಕಿಣ್ವಗಳು ಪ್ರೇರಿಸುತ್ತವೆ, ಇಲ್ಲವಾದರೆ ರಾಸಾಯನಿಕ ಪ್ರತಿಕ್ರಿಯೆಗಳಿಗೆ ಇದು ನೆರವಾಗದಿರಬಹುದು (ಉದಾ. ನೀರು pH 7 ಹಾಗೂ 30 °C ರಲ್ಲಿ). ಕಿಣ್ವಗಳ ಉಪಸ್ಥಿತಿಯಲ್ಲಿ, ಪ್ರತಿಕ್ರಿಯೆಯ ಗತಿಯಲ್ಲಿ 108–1020 ಏರಿಕೆಯನ್ನು ಹಲವು ಬಾರಿ ಗಮನಿಸಬಹುದು. ಪ್ರಧಾನವಾದ ಕಿಣ್ವಗಳು ಪ್ರೋಟಿನ್‌ಗಳು, ಅವುಗಳಲ್ಲಿ ಒಂದು ಪೊಲಿಪೆಪ್ಟೈಡ್ ಸರಣಿ ಜಟಿಲ ಮೂರು-ಆಯಾಮಗಳ ರಚನೆಯೊಂದಿಗೆ ಇರುತ್ತದೆ. ಕಿಣ್ವ ಕ್ರಿಯೆ ರಚನೆಯನ್ನು ಘಟಿಸುವುದಕ್ಕೆ ಬಹಳ ಹತ್ತಿರದಿಂದ ಸಂಬಂಧಿತವಿದೆ. ಕಿಣ್ವಗಳ ಮೂರು -ಆಯಾಮಗಳ ರಚನೆಯು ಪ್ರಾಥಮಿಕ ಗುಣಲಕ್ಷಣಗಳ ರಚನೆಗಳೊಂದಿಗೆ ಮೇಲ್ಮೈ ಪ್ರದೇಶದ ಮೇಲೆ ಕೆಲವೊಂದು ಪದರಗಳು ಹಾಗೂ ಪೊಟ್ಟಣಗಳ ರೀತಿಯಲ್ಲಿದ್ದು (ಉದಾಹರಣೆಗೆ, ನಿರ್ದಿಷ್ಟ ಅಮಿನೋ ಆ‍ಯ್‌ಸಿಡ್ ಅನುಕ್ರಮದಲ್ಲಿ) ಚಟುವಟಿಕೆ ನಡೆಯುವ ಸ್ಥಳದಲ್ಲಿ ಕಂಡುಬರುತ್ತದೆ. ಚಟುವಟಿಕೆ ನಡೆಯುವ ಸ್ಥಳದಲ್ಲಿ ಕಿಣ್ವಗಳ ಮತ್ತು ಘನೀಕರಣದ ನಡುವಿನ ಪರಸ್ಪರ ಕ್ರಿಯೆಯು ರಾಸಾಯನಿಕ ಪ್ರತಿಕ್ರಿಯೆಗೆ ಪ್ರಮುಖ ಪಾತ್ರವಹಿಸಿ ನಿರ್ದಿಷ್ಟವಾದ ಉತ್ಪನ್ನ ನೀಡುತ್ತದೆ. ಕೆಲವೊಂದು ಕಿಣ್ವಗಳ ಕೆಲವೊಂದು ಚಟುವಟಿಕೆಗಳು ಪ್ರೋಟೀನೇತರ ಲೋಹದ ಅಯಾನ್‌ಗಳ ಜೊತೆಗೆ ಹೆಚ್ಚು ಜೊತೆಯಾಗಿರುತ್ತದೆ,ಉದಾಹರಣೆಗೆ ಸೋಡಿಯಂ,ಪೊಟಾಶಿಯಂ,ಮೆಗ್ನೇಶಿಯಂ,ಕ್ಯಾಲ್ಸಿಯಂ,ಅಥವಾ ಸತು. ಜೈವಿಕ ಪ್ರೋಟೀನೆತರಗಳನ್ನು ಕೂಡ ಸಹಕಿಣ್ವಗಳು ಎಂದು ಕರೆಯಲಾಗುತ್ತದೆ ಮತ್ತು ಇವುಗಳು ರಚನೆಗಳಲ್ಲಿ ಬದಲಾವಣೆಯನ್ನೂ ತರಬಹುದು. ಇತರೆಗಳು ಚಯಾಪಚಯ ಆವರ್ತನದಲ್ಲಿ ಪ್ರಮುಖವಾದ ಅಂಶಗಳಾಗಾದ (ಥಯಾಮಿನ್,ಬಯೋಟಿನ್,ಇತರೆ)ಇನ್ನೂ ಕೆಲವು ವಿಭಿನ್ನ ಬಿ-ವಿಟಮಿನ್ಸ್‌ಗಳಿಂದ ಬಂದಿದೆ. ಪರಿಪೂರ್ಣ ನಿರ್ಧಿಷ್ಟ ಲಕ್ಷಣಗಳಿರುವ ಕಿಣ್ವಗಳಿಗೆ, ಬದಲಾಗದ ಗಡುಸಾದ ರಚನೆಯನ್ನು ಸೂಚಿಸುವ ’ಕೀ-ಅಂಡ್-ಲಾಕ್’ ಸಿದ್ಧಾಂತವು ಒಂದು ಸಮಂಜಸವಾದ ಮಾದರಿಯಾಗಿದೆ. ಚಟುವಟಿಕೆಯ ಸ್ಥಳದಲ್ಲಿ ಕಿಣ್ವ ಮತ್ತು ಸಬ್‌ಸ್ಟ್ರೇಟ್‌ಗಳ ಪ್ರಾಥಮಿಕ ಸಂಪರ್ಕದ ಸ್ವಲ್ಪ ಹೊಂದಾಣಿಕೆಯು ಹೆಚ್ಚಿನ ಬಂಧನ ನೀಡುವ ಸಾಧ್ಯತೆಯಿದೆ (ಕಿಣ್ವ-ಸಬ್‌ಸ್ಟ್ರೇಟ್),ಕೆಲವೊಮ್ಮೆ ಪ್ರೋಟೀನೆತರಗಳು ಕಿಣ್ವಕ್ಕೆ ಬಂಧನ ನೀಡಲು ಈ ಬದಲಾವಣೆಗಳು ಪ್ರೇರೆಪಿಸುತ್ತವೆ.
ಕಿಣ್ವದ ಚಟುವಟಿಕೆಗಳು
ಎಲ್ಲಾ ಕಿಣ್ವಗಳು ನಿರ್ದಿಷ್ಟವಾದ ವಾತಾವರಣಕ್ಕೆ ಹೊಂದಿಕೊಂಡಿರುತ್ತದೆ ಮತ್ತು ಅಲ್ಲಿ ನಿರ್ಧಿಷ್ಟ ಉದ್ದೇಶಕ್ಕಾಗಿ ಪ್ರಶಸ್ತವಾದ ಚಟುವಟಿಕೆ ಮತ್ತು ಮೂರು ಆಯಾಮಗಳ ಆಕೃತಿಗಳನ್ನು ಪಡೆಯುತ್ತವೆ. ಮಾನವನ ದೇಹದಲ್ಲಿರುವ ಕೋಶಗಳಲ್ಲಿ ನೀರಿನಲ್ಲಿನ ಪಿಹೆಚ್ 6–8 ಇರುತ್ತದೆ, ಅಯಾನಿನ ಸಾಮರ್ಥ್ಯವು 0.15 ಮೊಲಾರ್ (ಸಹಜವಾದ ಫಿಸಿಯೊಲಾಜಿಕ್ ಆದ ಕ್ಷಾರವು NaClನಲ್ಲಿ 0.9% ರಷ್ಟಿರುತ್ತದೆ) ಮತ್ತು 35–40°Cರಷ್ಟು ತಾಪಮಾನವಿರುತ್ತದೆ. ಇವುಗಳಲ್ಲಿ ಯಾವುದಾದರೂ ಒಂದರಲ್ಲಿನ ಸಣ್ಣ ಬದಲಾವಣೆಯು ಪೂರ್ಣ ಕಿಣ್ವದ ಚಟುವಟಿಕೆಗಳನ್ನು ಸ್ಥಗಿತಗೊಳಿಸಬಹುದು ಅಥವಾ ಸರಿಯಾಗದಂತೆ ನಾಶಪಡಿಸಬಹುದು. ನೀರಲ್ಲದೆ ಇತರ ದ್ರಾವಣಗಳು, ವಿಶೇಷವಾಗಿ ಜೈವಿಕ ದ್ರಾವಕಗಳು ಅನೇಕ ಕಿಣ್ವಗಳಿಗೆ ಮಾರಕವಾಗಿರುತ್ತದೆ, ಆದರೆ ಕೆಲವು ಕಿಣ್ವಗಳು ಇಂಥಹ ವಾತಾವರಣದಲ್ಲಿಯೂ ಚಟುವಟಿಕೆಯಿಂದಿರುತ್ತವೆ. ಉದಾ: ಬಿಸಿನೀರಿನ ಬುಗ್ಗೆಗಳು ಮತ್ತು ಕ್ಷಾರಯುಕ್ತ ವಾತಾವರಣಗಳು. ವಿವಿಧ ಕಿಣ್ವಗಳು ವಿವಿಧ ಕಾರ್ಯಗಳನ್ನು ನಿರ್ವಹಿಸುತ್ತದೆ, ಕೆಲವು ಕಿಣ್ವಗಳು ಫ್ರೀ ರ್ಯಾಡಿಕಲ್ ಕ್ರಿಯೆಯ ಮೂಲಕ ಸಬ್‌ಟ್ರೇಟ್ (ಕ್ರಿಯೆಯಲ್ಲಿ ಪಾಲ್ಗೊಳ್ಳುವ ಮೂಲವಸ್ತು)ನಲ್ಲಿ ಬದಲಾವಣೆಯನ್ನುಂಟು ಮಾಡುತ್ತದೆ, ಉಳಿದವು ಬದಲೀ ರಾಸಾಯನಿಕ ಕ್ರಿಯೆಗಳಲ್ಲಿ ತೊಡಗುತ್ತವೆ. ಇದಕ್ಕೆ ಉದಾಹರಣೆಯೆಂದರೆ ಜೈವಿಕ ಉತ್ಕರ್ಷಣ ಮತ್ತು ಜೈವಿಕ ಹೈಡ್ರಾಲಿಸಿಸ್. ಕೆಲವು ಕಿಣ್ವಗಳು ಆಮ್ಲಜನಕದೊಂದಿಗೆ ನೇರವಾಗಿ ವರ್ತಿಸುತ್ತದೆ, ಇದಕ್ಕೆ ಉದಾಹರಣೆಯೆಂದರೆ ಉಸಿರಾಟದಲ್ಲಿ ಸಕ್ರಿಯವಾಗಿರುವ ಸೈಟೊಕ್ರೊಮಾಕ್ಸಿಡೇಸ್. ಆಮ್ಲಜನಕವು ಆಮಜನಕವಿರುವ ಸೂಕ್ಷ್ಮಾಣುಜೀವಿಗಳ ಚಾಯಾಪಚಯ ಕ್ರಿಯೆಯಲ್ಲಿ ವಿಶೇಷ ಪಾತ್ರ ವಹಿಸುತ್ತದೆ. ಹಲವು ಕಡೆಗಳಲ್ಲಿ ಆಮ್ಲಜನಕವು ಸಬ್‌ಸ್ಟ್ರೇಟಿನಲ್ಲಿ ನೇರವಾಗಿ ಸಂಯೋಜಿಸಿರುತ್ತದೆ. ಕಿಣ್ವಗಳು ಒಂದೋ ಹೈಡ್ರಾಕ್ಸಿಲೇಸ್ ಆಗಿರುತ್ತದೆ ಅಥವಾ ಆಕ್ಸಿಜನೇಸ್ ಆಗಿರುತ್ತದೆ.
ಉಪಯೋಗಗಳು
ಜಿವಿಕ ವಿಘಟನಕಾರಿ ಪಾಲೀಮರ್‌ಗಳು ಪ್ರಮುಖವಾಗಿ ಈ ಮೂರು ಕ್ಷೇತ್ರಗಳಲ್ಲಿ ಉಪಯೋಗಗಳನ್ನು ಹೊಂದಿದೆ: ವೈದ್ಯಕೀಯ, ಕೃಷಿ ಮತ್ತು ಗ್ರಾಹಕರ ವಸ್ತುಗಳ ಕಟ್ಟುವಿಕೆ ಇವುಗಳಲ್ಲಿ ಕೆಲವನ್ನು ವಾಣಿಜ್ಯಿಕ ಉತ್ಪನ್ನಗಳಲ್ಲಿ ಬಳಕೆಯಾಗಿವೆ. ಅವುಗಳ ವಿಶೇಷ ಗುಣ ಮತ್ತು ಉತ್ತಮವಾದ ಘಟಕ ಮೌಲ್ಯದಿಂದಾಗಿ ಅದನ್ನು ಉಳಿದೆರಡು ಕ್ಷೇತ್ರಗಳಿಗಿಂತ ವೈದ್ಯಕೀಯ ಉಪಕರಣಗಳಲ್ಲಿ ಶೀಘ್ರವಾಗಿ ಅಭಿವೃದ್ಧಿಗೊಳ್ಳುತ್ತಿದೆ. ಈ ವಿಭಾಗವು ಕೆಳಗಿನ ಕ್ಷೇತ್ರಗಳಲ್ಲಿ ವಿಶೇಷ ಅನ್ವಯಿಸುವಿಕೆಗಳ ಸ್ಥೂಲ ಸಮೀಕ್ಷೆಗಳನ್ನೊಳಗೊಂಡಿದೆ:ಎಲೆಕ್ಟ್ರಾನಿಕ್ಸ್, ಫೊಟೊನಿಕ್ಸ್, ಎರೊಸ್ಪೇಸ್, ವೈದ್ಯಕೀಯ ಮತ್ತು ಔಷಧಿಗಳ ತಯಾರಿಕೆ, ಆಹಾರ ಮತ್ತು ಕೃಷಿ, ಕಟ್ಟುವಿಕೆ, ನಿರ್ಮಾಣದ ಇಂಜಿನಿಯರಿಂಗ್, ಇತ್ಯಾದಿ. ಇನ್ನಿತರ ಕ್ಷೇತ್ರಗಳೆಂದರೆ: ಜೈವಿಕತಂತ್ರಜ್ಞಾನದಲ್ಲಿನ ರಾಸಾಯನಿಕ ಪಾಲಿಮರ್ ಸಂಶ್ಲೇಷಣೆಗಾಗಿ ಮಾನೊಮರ್‌ಗಳ ಉತ್ಪಾದನೆ, ಮೂಲವಸ್ತುಗಳ ಪರಿವರ್ತನೆ, ಸವೆತ, ರಚನೆ, ವಾತಾವರಣದ ಪರಿಣಾಮಗಳು, ಆರೋಗ್ಯದ ನೀಡಿಕೆ, ಕಾನೂನು, ಪರಿಸರ ವಿಜ್ಞಾನದ ಮತ್ತು ಆರ್ಥಿಕ ಕ್ಷೇತ್ರಗಳು.
ಪ್ಲಾಸ್ಟಿಕ್‌ಗಳು
ಪ್ಲಸ್ತಿಚ್ ಉಪಯೊಗಗಲು
ಫಿಲ್ಲರ್ (ಭರ್ತಿಸಾಧನ)
ಸ್ಟಾರ್ಚ್ ಹಲವಾರು ವರ್ಷಗಳ ಕಾಲ ಹಲವಾರು ಉದ್ದೇಶಗಳಿಗಾಗಿ ಪ್ಲಾಸ್ಟಿಕ್‌ನ ಒಂದು ಸಂಯೋಜಕವಾಗಿ ಬಳಸಲ್ಪಟ್ಟಿದೆ. ಸ್ಟಾರ್ಚ್ ಇದು ಹಲವಾರು ಸಂಶ್ಲೇಷಿತ ರಾಳಗಳ ವ್ಯವಸ್ಥೆಗಳಲ್ಲಿ ನೀರಿಗೆ ಅಪ್ರವೇಶ್ಯವಾದ ಆದರೆ ನೀರಿನ ಆವಿಗೆ ಪ್ರವೆಶವನ್ನು ನೀಡುವಂತಹ ಫಿಲ್ಮ್‌ಗಳನ್ನು ಮಾಡುವಲ್ಲಿ ಒಂದು ಫಿಲ್ಲರ್‌ನಂತೆ ಸಂಯೋಜಿಸಲ್ಪಡುತ್ತದೆ. ಸ್ಟಾರ್ಚ್ ಇದು ಎಲ್‌ಡಿಪಿಇ ಯಲ್ಲಿನ ಒಂದು ಜೈವಿಕ ವಿಘಟನೀಯ ಫಿಲ್ಲರ ಆಗಿ ವರದಿ ಮಾಡಲ್ಪಟ್ಟಿದೆ. ಒಂದು ಸ್ಟಾರ್ಚ್-ಭರ್ತಿ ಮಾಡಲ್ಪಟ್ಟ ಪಾಲಿಥಿಲೀನ್ ಫಿಲ್ಮ್ ಇದು ತಯಾರಿಸಲ್ಪಟ್ಟಿತು, ಇದು ಸ್ಟಾರ್ಚ್ ಅನ್ನು ಹೊರತೆಗೆದ ನಂತರ ರಂಧ್ರಗಳಿಂದ ತುಂಬಿದ ಫಿಲ್ಮ್ ಆಗಿ ಬದಲಾಗಲ್ಪಡುತ್ತದೆ. ಈ ರೀತಿಯ ರಂಧ್ರಗಳಿಂದ ತುಂಬಿದ ಫಿಲ್ಮ್ ಸರಾಗವಾಗಿ ಸೂಕ್ಷ್ಮಾಣುಜೀವಿಗಳಿಂದ ನಾಶವಾಗಲ್ಪಡುತ್ತದೆ ಮತ್ತು ಆಮ್ಲಜನಕದ ಜೊತೆಗೆ ವೇಗವಾಗಿ ನೆನೆಯಲ್ಪಡುತ್ತದೆ, ಆ ಮೂಲಕ ಜೈವಿಕ ಮತ್ತು ಆಕ್ಸಿಡೀಕರಣ ಮಾರ್ಗಗಳ ಮೂಲಕ ಪಾಲಿಮರ್‌ ವಿಘಟನೆಯನ್ನು ಹೆಚ್ಚಿಸುತ್ತದೆ. ಐಸೋಸೈನೇಟ್‌ಗಳು ಹೈಡ್ರಾಕ್ಸಿಲ್ ಗುಂಪುಗಳ ಜೊತೆಗೆ ಹೆಚ್ಚಿನ ಮಟ್ಟದಲ್ಲಿ ಪ್ರತಿಕ್ರಿಯಾತ್ಮಕವಾಗಿರುವ ಕಾರಣದಿಂದ, ಅವುಗಳು ಸ್ಟಾರ್ಚ್ ಜೊತೆಗೆ ಸಹಸಂಪರ್ಕವಾಗುವ ಸಂಶ್ಲೇಷಿತ ರಾಳಗಳ ಪ್ರತಿಕ್ರಿಯಾತ್ಮಕಗಳ ಹಲವಾರು ಸಂಖ್ಯೆಗಳನ್ನು ನಿರ್ಮಿಸುವುದಕ್ಕೆ ಬಳಸಿಕೊಳ್ಳಲ್ಪಡುತ್ತವೆ. ಐಸೋಸೈನೇಟ್‌ ಸಂಶ್ಲೇಷಿತ ರಾಳಗಳಿಗೆ ಸ್ಟಾರ್ಚ್‌ನ ಸಂಯೋಜನೆಯು ಗಣನೀಯ ಪ್ರಮಣದಲ್ಲಿ ವೆಚ್ಚವನ್ನು ಕಡಿಮೆ ಮಾಡುತ್ತದೆ ಮತ್ತು ದ್ರಾವಕ ಪ್ರತಿಬಂಧಕತೆಯನ್ನು ಮತ್ತು ಶಕ್ತಿಯ ಲಕ್ಷಣಗಳನ್ನು ಉತ್ತಮಗೊಳಿಸುತ್ತದೆ. ಸ್ಟಾರ್ಚ್ ಇದು ಪ್ರತಿಕ್ರಿಯತೆಯ ಪ್ರಮಾಣವನ್ನು ಉತ್ತಮಗೊಳಿಸುವುದಕ್ಕೆ ಐಸೋಸೈನೇಟ್ ಪ್ರತಿಕ್ರಿಯೆಗೂ ಮುಂಚೆ ಕೊಬ್ಬಿನ ಎಸ್ಟರ್‌ಗಳಂತಹ ಪೋಲಾರ್ ಅಲ್ಲದ ಗುಂಪುಗಳ ಜೊತೆಗೆ ಬದಲಾವಣೆಗೆ ಒಳಗಾಗಲ್ಪಡಬಹುದು. ಡೈಐಸೋಸೈನೇಟ್-ಪರಿವರ್ತಿತ ಪಾಲಿಸ್ಟರ್‌ಗಳನ್ನು ಎಲಾಸ್ಟೊಮರ್‌ಗಳನ್ನು ಉತ್ಪಾದನೆ ಮಾಡುವುದಕ್ಕೆ ಸ್ಟಾರ್ಚ್ ಅನ್ನು ಫಿಲ್ಲರ್ ಆಗಿ ಮತ್ತು ಸಹ ಸಂಪರ್ಕ ಕಲ್ಪಿಸುವ ಘಟಕವಾಗಿ ಸಂಯೋಜನಗೊಳಿಸಲು ಒಂದು ವಿಧಾನವನ್ನು ಅಭಿವೃದ್ಧಿಗೊಳಿಸಲಾಯಿತು.ಪಾಲಿಲ್ಯಾಸ್ಟಿಕ್ ಆಮ್ಲ (ಪಿಎಲ್‌ಎ), ಸ್ವಾಭಾವಿಕವಾಗಿ ಸಂಭವಿಸುವ ಝೈನ್, ಮತ್ತು ಪಾಲಿ-3-ಹೈಡ್ರಾಕ್ಸಿಬ್ಯೂಟೈರೇಟ್‌ಗಳಂತಹ ಕೆಲವು ಜೈವಿಕಪಾಲಿಮರ್‌‌ಗಳು ಪ್ಲಾಸ್ಟಿಕ್‌ಗಳಂತೆ ಬಳಸಲ್ಪಡುತ್ತವೆ, ಇವು ಪಾಲಿಸ್ಟೀರಿನ್ ಅಥವಾ ಪಾಲಿಥಿಲೀನ್ ಆಧಾರಿತ ಪ್ಲಾಸ್ಟಿಕ್‌ಗಳ ಬಳಕೆಗೆ ಪರ್ಯಾಯವನ್ನು ಒದಗಿಸುತ್ತವೆ. ಕೆಲವು ಪ್ಲಾಸ್ಟಿಕ್‌ಗಳು ’ಕೆಳಮಟ್ಟಕ್ಕೆ ತರಬಹುದಾದ’ ಪ್ಲಾಸ್ಟಿಕ್‌ಗಳು, ’ಆಕ್ಸಿ-ಡಿಗ್ರೆಡೇಬಲ್’ ಅಥವಾ ’ಯುವಿ-ಡಿಗ್ರೆಡೇಬಲ್’ ಪ್ಲಾಸ್ಟಿಕ್‌ಗಳು ಎಂದು ಉಲ್ಲೇಖಿಸಲಡುತ್ತವೆ. ಇದರ ಅರ್ಥವೇನೆಂದರೆ ಅವುಗಳು ಬೆಳಕಿಗೆ ಅಥವಾ ಗಾಳಿಗೆ ತೆರೆಯಲ್ಪಟ್ಟಾಗ ಅವು ಮುರಿಯಲ್ಪಡುತ್ತವೆ ಎಂಬುದಾಗಿದೆ, ಆದರೆ ಈ ಪ್ಲಾಸ್ಟಿಕ್‌ಗಳು ಈಗಲೂ ಕೂಡ (ಹೆಚ್ಚಿನ ಪಕ್ಷ 98 ಪ್ರತಿಶತ) ಎಣ್ಣೆ-ಆಧಾರಿತ ಮತ್ತು ಯುರೋಪಿಯನ್ ಯೂನಿಯನ್ ಡೈರೆಕ್ಟಿವ್ ಆನ್ ಪ್ಯಾಕೇಜಿಂಗ್ ಮತ್ತು ಪ್ಯಾಕೇಜಿಂಗ್ ವೇಸ್ಟ್ ಆಕ್ಟ್‌ನ (94/62/EC) ಕೆಳಗೆ ’ಜೈವಿಕಡಿಗ್ರೆಡೇಬಲ್’ ಎಂಬುದಾಗಿ ಪ್ರಸ್ತುತದಲ್ಲಿ ಪ್ರಮಾಣೀಕರಿಸಲ್ಪಟ್ಟಿದೆ. ಜೈವಿಕಪಾಲಿಮರ್‌‌ಗಳು, ಆದಾಗ್ಯೂ, ಮುರಿಯಲ್ಪಡುತ್ತವೆ ಮತ್ತು ಕೆಲವು ಜೈವಿಕ ಪಾಲಿಮರ್‌ಗಳು ಗೃಹಕತ್ಯಗಳ ಬೆರಕೆಗಳಿಗೆ ಯೋಗ್ಯವಾಗುವಂತವಾಗಿರುತ್ತವೆ.
ಕಂಟೇನರ್‌ಗಳು
ವಿಘಟನೆ ಹೊಂದಬಲ್ಲ ಪ್ಲಾಸ್ಟಿಕ್‌ಗಳಿಗೆ ಒಂದು ಸಣ್ಣ ಪ್ರದೇಶವು ಸಣ್ಣ ವ್ಯವಸಾಯ ಮಾಡುವ ಕಂಟೇನರ್‌ಗಳಿಗೆ ಪಾಲಿಕ್ಯಾಪ್ರೋಲ್ಯಾಕ್ಟೋನ್‌ನ ಬಳಕೆಯ ತಾಣಗಳಾಗಿರುತ್ತವೆ. ಆದಾಗ್ಯೂ ವಿಘಟನೆ ಹೊಂದಬಲ್ಲ ಪ್ಲಾಸ್ಟಿಕ್‌ಗಳಿಗೆ ಇದು ಒಂದು ಸಣ್ಣ ಪ್ರಮಾಣದ ಅನ್ವಯಿಕೆಯಾಗಿದೆ, ಇದು ಒಂದು ತರ್ಕಬದ್ಧವಾದ ಅವಧಿಯೊಳಗಿನ ಪಾಲಿಮರ್ ಅನ್ನು ಬಳಸಿಕೊಳ್ಳಲ್ಪಟ್ಟ ಕೆಲವು ಅನ್ವಯಿಕೆಗಳಲ್ಲಿ ಒಂದಾಗಿರುವ ಕಾರಣದಿಂದ ಇಲ್ಲಿ ಅಸ್ತಿತ್ವದಲ್ಲಿ ಇರಲ್ಪಡುತ್ತದೆ. ಈ ರೀತಿಯ ಪಾಲಿಕ್ಯಾಪ್ರೋಲ್ಯಾಕ್ಟೋನ್ ಪ್ಲಾಂಟಿಂಗ್ ಕಂಟೇನರ್‌ಗಳು ಗಿಡಗಳ ನೆಡುವಿಕೆಯ ಯಾಂತ್ರೀಕೃತ ಮಷಿನ್ ಪ್ಲಾಂಟಿಂಗ್‌ಗಾಗಿ ಬಳಸಿಕೊಳ್ಳಲ್ಪಡುತ್ತವೆ. ಮಣ್ಣಿನಲ್ಲಿ ಆರು ತಿಂಗಳ ಒಳಗಾಗಿ, ಪಾಲಿಕ್ಯಾಪ್ರೋಲ್ಯಾಕ್ಟೋನ್ ಇದು ಗಣನೀಯ ಪ್ರಮಾಣದ ಜೈವಿಕ ವಿಘಟನೆಯಡಿಯಲ್ಲಿ ಸಾಗಬೇಕೆಂದು ಕಂಡುಹಿಡಿಯಲ್ಪಟ್ಟಿತು, ಇದು ಒಂದು ವರ್ಷದಲ್ಲಿ 95% ತೂಕದ ಕಳೆದುಕೊಳ್ಳುವಿಕೆಯ ಜೊತೆಗೆ 48% ತೂಕದ ಕಳೆದುಕೊಳ್ಳುವಿಕೆಗೆ ಕಾರಣವಾಗುತ್ತದೆ.
ವೈದ್ಯಕೀಯ
ಜೈವಿಕ ವಿಘಟನೀಯ ಪ್ಲಾಸ್ಟಿಕ್‌ಗಳು ನಾಳೀಯ ಮತ್ತು ಅರ್ಥೋಪಿಡಿಕ್ ಶಸ್ತ್ರಚಿಕಿತ್ಸೆಗಳಲ್ಲಿ ಶಸ್ತ್ರಚಿಕಿತ್ಸೆಯ ಅಂತರ್ನಿವೇಶಗಳಾಗಿ ಅಭಿವೃದ್ಧಿಗೊಳಿಸಲ್ಪಟ್ಟಿವೆ, ಇವು ದೇಹದ ಒಳಗೆ ನಿಯಂತ್ರಿತ ದೀರ್ಘ-ಅವಧಿಯ ಮಾದಕ ವಸ್ತುಗಳ ಬಿಡುಗಡೆಗೆ ಅಂತರ್ನಿವೇಶವಾದ ಮೆಟ್ರೀಸೀಸ್‌ಗಳಂತೆ, ಹೀರಿಕೊಳ್ಳುವ ಶಸ್ತ್ರಚಿಕಿತ್ಸೆಯ ಹೊಲಿಗೆಗಳು, ಮತ್ತು ಕಣ್ಣಿನ ಶಸ್ತ್ರಚಿಕಿತ್ಸೆಯಲ್ಲಿ ಬಳಸಿಕೊಳ್ಳಲ್ಪಡುತ್ತವೆ. ಇತ್ತೀಚಿನಲ್ಲಿ ಜೈವಿಕ ಮೂಲವಸ್ತು ಎಂಬ ಶಬ್ದವು ವೈದ್ಯಕೀಯ ಸಾಧನ ಅನ್ವಯಿಕೆಗಳಲ್ಲಿ ಜೀವಶಕ್ತಿಯಿಲ್ಲದ ವಸ್ತುವಾಗಿ ಉಲ್ಲೇಖಿಸಲ್ಪಡುತ್ತದೆ, ಅದು ಒಂದು ಜೈವಿಕ ವ್ಯವಸ್ಥೆಯ ಜೊತೆಗೆ ಪರಸ್ಪರ ಕ್ರಿಯೆಯನ್ನು ನಡೆಸುವ ಉದ್ದೇಶವನ್ನು ಹೊಂದಿರುತ್ತದೆ. ಅನ್ಯ ವಸ್ತುಗಳಿಗೆ ಅಂಗಾಂಶವು ಹೇಗೆ ಪ್ರತಿಕ್ರಿಯಿಸುತ್ತದೆ ಎಂಬ ವಿಷಯದ ಜೊತೆಗೆ ವ್ಯವಹರಿಸುವ ಜೈವಿಕ ಸಾಮರಸ್ಯ ಎಂಬ ಶಬ್ದವನ್ನು ಉಲೇಖಿಸುವುದೂ ಕೂಡ ಮಹತ್ವದ ಸಂಗತಿಯಾಗುತ್ತದೆ. ಜೈವಿಕ ಸಾಮರಸ್ಯ ಇದು ಒಂದು ನಿರ್ದಿಷ್ಟವಾದ ಅನ್ವಯಿಕೆಯಲ್ಲಿ ಒಂದು ಸರಿಯಾದ ಬಾಹ್ಯ ಪ್ರತಿಕ್ರಿಯೆಯ ಜೊತೆ ಕಾರ್ಯನಿರ್ವಹಿಸುವುದಕ್ಕೆ ಒಂದು ವಸ್ತುವಿನ ಸಾಮರ್ಥ್ಯ ಎಂದು ಹೇಳಲಾಗುತ್ತದೆ. ಜೈವಿಕ ಮೂಲವಸ್ತುಗಳು ಸಾಮನ್ಯವಾಗಿ ಈ ಕೆಳಗಿನ ಉದ್ದೇಶಗಳಿಗಾಗಿ ಬಳಸಲ್ಪಡುತ್ತವೆ:
(a) ಕಾಯಿಲೆಗೆ ಒಳಗಾಗಲ್ಪಟ್ಟ ಅಥವಾ ಸಮರ್ಪಕವಾಗಿ ಕಾರ್ಯನಿರ್ವಹಿಸದ ಅಂಗಾಂಶಗಳನ್ನು ಬದಲಾಯಿಸುವುದಕ್ಕೆ, ಕೀಲುಗಳ ಬದಲಾಯಿಸುವಿಕೆಯಂತೆ, ಕೃತಕವಾದ ಹೃದಯದ ಕವಾಟಗಳು ಮತ್ತು ಅಪಧಮನಿಗಳು, ಹಲ್ಲಿನ ಪುನರ್‌ನಿರ್ಮಾಣ ಮತ್ತು ಅಂತರ್‌ನೇತ್ರೀಯ ಮಸೂರಗಳು;
(b) ಗೋಚರವಾಗುವ ಹೊಲಿಗೆಗಳನ್ನು ಒಳಗೊಂಡಂತೆ ಅಂಗಾಂಶಗಳ ದುರಸ್ತಿಯಲ್ಲಿ ಬಳಸಲ್ಪಡುತ್ತದೆ, ಆದರೆ ಮೂಳೆಯ ಮುರಿತದ ಪ್ಲೇಟ್‌ಗಳು, ಅಸ್ಥಿರಜ್ಜು ಮತ್ತು ಸ್ನಾಯುರಜ್ಜುಗಳ ದುರಸ್ತಿಯ ಸಾಧನಗಳಲ್ಲಿ ಬಳಸಲ್ಪಡುತ್ತದೆ;
(c) ಹೀಮೋಡಯಾಲೀಸಿಸ್‌ನಲ್ಲಿರುವಂತೆ (ಕಿಡ್ನಿಯ ಕಾರ್ಯವನ್ನು ಬದಲಾಯಿಸುವುದು), ಆಕ್ಸಿಜನೇಷನ್ (ಶ್ವಾಸಕೋಶಗಳು), ಎಡ ಕುಕ್ಷೀಯ ಅಥವಾ ಪೂರ್ತಿ ಹೃದಯದ ಒತ್ತಾಸೆ (ಹೃದಯ), ವ್ಯಾಪನ (ಮೂತ್ರಪಿಂಡ), ಮತ್ತು ಇನ್ಸುಲಿನ್ ವಿಲೇವಾರಿ (ಮೇದೋಜೀರಕ ಗ್ರಂಥಿ) ಮುಂತಾದ ಪ್ರಮುಖ ಅಂಗಗಳ ಎಲ್ಲಾ ಅಥವಾ ಭಾಗಶಃ ಕಾರ್ಯಗಳನ್ನು ಬದಲಾಯಿಸುವುದಕ್ಕೆ ಬಳಸಲ್ಪಡುತ್ತದೆ;
(d) ದೇಹದಲ್ಲಿ ಔಷಧಗಳ ವಿತರಣೆ ಮಾಡುವುದಕ್ಕೆ ಬಳಸಲ್ಪಡುತ್ತದೆ, ಉದ್ದೇಶಿತ ಸ್ಥಾನಗಳಿಗೆ (ಅಂದರೆ ನೇರವಾಗಿ ಒಂದು ಗಡ್ಡೆಗೆ) ಅಥವಾ ನಿಯಂತ್ರಿಸಲ್ಪಟ್ಟ ವಿತರಣಾ ಪ್ರಮಾಣಗಳಿಗೆ (ಇನ್ಸುಲಿನ್, ಪಾಲಿಕಾರ್ಪಿನ್, ಗರ್ಭನಿರೋಧಕಗಳು) ಬಳಸಲ್ಪಡುತ್ತದೆ;
ಶಸ್ತ್ರಚಿಕಿತ್ಸಾ ಹೊಲಿಗೆಗಳು
ರಚನಾತ್ಮಕ ದೃಢತೆಯ ಹಾನಿಯುಲ್ಲಿ ಅಂಗಾಂಶ ಹಾಳಾಗುವಿಕೆಯ ಪರಿಣಾಮ ಕಂಡುಬರುತ್ತದೆ,ಉದಾಹರಾಣೆಗೆ ಮೃದುವಾದ ಅಂಗದಲ್ಲಿ ಆಳವಾದ ಗಾಯ ಅಥವಾ ಎಲುಬಿನ ಮುರಿತದಲ್ಲಿ ಸ್ವಂತವಾಗಿ ಗುಣ ಹೊಂದುವ ಅಥವಾ ಹೊಂದದಿರುವುದಕ್ಕೆ ನೆರವಾಗದೇ ಇರಬಹುದು. ಅಂಗಾಂಶ ವಶದಲ್ಲಿಟ್ಟುಕೊಳ್ಳುವುದಕ್ಕೆ ಕೆಲವು ವಸ್ತುಗಳು ಅಥವಾ ಸಲಕರಣೆಗಳನ್ನು ಒಳತೂರಿಸಿದಾಗ ಗುಣಮಾಡುವ  ಪ್ರಕ್ರಿಯೆಯನ್ನು ಹೆಚ್ಚು ಸುಲಭಗೊಳಿಸಬಹುದು. ಆಳ ಮತ್ತು ಆಳವಿಲ್ಲದ ಗಾಯ ಇವೆರಡನ್ನು ಗುಣಪಡಿಸಲು ಹೊಲಿಗೆಗಳನ್ನು ಬಳಸಲಾಗುತ್ತದೆ. ಒಮ್ಮೆ ಗುಣವಾದರೇ,ಹೊಲಿಗೆಗಳು ಅನಗತ್ಯವಾಗುತ್ತವೆ ಮತ್ತು ಗುಣವಾದ ಅಂಗಾಂಶಗಳ ಮೇಲೆ ಅನಪೇಕ್ಷಿತ ನಿರ್ಬಂಧ ಹೇರಬಹುದು ಇದು ದೈಹಿಕವಾಗಿ ಅಥವಾ ವಿಘಟನೆಯಿಂದ ಅ ಸ್ಥಳದಿಂದ ವಸ್ತುವನ್ನು ತೊಲಗಿಸಲು ಅರ್ಹವಾಗಿದೆ. ವಿಲೀನಗೊಳ್ಳಬಹುದಾದ ಸಿಂಥೆಟಿಕ್ ಹೊಲಿಗೆಗಳನ್ನು 1960ರಲ್ಲಿ ಅಭಿವೃದ್ಧಿ ಪಡಿಸಲಾಯಿತು, ಅಂಗಾಂಶಗಳಲ್ಲಿ ಜೈವಿಕ ಹೊಂದಾಣಿಕೆಯ ಸಾಧ್ಯತೆ ಇರುವುದರಿಂದ ಇದನ್ನು ಬಳಸಲಾಯಿತು, ಇವುಗಳನ್ನು ಈಗ ಟ್ರ್ಯಾಚಿಯೊಬ್ರಾಂಚಿಯಲ್ ಶಸ್ತ್ರಚಿಕಿತ್ಸೆ ಹಾಗೂ ಸಾಮಾನ್ಯವಾದ ಶಸ್ತ್ರಚಿಕಿತ್ಸೆಯಲ್ಲಿ ವ್ಯಾಪಕವಾಗಿ ಬಳಕೆಯಾಗುತ್ತಿದೆ. ಇವುಗಳು ಬಹುವಿಧನಾರಿನ ಹೊಲಿಗೆಗಳಾಗಿದ್ದು ಉತ್ತಮವಾಗಿ ಕಾರ್ಯನಿರ್ವಹಿಸುವ ಸಾಮರ್ಥ್ಯ ಹೊಂದಿದೆ. ಪಾಲಿಗ್ಲೈಕೊಸೈಡ್ (ಪಿಜಿಎ), ಪಾಲಿ- -ಲ್ಯಾಕ್ಟಿಡ್(ಪಿಎಲ್‌ಎ) ಮತ್ತು ಇದರ ಕೊಪಾಲೀಮರ್‌‌ಗಳು, ಮತ್ತು ಪಾಲಿಗ್ಯಾಕ್ಟಿನ್‌ಗಳು ಹೆಚ್ಚು ಪ್ರಸಿದ್ಧವಾಗಿವೆ ಮತ್ತು ಈಗ ವಾಣಿಜ್ಯೀಕವಾಗಿ ಲಭ್ಯವಿದೆ. ಹೀಗೀದ್ದಾಗ್ಯೂ, ನಿರಂತರ ಹೊಲಿಗೆಗೆ ಒರಟಾದ ಮೇಲ್ಮೈ ಹೊಂದಿದ ಹೆಣಿದ ಹೊಲಿಗೆಗಳು ಉಪಯುಕ್ತವಾಗುವಿದಿಲ್ಲ. ಎಕನಾರು ಹೊಲಿಗೆಗಳು ನಯವಾದ ಮೇಲ್ಮೈ ಹೊಂದಿದ್ದು ನಿರಂತರ ಹೊಲಿಗೆಗೆ ಅರ್ಹವಾಗಿದೆ. ಏಕನಾರು ಹೊಲಿಗೆಗೆ, ಪಿಜಿಎ ಅಥವಾ ಪಿಎಲ್‌ಎ ಹೆಚ್ಚು ಗಟ್ಟಿಯಾಗಿವೆ ಮತ್ತು ಪ್ಲೆಕ್ಸಿಬಲ್ ಆಗಿದೆ. ಕಡಿಮೆ ಬೆಂಡಾಗುವ ಗುಣ ಹೊಂದಿರುವುದರಿಂದ ಹೆಚ್ಚು ಪ್ಲಿಕ್ಸಿಬಲ್ ಆದ ಪಾಲಿಡೈಯಾಕ್ಸಾನೊನ್ಸ್ ಮತ್ತು ಪಾಲಿಗ್ಲೈಕೊನೆಟ್ಸ್‌ಗಳನ್ನು ಹೊಲಿಗೆಗಳಿಗೆ ಬಳಸಬಹುದು. ಇದಲ್ಲದೆ, ಕೊಪಾಲೀಮರ್‌‌ಗಳಾದ ಲ್ಯಾಕ್ಟಿಡ್ ಮತ್ತು ε-ಕ್ಯಾಪ್ರೊಲೆಕ್ಟೋನ್-ಪಾಲಿ(ಸಿಎಲ್-ಎಲ್‌ಎ) ಗಳು ಜೈವಿಕವಾಗಿ ವಿಲೀನಗೊಳ್ಳುವ ಎಲಾಸ್ಟಿಕ್ ವಸ್ತುಗಳು ಮತ್ತು ಇವುಗಳನ್ನು ಚಿಕಿತ್ಸೆಗೆ ಹೇಗೆ ಬಳಸಿಕೊಳ್ಳಬಹುದೆಂಬುದನ್ನು ಅದ್ಯಯನ ನಡೆಸಲಾಗಿದೆ.
ಮೂಳೆ ಸ್ಥೀರಿಕರಣ
ಮೂಳೆಯ ಗಾಯ ಗುಣವಾಗುವುದಕ್ಕೆ ಯಾವುದೇ ತೊಂದರೆಯಾಗದಂತೆ ಮುರಿತದ ಚಿಕೆತ್ಸೆಯಲ್ಲಿ ಲೋಹ ಅಳವಡಿಕೆ ಯಶಸ್ವಿಯಾಗಿದೆ. ಆದರೂ ಮೂಳೆಯ ಹೊರಗಿನ ಭಾಗ ಮತ್ತು ಸ್ಟೀಲ್ ತುಂಬಾ ವಿಭಿನ್ನ ಯಾಂತ್ರಿಕೃತ ಲಕ್ಷಣ ಹೊಂದಿದೆ. ಮೂಳೆಯ ಪುನಶ್ಚೈತನ್ಯಶಕ್ತಿಯ ಸ್ಥಿರತೆ ಕೇವಲ 1/10 ಅಳವಡಿಸಿದ ಸ್ಟೀಲ್‌ನ ಒತ್ತಡದ ಶಕ್ತಿಯು 10 ಪಟ್ಟು ಕಡಿಮೆ. ಹಾಗೆಯೇ, ಅಳವಡಿಸಿದ ಲೋಹ ತೆಗೆಯುವಿಕೆಯಿಂದ ದುರ್ಬಲ ಮೂಳೆ ಮತ್ತೆ ಮುರಿತಕ್ಕೊಳಗಾಗಬಹುದು. ಜೈವಿಕವಾಗಿ ವಿಘಟನೆಯಾಗಬಹುದಾದ ಅಳವಡಿಕೆಗಳು ಮೂಳೆ ಗುಣಪಡಿಸುವಲ್ಲಿ ಶೀಘ್ರವಾಗಿ ಪ್ರಕ್ರಿಯೆ ನಡೆಸುತ್ತವೆ,ವಸ್ತುವಿನ ಭಾರ ಹೊರುವುದನ್ನು ಕಡಿಮೆಗೊಳಿಸುತ್ತದೆ. ತಿಂಗಳುಗಳ ನಂತರ ವಸ್ತು ಸಂಪೂರ್ಣವಾಗಿ ಕಣ್ಮರೆಯಾಗಿ ಎರಡನೇಯ ಶಸ್ತ್ರಚಿಕಿತ್ಸೆ ಅಗತ್ಯವಿರವುದಿಲ್ಲ. ಪಿಜಿಎ, ಪಿಎಲ್‌ಎ, ಪಾಲಿಡೈಯಾಕ್ಸಾನೊನ್ಸ್ ಮತ್ತು ಪಿಎಚ್‌ಡಿಗಳು ಈ ಸ್ಥಳದಲ್ಲಿ ಪ್ರಮುಖ ಪಾತ್ರ ವಹಿಸುತ್ತವೆ. ಚಿಕಿತ್ಸಾತ್ಮಕ ಅನ್ವಯಿಕೆಯಲ್ಲಿ,ಪಾಲಿಡೈಯಾಕ್ಸಾನೊನ್ಸ್‌ನ್ನು ಮೂಳೆನಾರು ಹೆಚ್ಚಿಸಲು ,ಮೂಳೆನಾರು ಹೊಲಿಗೆಯ ಸುರಕ್ಷತೆಗೆ, ಆಂತರಿಕವಾಗಿ ಜೋಡಿಸುವ ಹೊಲಿಗೆಗೆ ಮತ್ತು ಆಂತರಿಕ ಹೊಲಿಗೆಯು ಶಸ್ತ್ರಚಿಕಿತ್ಸೆಯ ನಂತರ ಮೊದಲಿನ ಅತಿರೇಕದ ಚಲನೆಗಾಗಿ ಶಿಫಾರಸು ಮಾಡಲಾಗುತ್ತದೆ. ಜೈವಿಕವಾಗಿ ವಿಘಟನೆಯಾಗುವ ಪಾಲಿಮರ್‌ಗಳು ಇತರ ಅನೇಕ ಅನ್ಚಯಿಕಗಳಿಗೆ ಉಪಯುಕ್ತವಾಗಿವೆ. ಮಜ್ಜೆ ವಿಭಾಜಕ ಅಟೋಲೊಗಸ್ ಮೂಳೆ ವಸ್ತು ರಕ್ಷಿಸಲು ಸಹಾಯ ಮಾಡಬಹುದು. ಮೂಳೆ ಮಜ್ಜೆ ಮುಚ್ಚಲು ಒಂದು ಪ್ಲಗ್‌ನ್ನು ಎಂಡೊಪ್ರೊಸ್ಥೆಟಿಕ್ ಕೀಲು ಬದಲಾವಣೆಗೆ ಬಳಸಿಕೊಳ್ಳಲಾಗುತ್ತದೆ. ಯಾಂತ್ರೀಕೃತ ಭಾರಕ್ಕೆ ಹೊರತಾಗಿ ದೊಡ್ಡ ಪ್ರಮಾಣದ ಮೂಳೆ ದೋಷ ಸರಿಪಡಿಸಲು ಫೈಬರ್‌ಗಳನ್ನು ಉಪಯೋಗಿಸಿಕೊಳ್ಳಲಾಗುತ್ತದೆ.
ನಾಳ ಕಸಿಗಳು
ಹಲವಾರು ಸಂಶೋಧನೆಗಳು ಅಂಗ ನ್ಯೂನತೆ ಸರಿಪಡಿಸುವ ಶಸ್ತ್ರ ಚಿಕಿತ್ಸೆಗೆ ಸಣ್ಣ ವ್ಯಾಸದ ನಾಳವನ್ನು ಅಭಿವೃದ್ಧಿ ಪಡಿಸತೊಡಗಿದ್ದಾರೆ. ಒಂದು ಗುಂಪು ಏಕೀಕೃತವಾದ ಮ್ಯಾಟ್ರಿಸ್‌ನೊಂದಿಗೆ ಸಣ್ಣ ವ್ಯಾಸವುಳ್ಳ ನಾಳ ಪ್ರೊಥೆಸಿಸ್ ರಚಿಸಿದ್ದಾರೆ,ಬೆಳೆಯುತ್ತಿರುವ ಅನಾಸ್ಟೊಮೊಟಿಕ್ ನಿಯೊಂಟಿಮಾದೊಳಗೆ ವಿಲೀನವಾಗಬಹುದು. ಜೆಲಟಿನ್–ಹೆಪ್ಯಾರಿನ್ ಸಂಕೀರ್ಣವು ಪರಿಣಾಮಕಾರಿಯಾಗಿ ಕ್ರಾಸ್-ಲಿಂಕ್ ಮಾಡಲ್ಪಟ್ಟಾಗ, ಅದು ಏಕಕಾಲದಲ್ಲಿಯೇ ಒಂದು ತಾತ್ಕಾಲಿಕ ಆ‍ಯ್‌೦ಟಿ-ತ್ರೋಂಬೋಜೆನಿಕ್ ಮೇಲ್ಮೈ ಹಾಗೂ ಒಂದು ಅತ್ಯುತ್ತಮ ಅನಾಸ್ಟೋಮೆಟಿಕ್ ನಿಯೋಇಂಟಿಮಾಗೆ ಸಬ್‌ಸ್ಟ್ರಕ್ಚರ್ ಆಗಿ ಕೆಲಸ ಮಾಡಬಹುದು ಎಂಬುದನ್ನು ಕಂಡುಕೊಳ್ಳಲಾಯಿತು.
ಪ್ರತಿ-ಹೊಂದಾಣಿಕೆ
ಶಸ್ತ್ರಚಿಕಿತ್ಸೆಯಾದ ನಂತರದಲ್ಲಿ ಅಂಗಾಂಶ ಹೊಂದಾಣಿಕೆಯು ಗಂಭೀರವಾದ ತೊಂದರೆಗೆ ಕಾರಣವಾಗಬಹುದು. ಗಾಯಗೊಂಡ ಮೃದು ಅಂಗಾಂಶಗಳ ಮೇಲೆ ಬಿಗಿಯಾಗಿ ಆವರಿಸಿಕೊಳ್ಳಬೇಕಾದ ವಸ್ತುಗಳು ಸುರಕ್ಷಿತವಾಗಿ ಅಂಗಾಂಶ ಹೊಂದಾಣಿಕೆಯಾಗುವಂತೆ ವಿಸ್ತಾರಗೊಳ್ಳಬಲ್ಲ ಮತ್ತು ಗಟ್ಟಿಯಾಗಿರಬೇಕು ಮತ್ತು ಗಾಯಗೊಂಡ ಅಂಗಗಳು ಸಂಪೂರ್ಣವಾಗಿ ಪುನಶ್ಚೇತನಗೊಂಡ ನಂತರ ಜೈವಿಕವಿಘಟನೆ ಮತ್ತು ಪುನರ್‌ವಿಲೀನಗೊಳ್ಳಬಲ್ಲಂತವುಗಳಾಗಿರಬೇಕು. ಹೊಸದಾಗಿ ರಚಿಸಲಾದ ಅಂಗಾಂಶ ಹೊಂದಾಣಿಕೆ ಪ್ರತಿಬಂಧಕ ವಸ್ತುವು ಗಾಯ ಗುಣವಾಗುವ ಪ್ರಮಾಣ ಮತ್ತು ನಾನ್‌ಟಾಕ್ಸಿಸಿಟಿಯೊಂದಿಗೆ ಹೊಂದಾಣಿಕೆಯಲ್ಲಿ ಹೊಂದಿಕೊಳ್ಳದ ಮೇಲ್ಮೈ ಗುಣಲಕ್ಷಣಗಳು,ಜೈವಿಕವಾಗಿ ಹೊಂದಾಣಿಕೆಯಾಗುವ ಸಾಧ್ಯತೆ,ಜೈವಿಕ ವಿಘಟನೆಯಂತಹ ಹಲವಾರು ಅವಶ್ಯಕತೆಗಳನ್ನು ಪೂರೈಸಲು ಒಂದು ತಂಡವು ಪೋಟೋಕ್ಯುರೆಬಲ್ ಮ್ಯುಕೊಪಾಲಿಸ್ಯಾಚುರೈಟ್ಸ್ ಅಭಿವೃದ್ಧಿ ಪಡಿಸಿದ್ದಾರೆ. ಮ್ಯುಕೊಪಾಲಿಸ್ಯಾಚುರೈಟ್ಸ್ (ಹ್ಯಾಲುರಾನಿಕ್ ಆ‍ಯ್‌ಸಿಡ್ ಮತ್ತು ಕಾಂಡ್ರೊನಿಥಿನ್ ಸಲ್ಫೇಟ್) ಸಿನಾಮಿಕ್ ಆಮ್ಲದ ಲವಣ ಅಥವಾ ಥಿಮಿನ್‌ನಂತಹ ಫೋಟೋರಿಯಾಕ್ಟಿವ್ ಗುಂಪಿನೊಂದಿಗೆ ಕಾರ್ಯನಿರ್ವಹಿಸುತ್ತದೆ,ಪೋಟೋರಿಯಾಕ್ಟಿವ್ ಗುಂಪಿನ ಅಣುಗಳ ನಡುವಣ ಪೋಟೋಡಿಮರೈಸೇಶನ್ ಮೂಲಕ ಯುವಿ ಹೊಳೆಯುವಿಕೆಯು ಜಲದಲ್ಲಿ ಕರಗದ ಅರೆ ಘನರೂಪದ ದ್ರಾವಣ ಉತ್ಪಾದಿಸುತ್ತದೆ. ಹೆಚ್ಚಿನ ನೀರಿನಿಂದ ಉಬ್ಬಬಲ್ಲ ಹಾಗೂ ವಿಸ್ತಾರಗೊಳ್ಳಬಲ್ಲ ಸಾಮರ್ಥ್ಯವಿದ್ದ, ಕಡಿಮೆ ಸಬ್‌ಸ್ಟಿಟ್ಯೂಶನ್ ಮಟ್ಟವಿರುವ ಬೆಳಕಿನಿಂದ ಪ್ರಕ್ರಿಯೆಗೊಳಿಸಲ್ಪಟ್ಟ ಪದರಗಳು ಅಂಗಾಂಶ ಅಂಟಿಕೊಳ್ಳುವಿಕೆಯನ್ನು ತಡೆದವು ಮತ್ತು ಹೆಚ್ಚಿನ ಜೈವಿಕ ವಿಘಟನಾ ಸಾಧ್ಯತೆಯನ್ನು ಪ್ರದರ್ಶಿಸಿದವು. ಹೊಸದಾಗಿ ರಚಿತವಾದ ಮ್ಯುಕೊಪಾಲಿಸ್ಯಾಚುರೈಟ್ಸ್ ಅರೆ ಘನರೂಪದ ದ್ರಾವಣಗಳು ಬಯೋಆಕ್ಟಿವ್ ಕ್ರಮದಲ್ಲಿ ಗಾಯಗೊಂಡ ಅಂಗಗಳ ಸರಿಪಡಿಸಿವಿಕೆಯಲ್ಲಿ ನೆರವಾಗಬಹುದೆಂದು ಇದು ಸೂಚಿಸುತ್ತದೆ.
ಕೃಷಿ
1930 ಮತ್ತು 1940ರ ಅವಧಿಯಲ್ಲಿ ಹಸಿರುಮನೆ ಹೊದಿಕೆಗೆ,ಕೀಟನಿಯಂತ್ರಣ ಮತ್ತು ಹಸಿಗೊಬ್ಬರಕ್ಕಾಗಿ  ಪ್ಲಾಸ್ಟಿಕ್ ಹಾಳೆಗಳನ್ನು ಪರಿಚಯಿಸಿದಂದಿನಿಂದ ಕೃಷಿ ಬಳಕೆಯಲ್ಲಿ ಪಾಲಿಮರ್‌ಗಳ ಬಳಕೆ ವ್ಯಾಪಕ ಪ್ರಮಾಣದಲ್ಲಿ ಬೆಳೆದಿದೆ. ಪಾಲಿಮರ್‌ಗಳ ಪ್ರಮುಖ ವರ್ಗಗಳಲ್ಲಿ ಇವೆಲ್ಲವು ಒಳಗೊಳ್ಳುತ್ತವೆ,ಉದಾಹರಣೆಗೆ ಪ್ಲಾಸ್ಟಿಕ್‌ಗಳು,ಲೇಪನ, ಎಲಾಸ್ಟೋಮರ್‌ಗಳು,ನಾರುಗಳು,ಮತ್ತು ನೀರಿನಲ್ಲಿ ಕರಗಬಲ್ಲ ಪಾಲಿಮರ್‌ಗಳು ಇವುಗಳನ್ನ ಕ್ರಿಮಿನಾಶಕ ಮತ್ತು ಪೌಷ್ಠಿಕತೆ,ಮಣ್ಣು ಹದಮಾಡುವಿಕೆ,ಬೀಜ ಸಂಸ್ಕರಣೆ,ಜೆಲ್ ಪ್ಲಾಂಟಿಗ್ ಮತ್ತು ಸಸ್ಯ ರಕ್ಷಣೆಯಲ್ಲಿ ನಿಯಂತ್ರಿತವಾಗಿ ಬಿಡುಗಡೆ ಮಾಡುವಲ್ಲಿ ಬಳಸಲಾಗುತ್ತದೆ. ಹಾಗಿದ್ದರೂ, ಜೈವಿಕವಾಗಿ ವಿಘಟನೆಗೊಳ್ಳಬಲ್ಲ ಪ್ಲ್ಯಾಸ್ಟಿಕ್‌ಗಳನ್ನು ಕೃಷಿಯಲ್ಲಿ ಬಳಸಲಾಗುವ ಹೊದಿಕೆಗಳು ಮತ್ತು ಸಸಿಯ ಚೀಲಗಳನ್ನು ಮಾಡಲು ಬಳಸಬಹುದಾಗಿದೆ ಕೂಡಾ. ಗೊಬ್ಬರ ತಯಾರಿಕೆಯಲ್ಲಿ ಕೂಡ ಇತರೆ ಜೈವಿಕವಿಘಟಕ ವಸ್ತುಗಳ ಜೊತೆಗೆ ಜೈವಿಕವಾಗಿ ವಿಘನೆಯಾಗುವ ಪ್ಲಾಸ್ಟಿಕ್ ಬಳಕೆ ಕೊನೆಯ ವಿಘಟನಕಾರಿಯಾಗುತ್ತದೆ ಮತ್ತು ಇದು ಮಣ್ಣು ಸುಧಾರಣೆಯಲ್ಲಿ ಉಪಯುಕ್ತ ವಸ್ತುವಾಗಿ ಬದಲಾಗುತ್ತದೆ.
ನಿಯಮಿತ ಬಿಡುಗಡೆ
ನಿರ್ದಿಷ್ಟ ಪ್ರಾಮಾಣ ಮತ್ತು ಪೂರ್ವನಿರ್ಧಾರಿತ ಸಮಯದಲ್ಲಿ ಗುರಿಯಾಗಿರಿಸಿಕೊಂಡ ಗುಂಪಿಗೆ ಜೀವಶಾಸ್ತ್ರೀಯವಾಗಿ ಚಲನಾತ್ಮಕವಾಗಿರುವ ರಾಸಾಯನಿಕಗಳು ಲಭ್ಯವಾಗುವಂತೆ ನಿಯಮಿತ ಬಿಡುಗಡೆ ಕ್ರಮದಲ್ಲಿ ಮಾಡಲಾಗುತ್ತದೆ. ಪಾಲಿಮರ್‌ಗಲು ಮೊದಲಿಗೆ ವಿತರಣೆಯ ಪ್ರಮಾಣ,ಗತಿಶೀಲತೆ ಮತ್ತು ರಾಸಾಯನಿಕ ಘಟಕಗಳ ಪರಿಣಾಮಕಾರಿ ಅವಧಿಯನ್ನು ನಿಯಂತ್ರಣ ಮಾಡುತ್ತದೆ. ಸಿಆರ್ ಸೂತ್ರೀಕರಣಗಳ ಪ್ರಮುಖ ಉಪಯೋಗವೆಂದರೆ ಒಂದು ನಿರ್ಧಿಷ್ಟ ಸಮಯದಲ್ಲಿ ಕಡಿಮೆ ರಾಸಾಯನಿಕಗಳನ್ನು ಬಳಸಬಹುದಾಗಿದೆ ಮತ್ತು ಆ ಮೂಲಕ ನಿರ್ದೇಶಿಸಲಾಗಿಲ್ಲದ ಜೀವಿಗಳ ಮೇಲೆ ಆಗುವ ಪರಿಣಾಮವನ್ನು ಕಡಿಮೆ ಮಾಡುತ್ತದೆ ಮತ್ತು ಒಸರುವಿಕೆ, ಭಾಷ್ಪೀಕರಣ ಮತ್ತು ವಿಘಟನೆಯನ್ನು ಕಡಿಮೆ ಮಾಡುತ್ತದೆ. ಈ ಪ್ರತಿಕ್ರಿಯೆಗಳಿಂದ ಪಾಲಿಮರ್‌ಗಳ ದೊಡ್ಡ ಅಣುವಿನ ಗುಣ ರಾಸಾಯನಿಕ ಹಾನಿಯ ಇತಿಮಿತಿಗೆ ಆಧಾರವಾಗಿದೆ. ಸಿಆರ್ ಪಾಲೀಮರಿಕ್ ವ್ಯವಸ್ಥೆಯನ್ನು ವ್ಯಾಪಕವಾದ ಎರಡು ಗುಂಪುಗಳಾಗಿ ವಿಭಾಗಿಸಬಹುದು. ಮೊದಲನೆಯದಾಗಿ, ಪಾಲಿಮೆಟ್ರಿಕ್ ಮೆಟ್ರಿಕ್ಸ್ ಅಥವಾ ಲೇಪನದಿಂದಾಗಿ ಕ್ರಿಯಾತ್ಮಕ ಏಜೆಂಟ್ ಕರಗುತ್ತದೆ,ಚದುರಿಹೋಗುತ್ತದೆ, ಅಥವಾ ಕುಗ್ಗಿಹೋಗುತ್ತದೆ  ಬಿಡುಗಡೆಯು ಸಾಮಾನ್ಯವಾಗಿ ವಿಸರಣದ ಪ್ರಕ್ರಿಯೆಗಳ ಮೂಲಕ ಅಥವಾ ಮ್ಯಾಟ್ರಿಕ್ಸ್‌ನ ಜೈವಿಕ ಅಥವಾ ರಾಸಾಯನಿಕ ಛಿದ್ರೀಕರಣದ ಮೂಲಕ ಘಟಿಸುತ್ತದೆ. ಎರಡನೆಯ ವರ್ಗದ ಪಾಲೀಮರ್‌ಗಳು ದೊಡ್ಡ ಅಣುವಿನ ಬೆನ್ನೆಲುಬಿನ ಅಥವಾ ಪರಾವಲಂಬಿ ಭಾಗದ ಸರಪಳಿಯ ಭಾಗವಾಗಿ ಕ್ರಿಯಾತ್ಮಕ ಏಜೆಂಟ್ ಹೊಂದಿರುತ್ತದೆ.ಬಯೋಆ‍ಯ್‌ಕ್ಟೀವ್ ಏಜೆಂಟ್‌ಗಳು ಅಥವಾ ಪಾಲಮರ್‌ಗಳ ನಡುವಿನ ಜೀವಶಾಸ್ತ್ರಿಯ ಅಥವಾ ರಾಸಾನಿಕ ಬಂಧನ ಒಡೆಯುವಿಕೆಯಿಂದ ಬಿಡುಗಡೆಯ ಫಲಿತಾಂಶ ದೊರೆಯುತ್ತದೆ. ಸಂಯೋಜಿತ ಕೃಷಿ ರಾಸಾಯನಿಕಗಳು,ಸಣ್ಣ ಗುಳಿಗೆಗಳು,ಭೌತಿಕವಾಗಿ ಕರಗುವಿಕೆ,ಪ್ಲಾಸ್ಟಿಕ್ಸ್‌ನಲ್ಲಿ ಚದುರಿಹೋಗುವಿಕೆ,ಲ್ಯಾಮಿನೇಟ್ಸ್,ಟೊಳ್ಳಾದ ಫೈಬರ್ಸ್ ಮತ್ತು ಪದರಗಳನ್ನು ಒಳಗೊಂಡ ವ್ಯವಸ್ಥೆಯಲ್ಲಿರುತ್ತದೆ. ಪ್ರತಿಯೊಂದು ತರಹದ ಉಪಕರಣಗಳಿಗೂ ಚಲನಾತ್ಮಕ ಮಾದರಿಯನ್ನು ಅಭಿವೃದ್ಧಿಪಡಿಸಲಾಯಿತು. ಪಿಷ್ಟ ಸೆಲ್ಯುಲೋಸ್, ಚಿಟಿನ್, ಆಲ್ಗಿನಿಕ್ ಆ‍ಯ್‌ಸಿಡ್, ಲಿಗ್ನಿನ್ ನೈಸರ್ಗಿಕ ಪಾಲಿಮರ್‌ಗಳನ್ನು ಸಿಆರ್ ವ್ಯವಸ್ಥೆಯಲ್ಲಿ ಬಳಸಲಾಗುತ್ತದೆ ಅಧಿಕವಾಗಿರುವಿಕೆ,ಕಡಿಮೆಯಾಗಿರುವಿಕೆ,ಮತ್ತು ಜೈವಿಕ ವಿಘಟನೆಯಾಗುವಿಕೆ ಇವುಗಳು ಅನುಕೂಲತೆಗಳಾಗಿವೆ. ಅವುಗಳು ವ್ಯುತ್ಪತ್ತಿಗೊಳಿಸುವಿಕೆಗಾಗಿನ ಕಾರ್ಯಸಾಧ್ಯತೆಯನ್ನು ಹೊಂದಿದ್ದರೂ, ಇವುಗಳು ಸುತ್ತುವರಿಯುವಿಕೆ, ಚದುರುವಿಕೆ, ಮತ್ತು ರಚನೆಗೆ ಸೂಕ್ತವಾದ ಗುಣಮಟ್ಟದ ದ್ರಾವಕದಲ್ಲಿ ಕರಗದಿರುವಿಕೆ ಒಂದು ಪ್ರಮುಖ ಅನಾನುಕೂಲತೆಯಾಗಿದೆ. ಸಿಟು ಎನ್‌ಕ್ಯಾಪ್ಸುಲೇಶನ್ ಮೂಲಕ ದ್ರಾವಕದ ಸಮಸ್ಯೆಯನ್ನು ಪರಿಹರಿಸುವ ವ್ಯವಸ್ಥೆಯನ್ನು ಅಭಿವೃದ್ಧಿಪಡಿಸಲಾಗಿದೆ, ಮತ್ತು ಆ ಮೂಲಕ ಒಂದು ಆಯ್ದ ಕ್ರಿಮಿನಾಶಕವನ್ನು ಹೊಂದಿದ ಜಿಲಾಟಿನ್‌ಯುಕ್ತವಾದ ಪಿಷ್ಟವನ್ನು ಕ್ಯಾಲ್ಸಿಯಂ ಕ್ಲೋರೈಡ್ ಅಥವಾ ಬೋರಿಕ್ ಆಮ್ಲವನ್ನು ಸೇರಿಸುವ ಮೂಲಕ ಅಥವಾ ಆಕ್ಸಿಡೇಶನ್ ನಂತರ ಸಾಂಥನೇಶನ್ ಮಾಡುವ ಮೂಲಕ ಕ್ರಾಸ್‌ಲಿಂಕ್ ಮಾಡಲಾಗುತ್ತದೆ. ಅದರ ಪರಿಣಾಮವಾಗಿ ಆ ಕ್ರಿಮಿನಾಶಕವು ಆ ಕಣಗಳಲ್ಲಿ ಆವರಿಸಿಕೊಳ್ಳಲ್ಪಡುತ್ತದೆ. ಕೃಷಿಯಲ್ಲಿ ರಾಸಾಯನಿಕ ಗೊಬ್ಬರ ಬಳಕೆಯು ಸಿಆರ್‌ ತಂತ್ರಜ್ಞಾನಕ್ಕೆ ಒಂದು ಪ್ರಮುಖವಾದ ದೊಡ್ಡಪ್ರಮಾಣದ ಅಪ್ಲಿಕೇಶನ್‌ ಆಗಿದೆ. ಇ.ಜಿ.ಯೂರಿಯಾ, ಪ್ರಮುಖವಾದ ನೈಟ್ರೋಜನ್ ಮೂಲವಾಗಿದೆ,ಪಾಲೀಮರ್‌ ರೂಪದಲ್ಲಿ ಫಾರ್ಮಲ್‌ಡೀಹೈಡ್ ಜೊತೆಗೆ ಸುಲಭವಾಗಿ ಪ್ರತಿಕ್ರಿಯಿಸುತ್ತದೆ. ಪಾಲಿಮರ್‌ನ ಆನಂತರದ ಜಲಚ್ಛೇಧನ ಯೂರಿಯಾ ಬೆಳೆಗಳು. ಆದಾಗ್ಯೂ,ಇದು ಸಿಆರ್‌ಗೆ ಸರಳ ಮತ್ತು ಅಗ್ಗದ ವ್ಯವಸ್ಥೆಯಾಗಿದೆ.
ಹೊರಗಿನ ಕೊಂಡಿಗಳು
ವರ್ಗ:ಜೈವಿಕ-ಅಣುಗಳು ವರ್ಗ:ಪಾಲಿಮರ್‌ಗಳು ವರ್ಗ:ಆಣ್ವಿಕ ಜೀವವಿಜ್ಞಾನ ವರ್ಗ:ಅಣುಗಳ ಆನುವಂಶಿಕತೆ ವರ್ಗ:ಜೈವಿಕ ತಂತ್ರಜ್ಞಾನದ ಉತ್ಪನ್ನಗಳು ವರ್ಗ:ಜೈವಿಕಪ್ಲಾಸ್ಟಿಕ್‌ಗಳು ವರ್ಗ:ಜೈವಿಕವಸ್ತುಗಳು ವರ್ಗ:ಜೈವಿಕ ತಂತ್ರಜ್ಞಾನ
ನವಸಮಾಜ ನಿರ್ಮಾಣ ವೇದಿಕೆ
ನವಸಮಾಜಕ್ಕಾಗಿ ಹಂಬಲಿಸಿ ಕಾರ್ಯಪ್ರವೃತ್ತವಾಗಿರುವ ಒಂದು ಸಂಘಟನೆ ನವಸಮಾಜ ನಿರ್ಮಾಣ ವೇದಿಕೆ. ಜಾತಿ, ಧರ್ಮ, ವರ್ಗ, ವರ್ಣ, ಲಿಂಗ, ಪ್ರದೇಶಗಳಲ್ಲಿ ಹಂಚಿ ಹೋಗಿರುವ ಜಗತ್ತಿನ ಎಲ್ಲ ದುಡಿಯುವ ವರ್ಗದ ವಿಮೋಚನೆಯೇ ಅದರ ಪ್ರಧಾನ ಗುರಿ.
ಪರಿವಿಡಿ
ಪ್ರಸ್ತಾವನೆ
ನವಸಮಾಜ ನಿರ್ಮಾಣ ವೇದಿಕೆಯು ಕರ್ನಾಟಕದಲ್ಲಿರುವ ಒಂದು ಶೋಷಿತ ಪರ ಸಂಘಟನೆ. ಇದು ೧೫ನೇ ಫೆಬ್ರವರಿ ೨೦೦೮ರಂದು ವಿದ್ಯಾರ್ಥಿಗಳ ಮೂಲಭೂತ ಸಮಸ್ಯೆಗಳನ್ನು ತೆಗೆದುಕೊಂಡು ಮಂಡ್ಯ ಜಿಲ್ಲೆಯ ನಾಗಮಂಗಲ ತಾಲ್ಲೂಕು ಕಛೇರಿಯ ಮುಂದೆ ಧರಣಿಯನ್ನು ಮಾಡುವ ಮೂಲಕ ಅಧೀಕೃತವಾಗಿ ಸ್ಥಾಪನೆಯಾಯಿತು. ಈ ಧರಣಿಯ ನೇತೃತ್ವ ವಹಿಸಿದ್ದವರು ಬಿ.ಆರ್.ರಂಗಸ್ವಾಮಿ ಅವರು. ನಂತರದ ದಿನಗಳಲ್ಲಿ ನವಸಮಾಜ ನಿರ್ಮಾಣ ವೇದಿಕೆ ಎಂಬುದನ್ನು ಸಂಕ್ಷಿಪ್ತವಾಗಿ ಎನ್.ಎಸ್.ಎನ್.ವಿ. ಎಂಬುದಾಗಿ ಕರೆಯಲಾಗುತ್ತಿದೆ. ನವಸಮಾಜ ನಿರ್ಮಾಣ ವೇದಿಕೆಯು ಬಿ.ಆರ್.ರಂಗಸ್ವಾಮಿಯವರ ನೇತೃತ್ವದಲ್ಲಿ ಸ್ಥಾಪನೆಯಾಗಿ ಇಂದಿಗೂ ಕೂಡ ಮುಂದುವರಿಯುತ್ತಿದೆ. ನವಸಮಾಜ ನಿರ್ಮಾಣ ವೇದಿಕೆಯ ಧ್ಯೇಯವಾಕ್ಯಗಳೆಂದರೆ ಅಧ್ಯಯನ, ಆಚರಣೆ, ಐಕ್ಯತೆ ಎಂಬುದಾಗಿರುತ್ತದೆ. ಸಂಘಟನೆಯು ತನ್ನದೇ ಆದ ಪ್ರಣಾಳಿಕೆ ಹಾಗೂ ಸಂವಿಧಾನವನ್ನು ಹೊಂದಿದೆ. ನಾಗಮಂಗಲ ತಾಲ್ಲೂಕಿನ ಹಾಗೂ ಕರ್ನಾಟಕದ ಹಲವಾರು ಸಮಸ್ಯೆಗಳ ವಿರುದ್ಧ ರಾಜಿರಹಿತವಾಗಿ ಹೋರಾಟಗಳನ್ನು ಮಾಡಿಕೊಂಡು ಬಂದಿರುತ್ತದೆ. ಈಗ ಮೈಸೂರು, ಚಾಮರಾಜ ನಗರ, ಮಂಡ್ಯ,ಬೆಂಗಳೂರು ಜಿಲ್ಲೆಗಳಲ್ಲಿ ಕೆಲಸ ನಿರ್ವಹಿಸುತ್ತಿದೆ.
ಹೆಸರಿನ ಮೂಲ
ನವಸಮಾಜ ನಿರ್ಮಾಣ ವೇದಿಕೆ ಎಂಬ ಹೆಸರನ್ನು ಸೂಚಿಸಿದವರು ಸಂಘಟನೆಯ ರಾಜ್ಯಪ್ರಧಾನ ಕಾರ್ಯದರ್ಶಿಗಳಾದ ಬಿ.ಆರ್.ರಂಗಸ್ವಾಮಿಯವರು. 2003ರಲ್ಲಿ ಕೆಲವು ಪ್ರಗತಿಪರ ಗೆಳೆಯರೆಲ್ಲಾ ಸೇರಿ ನಾಗಮಂಗಲ ತಾಲ್ಲೂಕಿನ ಬೆಳ್ಳೂರಿನಲ್ಲಿ ಮಾನವ ಸೌಹಾರ್ದ ವೇದಿಕೆ ಎಂಬ ಸಂಘಟನೆಯೊಂದನ್ನು ಕಟ್ಟಿದ್ದರು, ಇಲ್ಲಿ ಮುಖ್ಯವಾಗಿ ವಕೀಲರಾದ ಜೀರಹಳ್ಳಿ ರಮೇಶ್‍ಗೌಡ, ಬಿ.ಪಿ.ಮುನಿರಾಜು, ಬಿ.ಆರ್.ರಂಗಸ್ವಾಮಿ ಸೇರಿದಂತೆ ಇನ್ನೂ ಹಲವಾರು ಜನ ಸ್ನೇಹಿತರು ಸೇರಿ ಈ ವೇದಿಕೆಯೂ ನಿರ್ಮಾಣವಾಗಿತ್ತು. ಆಗತಾನೆ ಬೆಳ್ಳೂರಿನ ನೆಮ್ಮದಿಯನ್ನು ಕೆಡಿಸಲು ಆರ್.ಎಸ್.ಎಸ್. ಎಂಬ ಕೋಮುವಾದಿ, ಬ್ರಾಹ್ಮಣವಾದಿ ಸಂಘಟನೆ ತನ್ನ ಫ್ಯಾಸಿಸ್ಟ್ ಅಜೆಂಡಾವನ್ನು ಜಾರಿಗೊಳಿಸಲು ದಲಿತ ಹಾಗೂ ಶೂದ್ರರನ್ನೆ ಬಳಸಿಕೊಳ್ಳತೊಡಗಿತು, ಅಷ್ಟೆ ಅಲ್ಲಾ ದಲಿತರ ಕೈಯಲ್ಲೇ ದಲಿತರಾದ ಮೋಟಮ್ಮರ ಪ್ರತಿಕೃತಿಯನ್ನು ದಹಿಸಿದರು(ಮೋಟಮ್ಮ ಆ ಸಂದರ್ಭದಲ್ಲಿ ಪ್ರವೀಣ್ ಭಾಯ್ ತೊಗಾಡಿಯಾ ಕರ್ನಾಟಕಕ್ಕೆ ಕಾಲಿಟ್ಟರೇ ಅವನ ಕಾಲು ಮುರಿಸುತ್ತೇನೆ ಎಂದು ಹೇಳಿಕೆ ಕೊಟ್ಟಿದ್ದರು), ಅಂಬೇಡ್ಕರ್ ಅವರು ನಿಧನರಾದ ದಿನವಾದ ಡಿಸೆಂಬರ್ 6ರಂದು ದಲಿತರಿಗೆ ಶೋಕದ ದಿನವಾಗಿದೆ ಆದರೇ ಅವತ್ತಿನ ದಿನದಂದು ವಿಜಯೋತ್ಸವವನ್ನು ದಲಿತರು ಪಟಾಕಿ ಸಿಡಿಸಿ ಆಚರಿಸುವಂತೆ ಮಾಡಿದರು (ಡಿಸೆಂಬರ್ 6ರಂದು ಬಾಬರ್ ಮಸ್ಜೀದ್ ಧ್ವಂಸ ಮಾಡಿದ ನೆನಪಿಗೆ) ಕೊನೆಗೆ ಶೋಭಾಯಾತ್ರೆಯ ನೆಪದಲ್ಲಿ ಮುಸ್ಲಿಂರ ಅಂಗಡಿ ಮುಗ್ಗಟ್ಟುಗಳ ಗಾಜುಗಳನ್ನು ದಪ್ಪ ಕಲ್ಲುಗಳಿಂದ ಚಿದ್ರಗೊಳಿಸಿದರು, ಇಲ್ಲಿ ಮುಸ್ಲಿಂರಂತೆ ಕಾಣುವ ಹಿಂದೂಗಳ ಅಂಗಡಿಗಳನ್ನು ಧ್ವಂಸ ಮಾಡಿದರು. ಈ ಎಲ್ಲಾ ಬೆಳವಣಿಗೆ ಫಲವೇ ಮಾನವ ಸೌಹಾರ್ದ ವೇದಿಕೆ. ನಂತರ ಹತ್ತು ಹಲವು ಕಾರ್ಯಕ್ರಮಗಳನ್ನು ಹಾಕಿಕೊಂಡು ಹಲವಾರು ಸಭೆ ಸಮಾರಂಭಗಳನ್ನು ನಡೆಸಿದೆವು, ಹೋರಾಟದ ಹಾಡುಗಳನ್ನು ಕಲಿತೆವು ಹೀಗೆ ಮುಂದುವರೆದ ಸಂಘಟನೆಯನ್ನು ಒಂದು ವಿಶಾಲವಾದ ತಳಹದಿಯ ಮೇಲೆ ನಿರ್ಮಾಣ ಮಾಡಲು ಅದಕ್ಕೊಂದು ಅರ್ಥಪೂರ್ಣ ಹೆಸರೊಂದನ್ನು ಹುಡುಕಲು ಪ್ರಾರಂಭಿಸಿದೆವು, ಆಗ ಬಿ.ಆರ್.ರಂಗಸ್ವಾಮಿಯವರು ಹಲವಾರು ಸಲಾ ಎಲ್ಲಾ ದಿಕ್ಕಿನಲ್ಲೂ ಯೋಚಿಸಿ ನಮ್ಮ ಮುಂದಿನ ಸಮಾಜವನ್ನು ಹೊಸದಾಗಿ ಕಟ್ಟುವ ಅಗತ್ಯವಿದೆ ಎಂದು ನವಸಮಾಜ ನಿರ್ಮಾಣ ವೇದಿಕೆ ಎಂಬ ಹೆಸರನ್ನು ಸೂಚಿಸಿದರು. ಆದರೆ ಕೆಲವರಿಗೆ ಯಾಕೋ ಈ ಹೆಸರು ಇಷ್ಟವಾಗಲಿಲ್ಲ! ಈ ಹೆಸರು ಅತಿ ಉದ್ದವಾಯಿತು ಎಂದು ತಳ್ಳಿಹಾಕಿದರು, ಅವರೂ ಕೂಡ ಸೂಕ್ತ ಹೆಸರನ್ನು ಸೂಚಿಸಲು ವಿಫಲವಾದರು. ನಂತರದ ದಿನಗಳಲ್ಲಿ ಸಂಘಟಕರಲ್ಲಿ ವೈಮನಸ್ಸು ಹೆಚ್ಚಾಗಿ ಮಾನವ ಸೌಹಾರ್ದ ವೇದಿಕೆ ತಟಸ್ಥವಾಯಿತು, ಪರಿಣಾಮ ಕಾರ್ಯಕರ್ತರೆಲ್ಲಾ ತಮ್ಮ ತಮ್ಮ ಸೀಮಿತ ದಾರಿಗೆ ಹಿಂತಿರುಗಿದರು. ಆದರೆ ಹುಟ್ಟು ಹೋರಾಟಗಾರರಾದ ಬಿ.ಆರ್.ರಂಗಸ್ವಾಮಿಯವರು ಮಾತ್ರ ಹೋರಾಟದಿಂದ ಹಿಮ್ಮುಖರಾಗದೆ ನವಸಮಾಜ ನಿರ್ಮಾಣ ವೇದಿಕೆಯನ್ನು ಕಟ್ಟಿದರು. ಪ್ರಸ್ತುತ ಸಂಘಟನೆಯು ಬಡವರ ಪರವಾದ ಒಂದು ಪ್ರಾಮಾಣಿಕ ಧ್ವನಿ ರಾಜ್ಯದಾದ್ಯಂತ ಮಾರ್ಧ್ವನಿಸುತ್ತಿದೆ.
ಧ್ಯೆಯೋದ್ದೇಶಗಳು
2.ಮಹಿಳೆಯರ ಮುಖ್ಯ ಸಮಸ್ಯೆಗಳಾದ ಪುರುಷಾಧಿಪತ್ಯ, ವರದಕ್ಷಿಣೆ ಕಿರುಕುಳ ಹಾಗೂ ಕೊಲೆ, ಅಸಮಾನತೆ, ಕೌಟುಂಬಿಕ ಹಿಂಸೆ, ಲೈಂಗಿಕ ಕಿರುಕುಳ, ಶಿಶು-ಭ್ರೂಣಹತ್ಯೆ, ಬಾಲ್ಯವಿವಾಹ, ಬಲವಂತದವಿವಾಹ, ದೇವದಾಸಿಪದ್ದತಿ, ಸತಿಪದ್ದತಿ, ಜಾತಿಶೋಷಣೆ, ಆ್ಯಸಿಡ್ ಧಾಳಿ, ಸೆಕ್ಸ್ ಉದ್ಯಮ, ಮಹಿಳೆಯರನ್ನು ಬೆತ್ತಲೆಗೊಳಿಸಿ ಸರಕಾಗಿಸಿರುವ ಜಾಹಿರಾತುಗಳು, ಸಿನಿಮಾಗಳು, ಟಿ.ವಿ.ಗಳು, ಪತ್ರಿಕೆಗಳು, ಇಂಟರ್ನೆಟ್ ವಬ್‍ಸೈಟ್‍ಗಳು, ಮೊಬೈಲ್‍ಗಳು ಮುಂತಾದವುಗಳ ವಿರುದ್ಧ  ಸ್ತ್ರೀ-ಪುರುಷರಲ್ಲಿ ಜಾಗೃತಿ ಮೂಡಿಸಿ ಐಕ್ಯ ಹೋರಾಟ ಕಟ್ಟುವುದು.
3.ಜಾತಿ ಮತ್ತು ವರ್ಗ ತಾರತಮ್ಯಗಳ ವಿರುದ್ಧ ಏಕಕಾಲದಲ್ಲಿ ಸಮರ ಸಾರುವುದು.
4.ಹಿಂದುಳಿದ ಮತ್ತು ಅಲ್ಪಸಂಖ್ಯಾತರ ಮೇಲೆ ಆಕ್ರಮಣ ನಡೆಸುತ್ತಿರುವ ಕೋಮುವಾದಿ, ಜಾತಿವಾದಿ, ಬ್ರಾಹ್ಮಣ್ಯವಾದಿಗಳನ್ನು ಮಟ್ಟಹಾಕುವುದು.
5.ವಿದ್ಯಾರ್ಥಿ/ನಿಯರ ಸಮಸ್ಯೆಗಳಾದ ಜಾತಿಶೋಷಣೆ, ಧರ್ಮಾಂಧತೆ, ಮೂಢನಂಬಿಕೆ, ಕೋಮುವಾದವನ್ನು ಬೆಳೆಸುವ ಪಠ್ಯಪುಸ್ತಕಗಳು ಮತ್ತು ಅವನ್ನು ಭೋದಿಸುವ ಮಡಿವಂತ ಶಿಕ್ಷಕರು, ಶಿಕ್ಷಣದ ವ್ಯಾಪಾರಿಕರಣ ಹಾಗೂ ಖಾಸಗೀಕರಣ, ಮೀಸಲಾತಿ ನಿರಾಕರಣೆ, ಫೀ ಹೆಚ್ಚಳ ಹಾಗೂ ಹಾಸ್ಟೆಲ್ ಸಮಸ್ಯೆ, ಜನವಿರೋಧಿ ಶಿಕ್ಷಣ ವ್ಯವಸ್ಥೆ ಮುಂತಾದ ಕಾಲೇಜು ಸಮಸ್ಯೆಗಳ ವಿರುದ್ಧ ರಾಜಿರಹಿತವಾಗಿ ಹೋರಾಡುವುದು ಮತ್ತು ಪ್ರಜಾತಾಂತ್ರಿಕ ಹಾಗೂ ವೈಜ್ಞಾನಿಕ ಶಿಕ್ಷಣ ವ್ಯವಸ್ಥೆಗಾಗಿ ಹೋರಾಡುವುದು.
6.ಯುವಕ-ಯುವತಿಯರನ್ನು ದಿಕ್ಕು ತಪ್ಪಿಸುತ್ತಿರುವ ದುಷ್ಟ ರಾಜಕೀಯ ಪಕ್ಷಗಳನ್ನು ಹಾಗೂ ಅವುಗಳ ಮುಖಂಡರುಗಳು, ಸಿನಿಮಾ ಹಾಗೂ ಟಿ.ವಿ ಮಾಧ್ಯಮಗಳು, ವಿದೇಶಿ-ದೇಶಿ ಸೌಂದರ್ಯ ಸಾಧನಗಳು, ಅಶ್ಲೀಲ ವೆಬ್‍ಸೈಟ್‍ಗಳು ಮುಂತಾದವುಗಳ ವಿರುದ್ಧ ರಾಜಿರಹಿತ ಹೋರಾಡುವುದು.
7.ರೈತವಿರೋಧಿ ನೀತಿಯನ್ನು ಹಾಗೂ ಅವರ ಮೇಲೆ ನಡೆಯುತ್ತಿರುವ ದೌರ್ಜನ್ಯ, ದಮನ, ಅನ್ಯಾಯ, ಅಕ್ರಮ ಮತ್ತು ಜಾಗತೀಕರಣ ಹಾಗೂ ಖಾಸಗೀಕರಣದಂತಹ ಜನವಿರೋಧಿ ನೀತಿ ವಿರುದ್ಧ ಹೋರಾಡುವುದು.
8.ಪರಿಸರನಾಶ ಮತ್ತು ಪರಿಸರ ವಿರೋಧಿ ಯೋಜನೆಗಳ ವಿರುದ್ಧ ರಾಜಿರಹಿತ ಹೋರಾಟ ಮಾಡುವುದು.
9.ಕೋಮುವಾದ, ಜಾತಿವಾದ, ಸಾಮ್ರಾಜ್ಯಶಾಹಿ, ಮನುವಾದ, ಬಂಡವಾಳಶಾಹಿ, ಭೂಮಾಲಿಕವಾದ, ಅಧಿಕಾರಶಾಹಿ ಮುಂತಾದ ಪ್ರಜಾಪೀಡಕ ವಾದಗಳ ವಿರುದ್ಧ ರಾಜಿರಹಿತ ಹೋರಾಟ ಮಾಡುವುದು.
10.ದೇಶದ ಅಭಿವೃದ್ಧಿಗೆ ಮತ್ತು ಐಕ್ಯತೆಗೆ ಮಾರಕವಾದ ಎಲ್ಲಾ ಧರ್ಮ, ದೇವರು, ಪಂಥಗಳೊಳಗಿನ ಕುರುಡು ನಂಬಿಕೆಗಳನ್ನು ಧಿಕ್ಕರಿಸಿ ಧರ್ಮಾತೀತ, ಜಾತ್ಯಾತೀತ, ಮತಾತೀತ ವಿಶ್ವಮಾನವತೆಯ ನವ ಸಮಾಜಕ್ಕಾಗಿ ಹೋರಾಡುವುದು.
11.ಜಾತಿ-ಧರ್ಮವನ್ನು ಮೀರಿದ ಅಂತರ್ಜಾತಿಯ ವಿವಾಹ, ಅಂತರ್ಧಮಿಯ ವಿವಾಹ, ವಿಧವಾ ವಿವಾಹ, ಪ್ರಗತಿಪರ ಪ್ರೇಮ ವಿವಾಹಗಳನ್ನು ರಕ್ಷಿಸುವುದು ಮತ್ತು ಪ್ರೋತ್ಸಾಹಿಸುವುದು. ಅಂತರ್ಜಾತಿಯ ಮದುವೆಯಾಗುವ ತಂದೆ-ತಾಯಿಗಳಿಗೆ ಸಿಗುವ ಸವಲತ್ತುಗಳು ಅವರ ಮಕ್ಕಳಿಗೂ ಸಿಗುವಂತೆ ಒತ್ತಾಯಿಸಿ ಹೋರಾಡುವುದು.
12.ಭ್ರಷ್ಟಾಚಾರ, ರಾಜಕಾರಣಿಗಳ ದುರಾಡಳಿತ, ಜನವಿರೋಧಿ ಕಾನೋನುಗಳು, ಪೊಲೀಸ್ ಧೌರ್ಜನ್ಯಗಳು, ಅಧಿಕಾರಿಗಳ ದುರಾಡಳಿತ, ಪ್ರಭುತ್ವ ಪ್ರಾಯೋಜಿತ ಸಂಘ-ಸಂಸ್ಥೆಗಳ ಜನವಿರೋಧಿ ಕೆಲಸಗಳು ಮುಂತಾದವುಗಳ ವಿರುದ್ಧ ಪ್ರಜಾ ಸಮರ ಸಾರುವುದು.
13.ಜಗತ್ತಿನ ಎಲ್ಲಾ ಮಾನವತಾವಾದಿಗಳ, ಸಮತಾವಾದಿಗಳ, ಸ್ವಾತಂತ್ರ್ಯ ಪ್ರೇಮಿಗಳ, ಜನಪರ ಹೋರಾಟಗಾರರು, ವಿಚಾರವಾದಿಗಳ ವಿಚಾರಗಳನ್ನು ಧೀರ್ಘ ಚರ್ಚೆಗೊಳಪಡಿಸಿ ಪ್ರಸ್ತುತವಾಗಿರುವ ಅಂಶಗಳನ್ನು ಅಳವಡಿಸಿಕೊಳ್ಳುವುದು.
14.ಮೂರ್ತಿಪೂಜೆ, ವ್ಯಕ್ತಿಪೂಜೆ, ಗ್ರಂಥಪೂಜೆ ಮುಂತಾದ ಪೂಜೆಗಳ ವಿರುದ್ಧ ಜನರಲ್ಲಿ ಅರಿವು ಮೂಡಿಸಿ ಹೋರಾಟ ಕಟ್ಟುವುದು.
[] [] []
ವರ್ಗ:ಸಂಘಟನೆಗಳು